ވައިރަހަށް ތައްޔާރުވުމަށް އޮތް ހަމައެކަނި ދައްޗަކީ އަމީން: އަފީފު – Dhen.mv\nވައިރަހަށް ތައްޔާރުވުމަށް އޮތް ހަމައެކަނި ދައްޗަކީ އަމީން: އަފީފު\nދެން އެމްވީ March 4, 2020 - 12:39 pm\nކޮރޯނާ ވައިރަސް ރާއްޖެއަށް އަތުވެދާނެ ޙާލަތަކަށް ތައްޔާރުވުމަށް ސަރުކާރުން ކުރަމުންދާ މަސައްކަތްތަކަށް ކުރިމަތިވެފައިވާ ހަމައެކަނި ދައްޗަކީ ހެލްތު މިނިސްޓަރު ޢަބްދުﷲ އަމީނު ކަމުގައި ރައްޔިތުން މަޖިލިހުގެ ވިލިފުށީ ދާއިރާގެ މެންބަރު ޙަސަން ޢަފީފު ވިދާޅުވެއްޖެއެވެ.\nކޮރޯނާ ވައިރަސްއާ ގުޅޭ ގޮތުން މަޑުއްވަރީ ދާއިރާގެ ރައްޔިތުން މަޖިލިހުގެ މެންބަރު އާދަމް ޝަރީފު ޢުމަރު ހުށަހެޅުއްވި ޤަރާރަށް ވާހަކަދައްކަވަމުން، ޢަފީފު ތުހުމަތުކުރެއްވި ގޮތުގައި އަމީނު ވަޑައިގަންނަވަނީ ސަރުކާރަށް ޖެއްސުންކުރަމުންނެވެ.\nދުނިޔޭގައި ފެތުރެމުންދާ ކޮރޯނާ ވައިރަސް ރާއްޖެއިން ފެނިއްޖެ ޙާލަތެއްގައި ރާއްޖެއަށް ކާޑުގެ ބާވަތްތައް އެތެރެ ކުރުމުގައި ދަތިތަކެއް ދިމާވެދާނެތީ އެކަން ސަރުކާރުގެ ސަމާލުކަމަށް ގެނެސް އެކަމަށް އެކަށީގެންވާ މިންވަރަށް ތައްޔާރުވުމަށް ސަރުކާރަށް ގޮވާލައި އާދަމް ޝަރީފު ހުށަހެޅުއްވި ކުއްލި މައްސަލައާ ގުޅިގެން ޢަފީފުވަނީ މިމައްސަލައަކީ އެއްވެސް ޙަޤީޤަތެއް ނެތް މައްސަލައެއް ކަމުގައި ވިދާޅުވެފައެވެ.\nޢަފީފު ވިދާޅުވި ގޮތުގައި ކޮރޯނާ ވައިރަސް ޗައިނާއިން އެންމެ ފުރަތަމަ ފެނުނު ދުވަހުން ފެށިގެން ސަރުކާރުން ދަނީ މިކަމަށް ތައްޔާރުވުމުގެ ގޮތުން ފިޔަވަޅުތައް އަޅަމުންނެވެ. ޢަފީފު ފާހަގަކުރެއްވި ގޮތުގައި ވައިގެ ބަނދަރުގައި އެންމެ ރަނގަޅަށް ސްކްރީނިން އިޖުރާއާތު ހަމަޖައްސާފައިވަނީ ދިވެހިރާއްޖޭގައެވެ. އެގޮތުން ރާއްޖޭގައި 10 ކެމެރާ ހުރި ކަމުގައާއި ބޮޑެތި ކެމެރާގެ ހަ ކެމެރާ ހަރުކޮށްފައިވާ ކަމުގައިވެސް ކުރިން ހޯމް މިނިސްޓަރުކަން ކުރެއްވި ޢަފީފު ވިދާޅުވިއެވެ.\nރާއްޖޭގައި ކާބޯތަކެތި އެބަހުރި ކަމުގައާއި އެކަމަށް އެސްޓީއޯއިން ވަރަށް ރަނގަޅަށް އެކަށީގެންވާ މިންވަރަށް ތައްޔާރުވެފައިވާ ކަމުގައިވެސް އޭނާ ވިދާޅުވިއެވެ. އެގޮތުން ރާއްޖޭގައި މިހާރު ކާޑުގެ ބާވަތް ރައްކާކުރެވިފައިވާ މިންވަރު ކަމުގައި ބައެއް ޢަދަދުތައްވެސް ޢަފީފު ވިދާޅުވެދެއްވިއެވެ.\nއޭނާ ވިދާޅުވި ގޮތުގައި 58 ހާސް ޓަނުގެ ހަނޑުލާއި 25 ހާސް ޓަނަށްވުރެ ގިނަ ޢަދަދަކަށް ހަކުރާއި 43 ހާސް ޓަނުގެ ފުށާއި މިހާރުވެސް އެބަހުރި ކަމުގައާއި ކުރިއަށް އޮތްތަނުގައި ހަނޑޫގެ 25 ހާސް ޓަނަކާއި 20 ހާސް ޓަނެއްގެ އިތުރުން ހަކުރުގެ 15 ހާސް ޓަނުގެ ދެ ޝިޕްމެންޓަކާއި، ފުށުގެ 10 ހާސް ޓަނުގެ ޝިޕްމެންޓެއްގެ އިތުރުން 20 ހާސް ޓަނުގެ ޝިޕްމެންޓެއް ލިބޭނެ ކަމުގައިވެސް އޭނާ ވިދާޅުވިއެވެ.\nޢަފީފު ވިދާޅުވި ގޮތުގައި ސަރުކާރުގެ ތައްޔާރީތަކުގައި ދަތިކަމެއް ކުރިމަތިވަނީ ހަމައެކަނި ހެލްތު މިނިސްޓްރީން ކަމުގައެވެ. އެއީ ޖޭޕީގެ މިނިސްޓަރެއް ހުންނެވުމުން ސަރުކާރަށް ދުއްތުރާކޮށް ޖެއްސުންކުރަނީ ކަމުގައެވެ. އަދި އޭގެ އިތުރުން އަމީނު ކަންކުރައްވާ ގޮތް ބައްލަވަން ރައީސް ޞާލިހުގެ އަރިހުން އެދިވަޑައިގަންނަވާ ކަމުގައިވެސް އޭނާ ވިދާޅުވިއެވެ. އަދި މިނިސްޓަރު ކަންކަން ކުރައްވަނީ ރައީސްގެ އިރުޝާދުފުޅާ އެއްގޮތަށް ތޯ ނުވަތަ ނޫންތޯ ބަލަންޖެހޭ ކަމުގައެވެ.


Milan academy ge mahchah kureege kulhuntherin kuri hoadhdaifi | Mihaaru\nނެޝަނަލް ކެޕް ޕްލޭޔާސް ޓީމުގެ އަފްލާހް (ކ) އާއި އާޒިމް ކުޅެން އަރަނީ. --ފޮޓޯ: ނިޝާން އަލީ/ މިހާރު\nމިލާން އެކަޑަމީގެ މައްޗަށް ކުރީގެ ކުޅުންތެރިން ކުރި ހޯދައިފި\n24 އޯގަސްޓް 2019 - 19:02 1 comment\nމިލާން ކްރިކެޓް އެކަޑަމީ އަށް 10 އަހަރު ފުރުން ފާހަގަކުރުމުގެ ގޮތުން މިއަދު ކުޅުނު ޓީޓެވެންޓީ މެޗުން މިލާން އެކަޑަމީ އަތުން، ނެޝަނަލް ކެޕް ޕްލެޔާސް ޓީމު 42 ލަނޑުން މޮޅުވެއްޖެ އެވެ.\nރާއްޖޭގައި ކްރިކެޓުގެ ކުރިއެރުމަށް އެންމެ ބޮޑަށް މަސައްކަތްކުރާ އަމިއްލަ ޖަމިއްޔާ ކަމަށްވާ މިލާން ކްރިކެޓް އެކަޑަމީން އިންތިޒާމުކޮށްގެން މިއަދު މެންދުރުފަހު އެކުވެނި އެއް ނަމްބަރު ދަނޑުގައި ކުޅުނު މެޗު ބައްލަވާލެއްވުމަށް ރައީސް އިބްރާހިމް މުހައްމަދު ސޯލިހާއި ނައިބް ރައީސް ފައިސަލް ނަސީމް ވަޑައިގެންނެވި އެވެ. ޝަރަފްވެރި މެހެމާނަކީ ކުރީގެ ކްރިކެޓް ކުޅުންތެރިޔާ އަދި ވިކްޓްރީ ސްޕޯޓްސް ކްލަބުގެ ބާނީއެއް ކަމަށްވާ ކެނެރީ އަބްދުއްސައްތާރެވެ.\nގައުމީ ޓީމަށް ކުޅެފައިވާ ކުޅުންތެރިން ހިމެނޭ ނެޝަނަލް ކެޕް ޕްލެޔާސް ޓީމު ކުޅެން އަރައި އަށް ކުޅުންތެރިން ނުބައިވެގެން 150 ލަނޑު ހެދި އެވެ. މިލާން އެކަޑަމީ އަށް 20 އޯވަރުގެ ތެރޭގައި ނުވަ ކުޅުންތެރިން ނުބައިވެގެން ހެދުނީ 108 ލަނޑެވެ.\nނެޝަނަލް ކެޕް ޕްލެޔާސް ޓީމުން އެންމެ ރަނގަޅަށް ކުޅުނީ 41 ބޯޅައިން 54 ލަނޑު ހެދި، ކްރިކެޓް ބޯޑުގެ ރައީސް މުހައްމަދު އަފްލާހް (އަފޫ) އެވެ. އޭނާ ވަނީ ދާދި ފަހުން އޮތް އިންޑިއާ-މޯލްޑިވްސް ސީރީސްގައި އިންޑިއާގެ ޔުވްރާޖް ސިންހުގެ ޓީމާ ދެކޮޅަށް ވެސް ހާފް ސެންޗަރީއެއް ހަދައިފަ އެވެ. އަފޫ ނުބައިނުވަނީސް ރިޓަޔާކުރީ އިތުރު ކުޅުންތެރިޔަކަށް ފުރުސަތު ދިނުމުގެ ގޮތުންނެވެ.\nމިއަދުގެ މެޗު ފެށީ އަފްލާހު އާއި، 2005 ވަނަ އަހަރުގެ އިމާޖިން ނޭޝަންސް ކަޕް ރާއްޖޭން ކާމިޔާބުކުރިއިރު އޭނާއާ އެކު އޯޕަނިން ޕާޓްނާޝިޕް ހެދި އެފްއޭއެމްގެ ކުރީގެ ރައީސް އަލީ އާޒިމެވެ. ޖުމްލަ 25 ބޯޅައިން 12 ލަނޑު ހެދި އާޒިމް ނުބައިކޮށްލީ އުމުރުން 13 އަހަރުގެ ރަޔާން ތޮލާލާއި ނަޒްވާން ބަދީއު އެވެ.\nނެޝަނަލް ކެޕް ޕްލެޔާސް ޓީމުން ދެން އެރީ ގައުމީ ޓީމުގެ ކުރީގެ ކެޕްޓަން މޫސާ ކަލީމާއި ވައިސް ކެޕްޓަން އަފްޒަލް ފާއިޒް އެވެ. މޫސަ 30 ބޯޅައިން 16 ލަނޑު ހެދިއިރު އަފްޒަލް ވަނީ 22 ބޯޅައިން 27 ލަނޑު ހަދައިފަ އެވެ. ކުރީގެ ފުޓްބޯޅަ ތަރި އިސްމާއިލް އަނިލް އާއި އަހުމަދު ކަލީމާއި ނީޝާމް ނަސީރާއި އިސްމާއިލް ނިހާދު (އިއްމަ) އިނިންގްސްގެ ފަހުކޮޅު އެރި ނަމަވެސް މާ އެދެވޭ ކުޅުމެއް ނުދެއްކުނެވެ.\nމިލާން އެކަޑަމީ ޓީމުން ކުޅެން އަރައި އިނިންގްސްގެ ކުރީކޮޅު ރަނގަޅު ސްކޯއެއް ނުކުރެވުމުން ޕްރެޝަރު ބޮޑުވި އެވެ. އެންމެ ރަނގަޅަށް ކުޅުނީ 39 ބޯޅައިން 43 ލަނޑު ހެދި ތުޝާރު ޖަޝްނާނީ އެވެ. ދެން އެންމެ ރަނގަޅަށް ކުޅުނީ ނުބައިނުވެ 29 ބޯޅައިން 25 ލަނޑު ހެދި އިބްރާހިމް ނަޝާތެވެ.\nކްރިކެޓް ބޯޑުގެ ކުރީގެ ނައިބް ރައީސް އަދި ކުރީގެ ކުޅުންތެރިޔާ ފަރުހަތު ޖަލީލް (ފަރޫ) ގެ މުއައްސިސް ކަމުގެ ދަށުން އުފައްދައި އަދި އޭނާ ރައީސްކަން ކުރައްވާ މިލާން އެކަޑަމީ ކުޅުންތެރިން އުފައްދައި ތަމްރީންކުރަން ހިލޭ ސާބަހަށް މަސައްކަތްކުރާ ޖަމިއްޔާ އެކެވެ. އެ މަސައްކަތް ވަރަށް ކާމިޔާބެވެ. އެގޮތުން މިހާތަނަށް އެ އެކަޑަމީން އުފެއްދި ހަ ކުޅުންތެރިޔަކު ވަނީ ގައުމީ ޓީމަށް ކުޅެފަ އެވެ. އެ ކުޅުންތެރިންނަށް ވާދަވެރި މެޗުތަކެއް ހޯދައިދިނުމަށް މުބާރާތްތަކުގައި ވެސް އެ އެކަޑަމީން ގަވާއިދުން ވާދަކުރެ އެވެ. އަދި އެކަޑަމީ ވާދަކުނުކުރާ މުބާރާތެއް ނަމަ، ކްލަބުގެ މެމްބަރުންނަށް އެހެން ކްލަބްތަކަށް ކުޅެވިދާނެ އެވެ.\nފަރުހަތު ޖަލީލުގެ ގެކަމަށްވާ މއ. މިލާނަށް ނިސްބަތްކޮށް މިލާން ކްރިކެޓް ކްލަބުގެ ނަމުގައި މަޝްހޫރު ވިޔަފާރިވެރިޔާ އަދި ކުރީގެ ކުޅުންތެރިޔާ ޗަމްޕާ ހުސެއިން އަފީފް 1988 ގައި ކްލަބެއް ވެސް އުފެއްދި އެވެ. ގަވާއިދުން މުބާރާތްތަކުގައި ވާދަކުރި އެ ކްލަބް ދެހާހުގެ އަހަރުތަކުގެ ކުރީކޮޅު އުވިގެންދިޔައީ އެވެ.


PCR mingandu thakaa hilaafu vegen tourist ulhandhakah dheefai vaa huhdha vaguthee gothun hifahattaifi - vNews.mv\nރާއްޖޭގައި އޮޕަރޭޓްކުރާ ބައެއް ފަތުރުވެރިކަމުގެ އުޅަނދުތަކެއް- ފޮޓޯ:- ސަން\nޕީސީއާރް މިންގަނޑުތަކާ ހިލާފުވެގެން ޓޫރިސްޓް އުޅަނދަކަށް ދީފައިވާ ހުއްދަ ވަގުތީ ގޮތުން ހިފަހައްޓައިފި\nމުހައްމަދު ހަފީޒް 06 January 2022, 16:50\nޕީސީއާރ ޓެސްޓިންގ މިންގަނޑުތަކާ ހިލާފުވެގެން ފަތުރުވެރިންނަށް ހިދުމަތް ދޭ ޓޫރިސްޓް އުޅަނދަކަށް މިނިސްޓްރީ އޮފް ޓޫރިޒަމް އިން ދޫކޮށްފައިވާ ހުއްދަވަނީ ވަގުތީ ގޮތުން ހިފާހައްޓާއިފިއެވެ.\nމޯލްޑިވްސް އިމިގްރޭޝަނަށް އަންގާ މުއައްސަސާގެ ލިސްޓުން، މިހާރު އެއުޅަނދުގެ ނަން އުނިކުރެވާ ކަމަށްވެސް މިނިސްޓްރީން މައުލޫމާތުދެއެވެ. އެހެންނަމަވެސް އެއީ ކޮން އުޅަނދެއްކަން ޓޫރިޒަމް މިނިސްޓްރީން ހާމަކޮށްފައެއް ނުވެއެވެ.\nމިންސްޓްރީން ބުނީ އެ އުޅަނދަށް އަލުން ހުއްދަ ދެވޭނީ ހެލްތް ޕްރޮޓެކްޝަން އޭޖެންސީގެ "ޕަބްލިކް ހެލްތް އިންޓަރވެންޝަން ޓު ޕްރިވެންޓް" ކޯވިޑް-19 ޓްރާންމިޝަން އިން ދަ ޓޫރިޒަމް ސެކްޓަރ (ވާރޝަން:04) ގައިޑްލައިންގައި ކަނޑައަޅާފައިވާ މިނގަނޑުތަކާއި އެއްގޮތަށް ޓޫރިސްޓް އުޅަނދުގެ ކަންތައްތައް ހުރިކަމަށް މިނިސްޓްރީން ބަލައި ކަށަވަރުކުރުމަށް ފަހުގައި ކަމަށެވެ.\nއަދި މިދުވަސްވަރަކީ ދުނިޔޭގައި އޮމިކްރޯން ވޭރިއަންޓް ފެތުރެމުންދާ ދުވަސްވަރަކަށް ވާތީ، ފަތުރުވެރިންނަށް ހިދުމަތްދޭ ތަންތަނުން ފަތުރުވެރިންނާއި އާއްމުންނަށާއި މުވައްޒަފުންގެ ސަލާމަތާއި ރައްކާތެރިކަން ކަށަވަރުކުރުމަށް ދެއްވާ އެއްބާރުލުމަށް އިންޑަސްޓްރީގެ ފަރާތްތަކަށް މިނިސްޓްރީން ވަނީ ޝުކުރު އަދާކޮށްފައެވެ.\nވިޔަފާރި ރާއްޖެ ޓޫރިޒަމް ޓުއަރިޒަމް މިނިސްޓަރ ޑރ. މައުސޫމް


MDP ge asaasthakaa sarukaarun hilaafuvejje: MDP Zuvaanunge hihvvaru - One Online\nއެމްޑީޕީގެ ރެލީއެއްގައި އެ ޕާޓީގެ ޒުވާނުންތަކެއް ----\nއެމްޑީޕީގެ އަސާސްތަކާ ސަރުކާރުން ހިލާފުވެއްޖެ: އެމްޑީޕީ ޒުވާނުންގެ ހިތްވަރު\nވެރިކަން ކުރާ ކޯލިޝަނުގައި ހިމެނޭ މައި ޕާޓީ އެމްޑީޕީގެ އަސާސްތަކާ ސަރުކާރުން ހިލާފު ވެފައިވާ ކަމަށް އެ ޕާޓީގެ ޒުވާނުންގެ ހިތްވަރުން ބުނެފި އެވެ.\nސަރުކާރާއި އިއްތިހާދުވެފައިވާ ބައެއް ޕާޓީތައް ރުއްސުމުގެ މަގުސަދުގައި އެމްޑީޕީގެ ޒަމާންވީ އުސޫލުތަކާއި އަސާސްތައް ބޮލާލައި ނުޖެހުމަށް އެ ޕާޓީގެ ރައީސް, އަދި ކުރީގެ ރައީސް މުހައްމަދު ނަޝީދު ގޮވާލެއްވި ގޮވާލެއްވުމަށް ތާއިދުކުރާކަން ހާމަކޮށް ޒުވާނުންގެ ހިތްވަރުން ނެރުނު ބަޔާނެއްގައި ބުނީ، ޒުވާނުންގެ މުސްތަގުބަލު ސަލާމަތް ކުރެވެން އޮތީ ވަގުތީ ސިޔާސީ މަންފާއަށްވުރެން ރައްޔިތުންގެ އަސަސީ ހައްގުތައް ހިމާޔަތްކުރުން އިސްކޮށްގެން ކަމަށެވެ.\nސަރުކާރުގެ ފަރާތުން ހުށަހެޅި ނަފުރަތުގެ ބިލު ދިފާއު ނުކުރުމުން ޒުވާނުންގެ ހިތްވަރުން ވަނީ ނުރުހުން ފާޅުކޮށްފަ އެވެ. އަދި އެކަން ސަރުކާރުން ކޮށްފައި ނުވަނީ، އިއްތިހާދުގައި ހިމެނޭ ބައެއް އެހެން ޕާޓީތަކުން އެކަމަށް ދެކޮޅު ހެދުމުން ކަމަށް ވަނީ ތުހުމަތުކޮށްފަ އެވެ.\n"ސަރުކާރުން ފޮނުވި ބިލު ސަރުކާރުން ދިފާއު ނުކޮށް, މުޖުތަމައުގައި ނަފުރަތު އުފެއްދުން ހުއްޓުވައި އަނިޔާވެރި އަމަލުތަކާއި ދެކޮޅަށް ފިޔަވަޅު އަޅާނެ ކަމަށް އެމްޑީޕީން ވެފައިވާ ވައުދު ސަރުކާރުން ހަނދާން ނައްތައިލުމަކީ މިޕާޓީގެ އަސާސްތަކާ ހިލާފަށް ސަރުކާރުން ނިންމި ނިންމުމެއް ކަމަށް މިޕާޓީގެ ޒުވާނުންގެ ހިތްވަރުން ދެކެމެވެ،" ބަޔާނުގައި ވަނީ ބުނެފަ އެވެ.\nއެމްޑީޕީން ރައްޔިތުންނަށް ވިއްކި ވައުދުތައް ފުއްދުން އަވަސްކުރުމަށް ގޮވާލައި އެ ބަޔާނުގައި ވަނީ، ސަރުކާރުން އެމްޑީޕީގެ އަސާސްތަކަށް އިހްތިރާމު ކުރުމަށް ވެސް ގޮވާލައިފަ އެވެ.\nއެމްޑީޕީން އަބަދުވެސް ވަކާލާތުކުރާ އެންމެ މުހިއްމު އެއް އަސާސަކީ އަނިޔާވެރިކަމާއި ދެކޮޅުވުން ކަން ފާހަގަކޮށް އެ ބަޔާނުގައި ބުނެފައިވަނީ، ގޮތް ނޭނގި ގެއްލުވާލައި މަރާލެވިފައިވާ މީހުންނަށް އިންސާފު ހޯދައިދީ, އެފަދަ އަނިޔާވެރި އަމަލުތައް ރާއްޖޭގައި ތަކުރާރުވިޔަ ނުދޭން ފިޔަވަޅު އަޅާނެ ކަމުގެ ވައުދަކީ އެ ޕާޓީގެ ވަރަށް މުހިންމު ވައުދެއް ކަމަށެވެ.\nނޫސްވެރިޔާ އަހްމަދު ރިލްވާން އަބްދުއްالله އާއި ޔާމީން ރަޝީދު އަދި ޑރ. އަފްރާޝީމް އަލީ އަނިޔާވެރިގޮތަކަށް ގަތުލުކުރުމާއި ހަމައަށް ގެންގޮސް, ރައީސް މުހައްމަދު ނަޝީދުގެ ފުރާނަފުޅު ދުއްވާލަން ބޮން ގޮއްވުމާއި ހަމައަށް ކަންކަން ދިޔައީ, ބަޔަކު ރޭވުންތެރިކަމާއެކު އެމީހުންގެ ބޮލުގައި ވަކި ލޭބަލްތަކެއް އަޅުވައި, އެމީހުންނާ މެދު މުޖުތަމައުގައި ނަފުރަތު އުފައްދައިގެންކަން ސާފުކޮށް ފެންނަން އޮތް ކަމަށް ވެސް ޒުވާނުންގެ ހިތްވަރުން ވަނީ ބުނެފަ އެވެ.\nއެމްޑީޕީގެ ވައުދުތަކާއި އެއްގޮތަށް އެފަދަ އަނިޔާވެރި އަމަލުތައް ހުއްޓުވޭނީ ސަރުކާރުގެ ފަރާތުން ރައްޔިތުންގެ މަޖިލީހަށް ހުށައެޅި، ގާނޫނުލް އުގޫބާތަށް އިސްލާހުގެނައުމުގެ ބިލު ފާސްކޮށް, ވަކިވަކި ފަރުދުންނާމެދު ނަފުރަތު އުފެއްދުމަކީ ގާނޫނީ ކުށަކަށް ހަދައިގެން ކަމަށް އެ ބަޔާނުގައި ވަނީ ބުނެފަ އެވެ.\nގުޅޭ ޓެގު އެމްޑީޕީ ރައީސް އިބްރާހިމް މުހައްމަދު ސޯލިހު ސަރުކާރު ސިޔާސީ ޒުވާނުން


Ali hameed ge umuru hagu kuri massala PG ah husha alhaifi | Mihaaru\nސުޕްރީމް ކޯޓުގެ ފަނޑިޔާރު އަލީ ހަމީދު: އޭނާގެ އުމުރު ހަގު ކުރައްވައި އައިޑީ ކާޑު ބަދަލުކުރެއްވި ކަމަށް ބުނާ މައްސަލަ ވަނީ ޕީޖީއަށް ހުށަހަޅާފައި. --ފޮޓޯ: ވީނިއުސް\nއަލީ ހަމީދު އުމުރު ހަގު ކުރި މައްސަލަ ޕީޖީ އަށް ހުށަހަޅައިފި\n26 ޖޫން 2016 - 11:35 27 comments\nފުނަމާ އާދަމް ނަމަކަށް ކިޔާ މީހަކު ޕީޖީ އަށް ހުށަހެޅި ސިޓީގައި ބުނެފައިވާ ގޮތުގައި އައިޑީ ކާޑު ބަދަލު ކުރުމަކީ ސަރުކާރުގެ ކަމާ ބެހޭ ގިނަ ފަރާތްތަކެއް މެދުވެރިވެގެން ނޫނީ ކުރެވޭނެ ކަމެއް ނޫނެވެ. އެހެންވެ އެ ފަރާތުން ޕީޖީ އޮފީހުގައި އެދުނީ މައްސަލަ ތަހުގީގުކުރުމަށް އެންޓި ކޮރަޕްޝަން ކޮމިޝަން (އޭސީސީ)ގެ މައްޗަށް އަމުރެއް ނެރެދިނުމަށެވެ.\nއަލީ ހަމީދު އުމުރު ހަގު ކުރައްވައި އައިޑީ ކާޑު ބަދަލުކުރެއްވި ކަމަށް ބުނާ މައްސަލަ އޭސީސީ އަށް ވެސް ހުށަހަޅައިފަ އެވެ. އެކަމަކު އެ މައްސަލަ ބެލުމަކީ އެ ކޮމިޝަންގެ އިޚްތިސާސްގެ ތެރޭގައި ހިމެނޭ ކަމެއް ނޫން ކަމަށް ބުނެ، އެ މައްސަލަ އެހެން މުއައްސަސާއަކަށް ހުށަހަޅަން އަންގައިފަ އެވެ.\nފަނޑިޔާރު އަލީ ހަމީދުގެ މައްސަލަ ޕީޖީ އަށް ހުށަހެޅީ ބާރާއި ނުފޫޒު ބޭނުން ކުރައްވައިގެން ނާޖާއިޒު ފައިދާ ހޯއްދެވި ކަމަށް ތުހުމަތުކޮށެވެ. އެހެންވެ ކޮރަޕްޝަން ހުއްޓުވުމާއި މަނާކުރުމުގެ ގާނޫނުގެ ދަށުން އެ މައްސަލަ ބެލޭނެ ކަމަށް އެމްޑީޕީން ގަބޫލުކުރެ އެވެ.\nސީއެންއެމް އިން އާއްމުކޮށްފައިވާ، އަލީ ހަމީދު ހެއްދެވި ކަމަށް ބުނާ ޕާސްޕޯޓެއް.\nއަމިއްލަ މީހަކު ކޮލިފިކޭޝަން އޮތޯރިޓީގައި އެކްރެޑިޓް ކުރުމަށް ސައްހަ ނޫން ލިޔެކިޔުންތަކެއް ހުށަހެޅި މައްސަލައެއް އޭސީސީން ތަހުގީގު ކުރުމަށް ފަހު ޕީޖީ އޮފީހަށް ފޮނުވުމުން، އެ އޮފީހުން ދައުވާކޮށްފައިވާ ކަމަށް ވެސް އެ ސިޓީގައި ފާހަގަކޮށްފައިވެ އެވެ.\nފަނޑިޔާރު އަލީ ހަމީދުގެ އުމުރަށް ބަދަލު ގެނެސް އާ ޕޯސްޕޯޓަކާއި އާ އައިޑީ ކާޑެއް ހެއްދެވިކަން މީގެ ދުވަސްކޮޅެއް ކުރިން ހާމަވީ ކުރިން ހެދި ޕާސްޕޯޓަކާއި އައިޑީ ކާޑާއި ފަހުން ހެދި ޕާސްޕޯޓާއި އައިޑީ ކާޑުގެ ކޮޕީތަކެއް ސޯޝަލް މީޑއާގައި ލީކުވުމުގެ ސަބަބުންނެވެ.\nމީޑިއާއިން ރިޕޯޓްކޮށްފައިވާ ގޮތުގައި، ޑިސެމްބަރު، 5، 2008 ގައި ދޫކުރި ޕާސްޕޯޓްގައި އަލީ ހަމީދުގެ އުފަން ތާރީހުގެ ގޮތުގައި އޮތީ އޮކްޓޯބަރު، 14، 1958 އެވެ. އެކަމަކު އޭގެ ފަސް އަހަރު ފަހުން، 2013 ގައި ދޫކުރި ޕާސްޕޯޓުގައި އޭނާގެ އުފަން ތާރީހަކަށް އޮތީ، ހަ އަހަރު ހަގުކޮށް، ސެޕްޓެމްބަރު، 25، 1964 އެވެ.\nއިތުރު ލިޔުންތައް އެމްޑީޕީ ޕްރޮސެކިއުޓާ ޖެނެރަލް އެންޓި ކޮރަޕްޝަން ކޮމިޝަން ކުރީގެ ފަނޑިޔާރު އަލީ ހަމީދު ފަނޑިޔާރުގެ ބަރަހަނާ ވީޑިއޯ


Hoadedhdhoo ah karantu ge massala dhimaavaathaa6mas dhuvahah...\nރާއްޖެ - ކަރަންޓު ކެނޑުން\nހޯނޑެއްދޫއަށް ކަރަންޓުގެ މައްސަލަ ދިމާވާތާ ހަމަހަށް ވުރެ ގިނަ ދުވަސްވެއްޖެ\nރައްޔިތުންގެ މުދަލަށް ވަނީ ގެއްލުން ލިބިފައި\nމިހާރު ވެސް އިރުއިރުކޮޅާ ދަނީ ކަރަންޓު ކެނޑެމުން\nކ. މާލެ 14 މެއި 2019 | އަންގާރަ 22:49 2,688\nގދ.ހޯނޑެއްދޫ - ރައީސް އޮފީސް\nގދ. ހޯނޑެއްދޫއަށް ކަރަންޓުގެ މައްސަލަ ދިމާވާތާ ހަމަހަށް ވުރެ ގިނަ ދުވަސްވެފައިވާ ކަމަށް އެރަށުގެ ކައުންސިލުން ބުނެފިއެވެ.\nރާއްޖެއެމްވީއަށް މައުލޫމާތު ދެއްވަމުން އެރަށު ކައުންސިލްގެ ނައިބް ރައީސް މުހައްމަދު އަޝްރަފް ވިދާޅުވީ އަންގާރަ ދުވަހުގެ ހެނދުނު 9:00 ހާއިރު ކަރަންޓު ކެނޑުނު ގޮތަށް ކަރަންޓު ލިބުނީ ހަވީރުގެ ވަގުތުގައި ކަމަށެވެ.\nއަޝްރަފް ވިދާޅުވީ އެރަށުގައި ކަރަންޓް ދިނުމަށް ތިން ޖަނަރޭޓަރު ހުންނަ ކަމަށެވެ. އެގޮތުން ބޭނުން ކުރަނީ 250 ކިލޯވޮޓުގެ ޖަނަރޭޓަރަކާ 120 ކިލޯވޮޓު އަދި 140 ކިލޯވޮޓުގެ ޖެނެރޭޓަރެއް ކަމަށެވެ. ނަމަވެސް 120 ކިލޯވޮޓުގެ ޖަނަރޭޓަރު ހަލާކުވެ ބޭނުން ނުކުރާ ކަމަށް އޭނާ ވިދާޅުވިއެވެ.\nމީގެ އިތުރުން އަޝްރަފް ވިދާޅުވީ ކަރަންޓު ކަނޑުނީ 250 ކިލޯވޮޓުގެ ޖަނަރޭޓަރު ހަލާކުވެގެން ކަމަށާއި، އެޖަނަރޭޓަރަކީ އެތައް ފަހަރަކު މައްސަލަ ދިމާވެ މަރާމާތު ކޮށްފައިވާ ޖަނަރޭޓަރެއް ކަމަށެވެ. އިންޖީނުގެ މުވައްޒަފުންނާ ހަވާލާދީ އަޝްރަފް ވިދާޅުވީ އެޖަނަރޭޓަރު ހެދޭނެ ކަމުގެ އެއްވެސް އުންމީދެއް ނެތް ކަމަށެވެ.\n''ރަށުގަ ހަތަރު ލައިން ހުންނައިރު ކަރަންޓު ދެމުން އަންނަނީ ގަޑިއަކުން ގަޑިއަކުން. އެއްގަޑިއިރު ކަރަންޓުދީފަ ކަނޑާލާފަ އެކަހަލަ ގޮތަކަށް ހަވީރުން ފެށިގެން ކަރަންޓު ދެނީ.'' އަޝްރަފް ވިދާޅުވިއެވެ.\nއަޝްރަފް ވިދާޅުވީ މިހާރު ކަރަންޓު ދެމުން އަންނަނީ 140 ވޮޓުގެ ޖަނަރޭޓަރުން ކަމަށާއި، އެޖަނަރޭޓަރުން މުޅި ރަށަށް ކަރަންޓު ދޭނެ ކެޕޭސިޓީ ނެތް ކަމަށެވެ.\nއެރަށަށް ކަރަންޓުގެ މައްސަލަ ދިމާވާތާ ހަމަސް ދުވަހަށް ވުރެ ގިނަ ދުވަސްވެފައިވާކަން ފާހަގަކުރައްވައި އަޝްރަފް ވިދާޅުވީ މިމައްސަލަ ފެނަކަ ކޯޕަރޭޝަންގެ އެމްޑީގެ އިތުރުން އިސްވެރިންގެ ސަމާލު ކަމަށް ގެނެސްފައިވާ ކަމަށެވެ. ރަމަޟާންމަހު ކަރަންޓު ބޭނުން ކުރާ މިންވަރު އިތުވާނެތީ ހައްލު ކޮށްދިނުމަށް އެދިފައިވާ ކަމަށް ވެސް އޭނާ ވިދާޅުވިއެވެ. އަޝްރަފް ވިދާޅުވީ އައު ޖަނަރޭޓަރަކަށް އޯޑަރު ދީފައިވާ ކަމަށާއި، މިމަހުގެ 20ގައި އައުޖަނަރޭޓަރު ލިބޭނެ ކަމުގެ މައުލޫމާތު ވެސް ލިބިފައިވާ ކަމަށެވެ.\nމީގެ އިތުރުން އަޝްރަފް ވިދާޅުވީ ކަރަންޓުގެ މައްސަލައަށް ހައްލު ނުލިބި ގިނަ ދުވަސްތަކެއް ފާއިތުވެގެން ދިއުމަކީ ވަރަށް ކަންބޮޑުވާ ކަމެއް ކަމަށާއި، ރައްޔިތުންގެ އެތައް މުދަލަކަށް ވެސް ގެއްލުން ވެފައިވާ ކަމަށެވެ.\n''ޓީވީ، ކޮންޕިއުޓަރު މިހެން ގޮސް ރައްޔިތުންގެ އަގުބޮޑެތި މުދާ ހަލާކުވެގެން އެކަމުގެ ޝަކުވާ އަޅުގަނޑުމެންނަށް ލިބޭ. ކުއްލި ކުއްލިއަށް ކަރަންޓު ކެނޑެނީ'' އަޝްރަފް ވިދާޅުވިއެވެ.\nއަޝްރަފް ވިދާޅުވީ ކަރަންޓު ނެތުމުގެ ސަބަބުން ސްކޫލު ކުދިންނަށް ވެސް އެކަމުގެ ތަކުލީފުތައް ކުރިމަތިވާ ކަމަށެވެ. އަދި ސިއްހީ މަރުކަޒުގައި ކަރަންޓު ނެތުމުގެ ސަބަބުން ބަލި މީހަކު މަޑަވެއްޔަށް ގެންގޮސް އެޑްމިޓް ކޮށްފައިވާ ކަމަށް އޭނާ ވިދާޅުވިއެވެ.\nއަޝްރަފް ވިދާޅުވީ ކަރަންޓު އިރުއިރުކޮޅާ ކަނޑެމުން ދާތީ ރައްޔިތުން ނުހަނު ކަންބޮޑުވާ ކަމަށާއި، އުންމީދު ކުރަނީ އަވަސް ހައްލެއް ލިބިގެން ދިއުން ކަމަށެވެ.


ހަޤީޤަތް – DhiDaily\nއަހަރެން މި ދުނިޔެއަށް ނޭވާލީ ހިތި ޚަބަރަކާއެކުއެވެ. ދުނިޔޭގެ މަލާމާތާ ދިރިއުޅުމުގެ ހިތްދަތި ކަމާ އަހަރެންގެ މަންމަ ހަނގުރާމަ ކުރަމުން އައީ މި ވަގުތު ކޮޅަށްޓަކައެވެ. އަހަރެން މި ދުނިޔެއަށް ތައާރަފް ކޮށްދިނީ އަމިއްލަ ފުރާނަ ދުނިޔެއާ އަލްވަދާއު ކިޔަމުންނެވެ. ލޮލުގެ ކަޅިއާ، ބޮލުގެ އިސްތަށި ގަނޑާއެކު މަންމަ އަށް ނިޞްބަތް ވެފައިވާ “ބަޑި” ގެ ލަޤަބު ވެސް އަހަރެންނަށް ވާރުތަ ވި ކަހަލަ އެވެ. މިކަމުގައި އަހަރެންގެ އޮތީ ވަކި ކޮން ކުށެއް ހެއްޔެވެ؟\nއަހަރެންގެ އުމުރުން 14 އަހަރު ފުރުނު އިރު ފިރިހެނުން ވެފައި ވަނީ ހިތް ތަކަށް ފައިން އަރަމުންދާ ބަޔަކަށެވެ. އެއްވެސް ހާލެއްގައި އެއީ އަހަރެންގެ އަމިއްލަ ތަޖުރިބާއެއް ނޫނެވެ. ތުން ތުން މަތިން އިވޭ ވާހަކަ ތަކާއި، ގާތް ރަހުމަތް ތެރިންގެ ޝަކުވާ ތަކުން އަހަރެންނަށް ފިރިހެންނުން ސިފަ ވެފައިވަނީ އަމިއްލަ އެދުމުން ފުރިފައިވާ، ނުލަފާ ބައެއްގެ ގޮތުގައެވެ. އެހެންކަމުން އެންމެ ކުޑައިރުއްސުރެ ފިރިހެނަކާ އިސް އުފުލާ ވާހަކަ ދައްކަންވެސް އަހަރެން ޖެހިލުން ވެއެވެ. ނަމަވެސް މިއަދު މުޅި ރަށަށް އަހަރެން މަޝްހޫރު ވެފައި މިވަނީ “ބަޑި” އެއްގެ ނަމުންނެވެ.\n“ޝުކުރު ކުރާށެވެ. ކަލޭ ބަލާތީވެސް ޝުކުރު ކުރާށެވެ. އަހަރެން ނޫން މި ދުނިޔޭގައި ހުރީ ވަކި ކަލޭގެ ކާކު ހެއްޔެވެ. އަަހަރެން ނެތް ނަމަ ކަލޭ އޮންނާނީ އޮރިޔާން ހާލުގަ މަގުމަތީގައެވެ. ނޫނީ ކަލޭގެ އަމަޔަށް ވިހެން އިންނާނީ ނަހަލާލަށް ބަލިވެއެވެ. ބެހޭނޭ މީހުން މާ ގިނަ ވާނެއެވެ. ގަދަކަމުން އަތްލާނެ އަތްތައް މަދެއްނުވާނެއެވެ. ކަލޭ ބޭނުންވަނީ އެގޮތް ހެއްޔެވެ.”\nޖެހިގެން އައި މަސްތަކުގައި އަހަރެމެންގެ ގުޅުން އިހުނަށް ވުރެ ވަރުގަދަ ވާން ފަށައފިއެވެ. އޭނާ ފެނުމުން އަހަރެންގެ ހިތަށް ބުނަން ނޭނގޭ ކަހަލަ އިހުސާސް ތަކެއް ކުރެވެއެވެ. އޭނާއަށްވެސް މިފަދަ އިހުސާސްތަކެއް ކުރެވޭނެއޭ އަހަރެންގެ ހިތް ބުނަމުން ދިޔައެވެ. ނަމަވެސް މި ދެ ހިތް ގުޅޭކަށް އަހަރެން ބޭނުމެއް ނުވިއެވެ. ސަބަބުތައް ބައިވަރެވެ. އަހަރެންނަކީ ނަން މަޝްހޫރު “ބަޑި”އެކެވެ. އޭނާ އަހަރެން ބަލައިގަތަސް މި ރަށުގެ އެހެން މީހެއް އަހަރެންނާ ހަތަރު ކަޅި ހަމަކުރަންވެސް ބޭނުމެއްނުވާނެއެވެ. މި ވަރު މީހަކާ ލޯބީގެ ގޮތުން ގުޅިގެން، އޭނާގެ ދިރިއުޅުން ހަލާކުގެ ތެރެއަށް ވައްޓާލާކަށެއް އަހަރެންގެ ހިތެއް ނޭދެއެވެ. އަހަރެންނަށް ޖެހިފައި މިވާ މުޞީބާތުން ސަލާމަތް ނުވަނީސް އޭނާ އާ އެ ފަދަ ގުޅުމެއް ނުބާއްވަން ގަސްތުކުރީ އެހެންވެއެވެ.\nއަހަރެންގެ ނަމަކީ މަރިއަމްއެވެ. އަހަރެންނަށް “ބަޑި” އެއް ހައްގެއްނޫނެވެ.\nއަބަދުވެސް އިންތިޒާރު ކުރާނަން – 14\nކަރުނައިން ފުރެނީ ލޮލާ ކޯތާފަތާ – 05


Kolamaafushi gai khaasa program eh hinngaifi - vNews.mv\nކުށްތަކަށް އަހުލުވެރިކުރުވުމަށް ކޮލަމާފުށީގައި ހަރަކާތްތަކެއް ހިންގައިފި\nރިފާޢަތު Ga. Kolamaafushi | 18 October 2021, 14:56\nކުށްމަދު އަމާން މާހައުލެއް ރަށްރަށުގައި ގާއިމުކޮށް ރައްޔިތުން ހޭލުންތެރި ކުރުވުމަށް މައުލޫމާތު ދިނުމަށް ފުލުހުން ކުރަމުންދާ މަސައްކަތްތަކުގެ ތެރެއިން ގއ. ކޮލަމާފުށީގައި ޕްރޮގްރާމްތަކެއް ކުރިއަށް ގެންގޮސްފިއެވެ.\nމިމަހުގެ ސާދަވަނަ ދުވަހު ގއ. ކޮލަމާފުށީ ޕޮލިސް ސްޓޭޝަނާއި ވިލިގިލީ ޕޮލިސް ސްޓޭޝަނައި މާމެންދޫ ޕޮލިސް ސްޓޭޝަން ގުޅިގެން ކޮލަމާފުށީގައި 'މުޖުތަމައުގެ އަމާންކަމަށް އަހަރުމެންގެ ދައުރު' ގެ ނަމުގައި ކުރިއަށްގެންދިޔަ އެ ޕްރޮގްމާރުގައި ރައްޔިތުންނާއި ސްކޫލު ދަރިވަރުންނާއި ބެލެނިވެރިންނަށް މައުލޫމާތު ދީފައިވާ ކަމަށް ފުލުހުން ބުނެއެވެ.\nއެގޮތުން، ގޭބިސީތަކަށް ޒިޔާރަތްކޮށް، މުޖުތަމުގައި މިހާރު ހިނގާ ކުށްތަކާއި އެ ކުށްތަކުން ސަލަމާތްވުމާއި ރައްޔިތުންގެ މުދަލާއި ގެދޮރުގެ ސަލާމަތާއި ރައްކާތެރިކަމަށް ކުރަންވީ ކަންކަމާ ގުޅޭގޮތުގެ މައުލޫމާތު ހިއްސާކޮށްފައިވެއެވެ. އަދި ކުށެއް ހިނގައިފިނަމަ އަމަލުކުރަންވީ ގޮތުގެ މައުލޫމާތު ހިއްސާކޮށް ލަސްނުކޮށް އެކަމެއް ރިޕޯޓު ކުރުމަށް އިރުޝާދުދީފައިވެއެވެ.\nގއ. އަތޮޅު ތައުލީމީ މަރުކަޒުގެ ބެލެނިވެރިންނަށް މައުލޫމާތު ދިނުމަށް ކުރިއަށް ގެންދިޔަ ޕްރޮގްރާމުގައި، ހެޔޮގޮތުގައި ދަރިން ތަރުބިއްޔަތު ކުރާނެ ގޮތްތަކާއި ދަރިން ތަރުބިއްޔަތު ކުރުމުގައި ބައެއްފަހަރު ހެދޭ ގޯސްތަކާއި އެކަމުގެ ސަބަބުން ދިމާވާ ކަންކަމުގެ މައުލޫމާތު ހިއްސާކޮށްފަވާއިރު ފުރާވަރު އުމުރުގެ ކުދިން މުޖުތަމައުގައި ހިނގާ ކުށްތަކަށް އަރައިގަންނަން މެދުވެރިވާ ސަބަބުތަކާއި އެ އުމުރުގެ ކުދިން އާންމުކޮށްކުރާ ކުށްތަކުގެ މައުލޫމާތު ހިއްސާކޮށް ކުދިން އެފަދަ ކަންކަމުން ދުރުހެލިކުރުވުމަށް މައުލޫމާތު ދީފައިވެއެވެ.\nމީގެއިތުރުން، ފުލުހުން ވަނީ ޖިންސީ ގޯނާގެ މައްސަލަތަކާއި ގެވެށި އަނިޔާގެ މައްސަލަތަކުން ރައްކާތެރިވުމަށް ކުރެވިދާނެ ކަންކަމާ ގުޅޭގޮތުން މައުލޫމާތު ހިއްސާކޮށްފައެވެ.\nއަދި އަތޮޅު ތައުލީމީ މަރުކަޒުގެ ގްރޭޑް6އިން 10 އަށް ތައުލީމު ހާސިލްކުރަމުންދާ ދަރިވަރުންނަށް މައުލޫމާތު ދިނުމަށް ކުރިއަށް ގެންދިޔަ ޕްރޮގްރާމުގައި މުޖުތަމައުގައި ކުދިންގެ މެދުގައި ހިނގާ ކުށްތަކާއި އެކުށްތަކުން ރައްކާތެރިވުމަށް ދަރިވަރުންގެ ފެންވަރުގައި ކުރެވިދާނެ ކަންކަމާއި އަމާން މުޖުތަމައަކަށް ސްކޫލު ކުދިންގެ ދައުރު ބުނެދީފައިވެއެވެ.\nމިފަދަ އިތުރު ޕްރޮގްރާމުތަކެއް ކޮލަމާފުށީގައި ފުލުހުންނާއި ޖެންޑަރއާ ގުޅިގެން ކުރިއަށް ގެންދިއުމަށް ރަށު ކައުންސިލާއި ރަށުގެ އެހެނިހެން މުއައްސަސާތަކާއެކު މަޝްވަރާކޮށްފައިވެއެވެ.\nއެ ޕްރޮގްރާމުތައް ކުރިއަށް ގެންދިޔުމުގައި ގއ. ފެމެލީ އެންޑް ޗިލްޑްރަން ސަރވިސް ސެންޓަރާއި ކޮލަމާފުށީ ކައުންސިލާއި އަންހެނުންގެ ތަރައްގީއަށް މަސައްކަތްކުރާ ކޮމެޓީއާއި ހެލްތު ސެންޓަރާއި ގއ. އަތޮޅު ތައުލީމީ މަރުކަޒުގެ އިތުރުން ކޮލަމާފުށީ ޔޫތު އެންޑް ސްޕޯޓްސްގެ އެހީތެރިކަން ލިބިފައިވެއެވެ.


މަޤާމް :ޓެކްސް އޮފިސަރ (ޓްރޭނީ) (އޮފިސަރ، AOT) އުނގޫފާރު ކަލެކްޝަން ސެންޓަރ\nމި އޮތޯރިޓީއަށް ތިރީގައި މިވާ މަގާމަށް މީހުން ހޯދަން ބޭނުންވެއެވެ.\nމީރާ އުނގޫފާރު ކަލެކްޝަން ސެންޓަރ / ރ. އުނގޫފާރު\n- މި މަގާމަށް މީހުން ހޮވޭނީ ތަޢުލީމީ ފެންވަރަށާއި މަސައްކަތާގުޅޭ ތަޖުރިބާއަށާއި އަދި އިންޓަވިއުއަށް ބަލާ އެންމެމަތިން މާރކްސް ލިބޭ ފަރާތެއްގެ މައްސަލަ ބަލާ ފޯމު ފުރުމަށްފަހު ވޭތުވެދިޔަ5އަހަރު ދުވަހު އެއްވެސް ކުށުގެ ރިކޯޑެއް ނުވާނަމައެވެ.\nމި މަގާމުތަކަށް ޝައުގުވެރިވެ ވަޑައިގަންނަވާ ފަރާތްތަކުން 21 ޖަނަވަރީ 2021 ގެ 16:00 ކުރިން މޯލްޑިވްސް އިންލަންޑް ރެވެނިއު އޮތޯރިޓީގެ ވަޒީފާއަށް އެދޭ ފޯމާއެކު ތިރީގައިވާ އެޑްރެހަށް އެޕްލިކޭޝަން ހުށަހެޅުއްވުން އެދެމެވެ. ފޯމު މި އޮތޯރިޓީގެ ކައުންޓަރުންނާއި ވެބްސައިޓުން ލިބިވަޑައިގަންނަވާނެއެވެ.\n22 ޖުމާދަލްއޫލާ 1442\nސުންގަޑި: 21 ޖަނަވަރީ 2021 1600\n- Iulaan 03


Two Star ge hafthaa promotion : Heeves nukuraahaa agu heyo - AO News\nދާދި ފަހުން ހިތަދޫ ބޮޑު މަގުގައި އަލަށް ހުޅުވި ޓޫސްޓާ ޓޭކްއަވޭ އިން ފްރައިޑޭ ޓު ފްރައިޑޭ ގެ ނަމުގައި ވަރަށް ޚާއްސަ ޕްރޮމޯޝަނެއް ފަށައިފިއެވެ. ހުކުރު ދުވަހު ފެށި މި ޕްރޮމޯޝަނާއެކު އަގުހެޔޮކޮށް ގިނަބާވަތްތަކަކުން ޓޭކްއަވޭގެ ޚިދުމަތްދޭން ވަނީ ފަށާފައެވެ. މި ޕްރޮމޯޝަން ގެ ދަށުން އެންމެ 100 ރުފިޔާއަށް3ސަބްމެރިން ލިބޭއިރު ޗިކަން ބާގަރ އެއްގެ އަގަކީ 40 ރުފިޔާއެވެ. މިޕްރޮމޯޝަންގައި 80 ރުފިޔާއަށް ޕިއްޒާއެއް ބައްލަވައި ގަނެވެއެވެ.\nމީގެ އިތުރުން ޓޫސްޓާއިން ކުރެވޭ ކޮންމެ މުޢާމަލާތަކާއެކު ގުރުއަތުގައި ބައިވެރިވެވޭ ކޫޕަނެއް ދޫކުރެ އެވެ. އަގުހުރި ފައިސާގެ އިނާމް ކަނޑައެޅިފައިވާ މި ކޫޕަންގެ ތެރެއިން ގުރުއަތުން ހޮވޭ 1 ވަނައަށް 10000 ރުފިޔާ ލިބޭއިރު2ވަނައަށް 5000 ރުފިޔާ އަދި3ވަނައަށް 3000 ރުފިޔާ ކަނޑައެޅިފައިވެއެވެ.\nޓޫސްޓާ ޓޭކްއަވޭ އަކީ އައްޑޫސިޓީ ހިތަދޫގައި ހުޅުވި ޓޫސްޓަރ ގެ ދެވަނަ އައުޓްލެޓެވެ. ހިތަދޫ މޫލެކެޑެ ބޮޑުމަގުގައި ކުރިން މިލާނޯ ހިންގި ތާ ހުޅުވާފައިވާ މި އައުޓްލެޓުން އައްޑޫސިޓީގެ ކޮންމެ ތަނަކަށްވެސް އޯޑަރުދިނުމުން ގެންގޮސް ދިނުމުގެ ޚިދުމަތް ފޯރުކޮށްދެއެވެ. މިތަނުން ލިބެން ހުރި އިތުރު ބާވަތްތަކުގެ ތެރޭގައި ދިވެހިން ޢާއްމުކޮށް ކައިހަދާ ކެއުންތަކާއި ގްރިލްޑް ޓުނާ،ފަރާޓާ އަދި ރޮށި ފަދަ ތަފާތު ގިނަ ބާވަތްތައް ހިމެނެއެވެ.\nހީވެސް ނުކުރާހާ ހެޔޮ އަގުގައި މިތަކެތި ތައްޔާރުކޮށް ގެންގޮސްދޭއިރު ޓޫސްޓާއިން ޢާއްމުކޮށް ޚިދުމަތް ހޯދާ އެތައް ބައެއްގެ މަޤުބޫލުކަން ދޮންރިހަ އަށް ދެވިފައިވާއިރު އެތަނުން ހަދާ މުގުރިހައަކީވެސް ފާހަގަ ކޮށްލެވޭ މީރު ރިހައެކެވެ.\nބިރިޔާނީގެ އަސްލުރަހަ އައްޑޫސިޓީގެ އެހެން އެއްވެސް ތާކުން ނުލިބޭހާ ފުރިހަމައަށް ޓޫސްޓާއިން ލިބެންހުރިއިރު މިކެއުމަށްވެސް އިންސާފު ކޮށްލުމަށް ކޮންމެ ދުވަހަކު އެތައްބަޔަކު ގޮސް ހަދައެވެ.\nއިންޑިއާގެ މީރު ކެއުންތަކަށް ލޯބި ކުރާ ފަރާތްތަކަށް ވެސް ޓޫސްޓާގައި މިވަނީ ޚާއްސަ މެނޫއެއް ތައްޔާރުކޮށްފައެވެ.\nތަންދޫރީ ޗިކެންއާއި ޗިކެން ޓިއްކާ އަދި ބަޓަރ ޗިކެންފަދަ ކޮންމެ އެއްޗަކަށްވެސް އޯޑަރު ދެއްވުމުން އިރުކޮޅެއްގެ ތެރޭ ގެއާއި ހަމަޔަށް މިތަކެތި ގެންގޮސްދެއެވެ.\nލުއި ބުއިންތަކުގެ ތެރޭގައިވެސް ޓޫސްޓާއިން މުޅިން އަލަށް ތަފާތު ރަހަތަކެއްވަނީ ތަޢާރަފްކޮށްފައެވެ. ޖޫގޯގެ އެކި ރަހަތަކުގެ އިތުރުން ޒުވާނުންގެ މެދުގައި އެންމެ ހިނގާ ރީބުލް މޮޖިޓާ އަދި ޕޭޝަންޓް ފްރުޓް މޮޖިޓޯ މިހާރު އެތަނުން ލިބެން ހުންނާނެއެވެ.\nޓޫސްޓާގެ ފުރަތަމަ އައުޓްލެޓް ހުޅުވާފައިވަނީ ހިތަދޫ ފާސްޓް ފުޑް ރެސްޓޯރަންޓާއި ޖެހިގެން ހުރި ޢިމާރާތުގައެވެ. ޓޫސްޓާ ޓޭކްއަވޭގެ ފޯން ނަމްބަރަކީ 7577383 އެވެ. އަޖުމަބަލާލަން ނަމަވެސް ޓޫސްޓާ ގެ ޓޭކްއަވޭއަކަށް އޯޑަރު ކޮށްލައްވާށެވެ.


ވޯޓުގެ ފުރުސަތު ހެޔޮގޮތުގައި ބޭނުންކުރައްވާ، ދީނަށް ވަފާތެރި ނަޒާހަތްތެރި ބަޔަކު ހޮއްވަވާ: އިލްޔާސް – Haftha\nMon, 1 June, 2020, 6:19 pm\nވޯޓުގެ ފުރުސަތު ހެޔޮގޮތުގައި ބޭނުންކުރައްވާ، ދީނަށް ވަފާތެރި ނަޒާހަތްތެރި ބަޔަކު ހޮއްވަވާ: އިލްޔާސް\nމާދަމާ ބާއްވާ ރައްޔިތުން މަޖިލީހުގެ އިންތިހާބުގައި ވޯޓު ލުމަށް ލިބޭ ފުރުސަތުގެ ބޭނުން ހެޔޮގޮތުގައި ބޭނުން ކުރެއްވުމަށް ދީނީ އިލްމުވެރިޔާ ޝެއިހް އިލްޔާސް ހުސެއިން ނަސޭހަތްތެރިވެވަޑައިގެންފިއެވެ.\nއިލްޔާސް ކުރެއްވި ޓުވީޓެއްގައި ވިދާޅުވީ، މަޖިލިސް އިންތިހާބުގެ ވޯޓަކީ ފަސް އަހަރުން އެއް އަހަރު ލިބޭނެ ފުރުސަތެއް ކަމުން އެ ފުރުސަތުގެ ބޭނުން ހެޔޮގޮތުގައި ބޭނުން ކުރެއްވުމަށް އެދިވަޑައިގަންނަވާ ކަމަށެވެ.\nއެގޮތުން ތެދުވެރި، އަމާނާތްތެރި، ދީނާއި ގައުމަށް ވަފާތެރި އަދި ނަސޭހަތްތެރި ބަޔަކު މަޖިލީހަށް ހޮއްވަވާ ދެއްވުމަށް ޝެއިހް ވިދާޅުވިއެވެ. އަދި ވިދާޅުވީ، ވަގުތު ފާއިތުވެއްޖެނަމަ އަނބުރާ ނުގެނެވޭނެކަން ހަދުމަކުރެއްވުމަށެވެ.\nމާދަމާ ބާއްވާ ވޯޓާ ދިމާކޮށް ޝައިހް އިލްޔާސް ނަސޭހަތްތެރިވެވަޑައިގެންނެވިއިރު، މީގެ ކުރިން ވެސް އޭނާ ވަނީ ވޯޓު ދިނުމުގެ ކުރިން ވިސްނާލުން މުހިންމު ކަންކަން ފާހަގަކުރައްވާ ޓުވީޓު ކުރައްވާފައެވެ.\nއެގޮތުން މިދިޔަ މާޗް މަހުގެ ތެރޭގައި ޝައިހް ކުރެއްވި ޓުވީޓެއްގައި ވިދާޅުވެފައިވަނީ، ވޯޓު ދެއްވާ ކެންޑިޑޭޓުންނަކީ ތެދުވެރި އަމާނާތްތެރި ފަރުޟޫ ފަސް ނަމާދަށް ރައްކާތެރިވާ ނަޒާހަތްތެރި އަދި ދީނާއި ގައުމަށް ވަފާތެރި ބައެއްތޯ ބެއްލެވުމަށް އެދިވަޑައިގެންފައެވެ.\nމާދަމާ ބާއްވާ މަޖިލިސް އިންތިހާބަށް ހުރިހާ ކެންޑިޑޭޓުން ވެސް ފޯރިއާއެކު ކެމްޕޭން ކުރައްވަމުން ގެންދަވާއިރު، މިފަހަރު މަޖލިސް އިންތިހާބުގައި 395 ކެންޑިޑޭޓުން ވާދަކުރާނެއެވެ.\nއަދި މަޖިލިސް އިންތިޚާބުގައި ޖުމްލަ 501 ވޯޓުފޮށި ބަހައްޓަން ނިންމާފައިވާއިރު އިންތިހާބުގައި ވޯޓުލުމުގެ ހައްގު 264442 މީހުންނަށް ލިބިގެންވާ ކަމަށް އިލެކްޝަންސް ކޮމިޝަން (އީސީ) އިން ވަނީ ބުނެފައެވެ.\nއީސީން ކުރިން އިއުލާން ކުރައްވާފައި ގޮތުން، މާދަމާ ރާއްޖޭގައި ވޯޓު ލުން ފަށާނީ ހެނދުނު 8:00 ގައެވެ. އަދި ވޯޓުލުން ބަންދުވާނީ މާދަމާގެ ހަވީރު 4:00 ގައެވެ.


Anhenunge igthisaadhee baiverivun ithuru kurumakee amaazeh: Shidhatha\nއަންހެނުންގެ އިގުތިސޯދީ ބައިވެރިވުން އިތުރު ކުރުމަކީ އަމާޒެއް: ޝިދާތާ\nވިޔަފާރީގެ ފުރުސަތުތައް ތަނަވަސް ކޮށްދީގެން އަންހެނުންގެ އިގުތިސޯދީ ބައިވެރިވުން އިތުރު ކުރުމަކީ ސަރުކާރުގެ އަމާޒެއް ކަމަށް ޖެންޑާ މިނިސްޓަރު ޝިދާތާ ޝަރީފް ވިދާޅުވެއްޖެ އެވެ.\nމިއަދާއި މާދަމާ މަދްޔަ ޕްރަދޭޝްގެ ސިޓީއެއް ކަމުގައިވާ ޖަބަލްޕޫރްގައި، އެސޯސިއޭޝަން އޮފް ވިމެން އެންޓަޕްރިނިއާސް (އެމްއޭވީއީ) އިން ކުރިއަށްގެންދާ "ސަސްޓެއިނަބަލް ގްރޯތު އޮފް ވިމެން އެންޓަޕްރިނިއާސް އެންޑް އެކްސްޕޯޓް ޕްރޮމޯޝަން (ސްވީޕް) 2019" ގެ އިވެންޓު އިފްތިތާހުކޮށް ދެއްވާ ވާހަކަފުޅު ދައްކަވަމުން މިނިސްޓަރު ޝިދާތާ ވިދާޅުވީ، ރާއްޖޭގެ އިގްތިސޯދުގެ އެންމެ މުހިންމު ދެ ސިނާއަތަކީ ފަތުރުވެރިކަމާއި މަސްވެރިކަން ކަމަށާއި ސަރުކާރުން މަސައްކަތްކުރަމުން ދަނީ މި ދާއިރާތަކުން އަންހެނުން ބާރުވެރިކުރުވައި އަންހެނުންގެ ބައިވެރިވުން އިތުރުކުރަން ކަމަށެވެ.\nއިގުތިސާދާ ގުޅުން ހުރި ސިޔާސަތުތައް އެކުލަވައިލުމުގަ އާއި ތަންފީޒުކުރުމުގެ މަރުހަލާގައި އަންހެނުންގެ ދައުރު މުހިންމުކަން ފާހަގަކުރައްވާ މިނިސްޓަރު ވިދާޅުވީ، ވިޔަފާރި އާއި އިގުތިސާދީ ކަންކަމާ ގުޅުން ހުރި ވުޒާރާގެ ސިޔާސަތުތައް ކަނޑައަޅާ އެންމެ އިސް މަގާމުތަކުގައިވެސް އަންހެނުން ތިއްބެވި ކަމަށެވެ.\nއަދި، އަންހެން ވިޔަފާރިވެރިން އިތުރުކުރުމަށް ސަރުކާރުން މަސައްކަތްތަކެއް ކުރައްވާ ކަމަށާއި، ވަކިން ހާއްސަ ގޮތެއްގައި ރަށްފުށުގައި ދިރިއުޅޭ އަންހެނުންނަށް ލުއި ލޯނާއި މޯބައިލް ބޭންކިންގެ ހިދުމަތް ލިބޭނެ މަގު ފަހި ކޮށްދިނުންވެސް މި އަމާޒުގެ ތެރޭގައި ހިމެނޭ ކަމަށް ވިދާޅުވި އެވެ.\nއިތުރަށް ވިދާޅުވީ، މިނިސްޓްރީން ތައްޔާރުކުރަމުންދާ ޖެންޑާ އިކުއަލިޓީ ޕޮލިސީއާއި ޖެންޑަރ އިކުއަލިޓީ އެކްޝަން ޕްލޭން ވުޖޫދަށް އައުމުގެ މަރުހަލާގައި އޮތް ކަމަށެވެ. އަދި، އެ ޕްލޭންގެ ސަބަބުން ގައުމުގެ އިގުތިސާދީ ތަރައްގީގައި އަންހެނުންނާއި ފިރިހެނުންނަށް ހަމަހަމަ ފުރުސަތެއް ފަހިވާނެ ކަމަށް މިނިސްޓާ ޝިދާތާ ވިދާޅުވި އެވެ.\n"ސްވީޕް 2019" އިވެންޓުގައި ދިވެހިރާއްޖޭގެ 21 މެންބަރުން ހިމެނޭ އަންހެނުންގެ ވަފުދެއް ތަމްސީލުކުރެ އެވެ.\nއިންޑިއާ މިނިސްޓްރީ އޮފް ޖެންޑާ އެންޑް ފެމިލީ ޝިދާތާ ޝަރީފު


SunOnline: Mee hus bandah hure beynunn kuran nuvaane kaaboathakethi!\nމުޙައްމަދު ޝާނިފް 23 Sep 2021, 09:04\nހުސް ބަނޑަށް ހުރެ ބޭނުންކުރަން ނުރަނގަޅު ކާބޯތަކެތި ހުރެއެވެ. ސަބަބަކީ އެފަދަ ކާނާ ކެއުމުން ސިއްހަތަށް ނޭދެވޭ އަސަރު ފޯރައި، ނުރައްކާތެރި ބަލިތައް ޖެހުމަށް މަގުފަހިވާތީއެވެ.\nބައެއް މީހުން ހެނދުނު ހޭލުމަށްފަހު، ނާސްތާއެއްގެ ބަދަލުގައި ހަމައެކަނި ކޮފީ ތަށްޓަކުން ފުއްދާލައެވެ. އެހެން ނަމަވެސް ހުސް ބަނޑަށް ހުރެ ހަމައެކަނި ކޮފީ ބޮއެފިނަމަ، އެސިޑް ރިފްލަކްސް ނުވަތަ ބަނޑުގައި ހުންނަ ގޭސް (އެސިޑް)، ކާތަކެތި ހިނގާހޮޅިން މައްޗަށް އެރުމުގެ މައްސަލަ ކުރިމަތިވެއެވެ.\nމީގެ އިތުރުން ބައެއް ބާވަތުގެ ބޭހަކީވެސް ހުސް ގޮހޮރާހުރެ ކެއުން މަނާ ތަކެއްޗެވެ. އެގޮތުން ޕެރެސެޓްމޯލް އަދި ޕެއިން ކިލާފަދަ ބާރުގަދަ ބޭސްތައް ކެއުމުން ގޭސްޓްރިކް ބްލީޑިންގް ފަދަ ބަލިތައް ޖެހެއެވެ. އެހެންކަމުން އާފަލެއް ނުވަތަ ދޮންކެޔޮ ވަކެއް ކެއުމަށްފަހު ބޭސް ކެއުން މުހިންމެވެ.\nދިރާސާތަކުން ދައްކާ ގޮތުގައި ހުސްބަނޑަށް ހުރެ ޗުއިން ގަމްއަކީ ވެސް ކެއުން ރަނގަޅު އެއްޗެއް ނޫނެވެ. ސަބަބަކީ ހަޖަމު ކުރަން އުނދަގޫވެ، ބަނޑަށް ނޭދެވޭ އަސަރުތަކެއް ފޯރާތީއެވެ.\nހެނދުނު ހޭލާ ގޮތަށް އެއްވެސް އެއްޗެއް ނުކައި ހުރެ ރެޑްބުލް ފަދަ ބާރުގަދަ އެނާޖީ ޑްރިންކްސް ބުއިމަކީ ޒުވާނުންގެ ފަރާތުން ފެންނަ ނޭދެވޭ އާދައެކެވެ. ނަމަވެސް އެނާޖީ ޑްރިންކްގައި ހުންނަ ބާރުގަދަ އެސިޑްތަކުގެ ސަބަބުން ބަނޑަށާއި ސިއްހަތަށް ނޭދެވޭ އެތައް އަސަރުތަކެއް ފޯރާނެއެވެ. އަދި މިއީ ގޭސްޓިކް ބައްޔަށް ވެސް މަގުފަހިވާ ކަމެކެވެ.\nއެހެންކަމުން މިފަދަ ތަކެތި ހުސްބަނޑަށް ހުރެ ކެއުމާއި ބުއިމަކީ އެދެވިގެންވާ ކަމެއް ނޫނެވެ. މީގެ އިތުރުން، ހުސް ގޮހޮރާހުރެ ނިދުމަކީ ވެސް ރަނގަޅު ކަމެއް ނޫނެވެ.


Idhikolhu leader ah gaanoonee haisiyyathu dhinumuge bill eh ekulavaalanee | Jazeera\tއިދިކޮޅު ލީޑަރަށް ޤާނޫނީ ހައިސިއްޔަތު ދޭ ބިލެއް - Jazeera\nއިދިކޮޅު ލީޑަރަށް ޤާނޫނީ ހައިސިއްޔަތު ދިނުމުގެ ބިލެއް އެކުލަވާލަނީ\nއުމްނާ އިސްމާޢިލް February 28, 2021 147 views0\nރާއްޖޭގައި ސަރުކާރާއި ވާދަވެރި ފަރާތް، ނުވަތަ އިދިކޮޅު ސިޔާސީ ޕާޓީގެ ލީޑަރަށް ގާނޫނީ ހައިސިއްޔަތު ލިބިދޭ ބިލެއް އެކުލަވާލުމުގެ މަސައްކަތް ފަށައިފިއެވެ.\nއިދިކޮޅު ލީޑަރަށް ގާނޫނީ ހައިސިއްޔަތު ލިބިދޭ ގޮތަށް ސިޔާސީ ޕާޓީތަކުގެ ގާނޫނު އިސްލާހު ކުރުމުގެ މަސައްކަތް އެމްޑީޕީން ދަނީ ކުރަމުންނެވެ. ގާނޫނަށް މި އިސްލާހު ގެނެވިއްޖެނަމަ، އިދިކޮޅު ލީޑަރަކު ކަނޑައަޅަން ޖެހޭނެއެވެ.\nމިހާރު އިދިކޮޅު ޕާޓީއެއްގެ ގޮތުގައި މަސައްކަތް ކުރަމުންދަނީ ޕީޕީއެމް އަދި ޕީއެންސީއެވެ. މި ދެ ޕާޓީން ވަނީ ކޯލިޝަނެއް ވެސް ހަދާފައެވެ. އިދިކޮޅު ލީޑަރެއްގެ ގޮތުގައި އެ ފަރާތްތަކުން ސިފަ ކުރަނީ މަނީ ލޯންޑަރިންގެ ކުށުގައި ފަސް އަހަރުގެ ޖަލު ހުކުމެއް އިއްވާފައިވާ ކުރީގެ ރައީސް އަބްދުﷲ ޔާމީންއެވެ. އެހެންނަމަވެސް ޖަލު ހުކުމެއްގައި ހުންނެވި ބޭފުޅަކަށް ސިޔާސީ ޕާޓީއެއްގެ ލީޑަރު ކަމުގައި ނުހުންނެވޭނެ ކަމަށް ގާނޫނުގައި ވަނީ ބުނެފައެވެ. މިއީ ރައީސް ޔާމީންގެ ވެރިކަމުގައި ގާނޫނަށް ގެނައި އިސްލާހެކެވެ.\nއެމްޑީީޕީގެ ޕީޖީ ލީޑަރު އަލީ އާޒިމް ވަނީ ރިޔާސީ ބަޔާނަށް އިދިކޮޅުން ޖަވާބު ދެއްވި ޖަލްސާގައި ސިޔާސީ ޕާޓީތަކުގެ ގާނޫނަށް ގެންނަން މަސައްކަތް ކުރަމުންދާ މި އިސްލާހާއި ގުޅިގެން ވާހަކަ ދައްކަވާފައެވެ. އޭނާ ވިދާޅުވީ އިދިކޮޅު ލީޑަރަކަށް ހުންނަ ބޭފުޅަކަށް ވެސް ޤާނޫނުން ރައްކާތެރިކަމާއި ހިމާޔަތް ފޯރުކޮށްދެވެންޖެހޭ ކަމަށެވެ.\nއަޅުގަނޑުމެން އެމްޑީޕީން އެބަ ހުށައަޅަން އިދިކޮޅު ރިޔާސީ ލީޑަރަކު ރިކޮގްނައިޒް ކުރުމުގެ ވިސްނުން، ސިޔާސީ ޕާޓީތަކުގެ ޤާނޫނަށް އަޅުގަނޑުމެން އެބަ ހުށަހަޅަން، އިދިކޮޅު ލީޑަރެއް ހުންނާނެކަން. އެލީޑަރަށް ލިބިދޭންޖެހޭ ހިމާޔަތާއި ރައްކާތެރިކަމާއި ތަފްސީލުކޮށް އަޅުގަނޑުމެން އިރާދަކުރެއްވިއްޔާ އެޤާނޫނުގައި ލިޔެފައިވާނެ.\nއާޒިމް ވިދާޅުވީ އިދިކޮޅު ލީޑަރަށް ލިބިދޭންޖެހޭ އިނާޔަތާއި އިހްތިޔާރު ގާނޫނުން ކަނޑައަޅާ، ރާއްޖޭގައި ފުރިހަމަ ޑިމޮކްރެޓިކް ވެށްޓެއްގައި ވެރިކަން ކުރެވޭނެ ކަމުގެ ޔަގީންކަން ދެއްވާ ކަމަށެވެ.\nގާނޫނަށް ގެނައުމަށްޓަކައި މަސައްކަތް ކުރާ މި އިސްލާހުގެ އެންމެ ބޮޑު އެއް ބޭނުމަކީ ވާދަވެރި އިދިކޮޅު ފަރާތެއް އޮވެ، ޒިންމާދާރު މަސައްކަތްތަކެއް ކުރުމުގެ ޖާގަ ތަނަވަސްކޮށްދިނުމެވެ. އަދި މިއީ ދުނިޔޭގެ ޑިމޮކްރެޓިކް ގައުމުތަކުގައި ވެސް އަމަލު ކުރަމުންދާ ގޮތް ކަން ފާހަގަކޮށްލެވެއެވެ. އަދި މި ބިލު މަޖިލީހަށް ހުށަހަޅާނީ ވާދަވެރި އިދިކޮޅު ފަރާތްތަކުގެ މަޝްވަރާ ހޯދުމަށްފަހު ކަމަށްވެސް މައުލޫމާތު ލިބެއެވެ. އަދި މި ބިލުގެ ދަށުން އައްޔަންކުރާ އިދިކޮޅު ލީޑަރަކީ ކޮންމެހެން ރައްޔިތުންގެ މަޖިލީހުގެ މެމްބަރަކަށް ވާކަށްނުޖެހެ އެވެ.\nގާނޫނަށް އިސްލާހު ގެނައުމުގެ މަސައްކަތް ކުރަމުންދާއިރު، މީގެ ކުރިން ބޭއްވި ޖަލްސާތަކުގައި ވާހަކަ ދައްކަވަމުން އެމްޑީޕީ މެމްބަރުން ވަނީ ޒިންމާދާރުކަމާއެކު ސަރުކާރު ޖަވާބުދާރީ ކުރުމަށް މަސައްކަތް ކުރާނެ އިދިކޮޅު ޕާޓީއެއް ނެތް ކަމަށް ވިދާޅުވެފައެވެ.\nއިދިކޮޅު ލީޑަރަށް ޤާނޫނީ ހައިސިއްޔަތު ދޭ ބިލެއް


Shipping agent in register vaan ithuru 1 mas dhuvas | Mihaaru\n16 އޯގަސްޓް 2020 - 13:174comments\nރާއްޖޭގައި ހިދުމަތް ދޭ ޝިޕިން ކުންފުނިތައް ރަޖިސްޓްރީވުމުގެ މުއްދަތު އަންނަ މަހުގެ 15 އަށް އިތުރުކޮށްފި އެވެ.\nމިދިޔަ މަހުގެ 17 ވަނަ ދުވަހު ޓްރާސްޕޯޓް އޮތޯރިޓީން ނެރުނު ބަޔާނުގައި ބުނެފައިވާ ގޮތުގައި ޝިޕިން އޭޖެންޓުން މި މަހުގެ 17ގެ ކުރިން އެ އޮތޯރިޓީގައި ރަޖިސްޓްރީ ވާން ޖެހޭނެ އެވެ. އަދި މާދަމާ އިން ފެށިގެން ހިދުމަތް ދެވޭނީ ރަޖިސްޓްރީވާ ކުންފުނިތަކަށް އެކަނި ކަމަށް އެ ބަޔާނުގައި ވަނީ ބުނެފަ އެވެ. ނަމަވެސް މި ގެނައި ބަދަލާއެކު އިތުރު އެއްމަހުގެ މުއްދަތެއް އޭޖެންޓުންނަށް މިހާރު ވަނީ ދީފަ އެވެ.\nޝިޕިން އޭޖެންޓުން ރަޖިސްޓްރީވާން އެންގީ، އެކި ނަންނަމުގައި އެޖެންސީތަކުން ފީތައް ނަގާތީ އެކަން ހައްލު ކުރުމަށެވެ. އެޖެންސީތަކުން ގިނަ ފީތަކެއް ނަގާތީ ވިޔަފާރިވެރިން ވެސް އަންނަނީ ކަންބޮޑުވުން ފާޅުކުރަމުންނެވެ.\nމި ގަވާއިދުގެ ދަށުން ރާއްޖޭގައި ޝިޕިން އެޖެންޓު ނުވަތަ ފްރައިޓު ފޯވާޑަރަކު، ޑެލިވަރީ އޯޑަރު ދޫކުރުމަށް ޝިޕިން އެޖެންޓު ނުވަތަ ފްރައިޓް ފޯވާޑަރާ ސީދާ ގޮތުންނާއި ނުސީދާ ގޮތުން ކުރިން ނަގަމުން އައި އިތުރު އެއްވެސް ފީއެއް ނުނެގޭނެ އެވެ. ނަމަވެސް ކޮންސައިނީގެ އަތުން ފްރައިޓުގެ އިތުރަށް ފީއެއްގެ ގޮތުގައި ޑެލިވަރީ އޯޑަރަށް އެޑްމިނިސްޓްރޭޓިވް ފީއެއްގެ ގޮތުގައި ގިނަވެގެން 500ރ. ނެގޭނެ ކަމަށް ޓްރާންސްޕޯޓު އޮތޯރިޓީން ބުންޏެވެ.\nމި ގަވާއިދަށް އަމަލުކުރަން ފެށުމާ އެކު، ޝިޕިން އެޖެންޓު ނުވަތަ ފްރައިޓު ފޯވާޑަރަށް ރާއްޖެ އަށް އިމްޕޯޓްކުރާ މުދަލަށް ފުރައިޓާއި ޗާޓަރު ކުލި ނެގުމަށް ކަނޑައަޅާފައިވާ ރޭޓުތައް އާއްމުކޮށް އަންގަން ޖެހޭނެ އެވެ. އަދި ގަވައިދާ ހިލާފުވާ މީހުން 10،000ރ. އިން ޖޫރިމަނާކުރާނެ އެވެ.\nޓްރާންސްޕޯޓު އޮތޯރިޓީގައި މިހާތަނަށް ރަޖިސްޓްރީވި ކުންފުނިތަކުގެ ލިޔުން ހުށަހެޅުމަށް ކަސްޓަމްސް އިން ވެސް ވަނީ އެ ކުންފުނިތަކަށް އަންގައިފަ އެވެ.\nޝިޕިން އޭޖެންސީތައް ރަޖިސްޓްރީ ކުރާ ގަވާއިދު އުވާލައިފި


ބުނެދޭށޭ ރުހެމޭ 37 – Esfiya – Dhivehi Vaahaka Site\n- by dhiraa wish - 45- June 10, 2019\nމޫސުމް ގޯސް ރެއަކަށްވާތީ މަގުތައް އޮތީ ފުދޭވަރަކަށް ހިމޭންކޮށެވެ. ނައިނާ މަގުތައް ކަޑައްތުކުރަމުން ގޮސް އަނދިރިގޯޅިގަނޑަކަށް ވަނުމާއިއެކު ފަހަތުން ފިޔަވަޅުތަކެއްގެ އަޑުއިވިފައި ފަސްއެނބުރި ބަލާލިއެވެ. ހުސްކޮށްވާ ގޯޅިތެރެއަށް ނަޒަރެއް ހިންގާލަމުން ނައިނާގެ ފިޔަވަޅުތައް އިތުރަށް ބާރުކޮށްލިއެވެ. ގޯޅީ ނިމޭ ހިސާބަށް ދެވުނުތަނާ އައިނައިތަނެއް ނޭނގި ފަހަތުން އައި މީހަކު ނައިނާގެ ހަށިގަނޑުގައި މީހަކު ހިފަހެއްޓިއެވެ. ނައިނާވަގުތުން ގަދަހަދާލުމާއިއެކު އެ މީހަކު ނައިނާއަށް ގުޑުނުލެވޭނެފަދައިން ނައިނާގެ ހަށިގަނޑު އެއަތުގެ ތެރޭގައި ހައްޔަރުކޮށްލިއެވެ. އެއާއިއެކު ނައިނާ އަނގަމަތީ ރުމާލެއް އަޅާލަމުން ނޭވާ ނުލޭވޭނޭ ފަދައިން ނައިނާގެ އަނގަމަތީ ހިފަހައްޓާލިއެވެ. ރުމާލުން އެރި ކޯލާރވާޓަރުގެ ގަދަވަސް ހިނދުރީގައި ހިފާލިއިރު ނައިނާ ބޯ ބުރާންތިވާގޮތްވިއެވެ. ނޭވާ ހާސްވާންފެށިއިރު ސަލާމަތްވާންވެގެން ނައިނާ ތެޅިގަތެވެ. އިސާހިތަކު ނައިނާގެ ލޯމެރިގެންދިޔައިރު ހަބަރުހުސްވެގެން އެ ހަށިގަނޑު އެ މީހާގެ އަތްމައްޗަށް ދެމުނެވެ.\nރޭގަނޑު އަނދިރިކަމުގައި ދުރުން ފެންނަމުންދިޔަ އިމާރާތްތަކުގެ އަލިކަމަށް ނަޒަރު ހުއްޓާލައިގެން ހައިޒަލް އިނީ ކެބިންތެރޭގައެވެ. ކެބިންގެ މޭޒުމަތީގައި އެއްފައި ވިއްދާލައިގެން އިންއިރު އެ މޫނުމަތިން ފެންނަނީ ކަމަކާއި ވިސްނަމުންދާ ފަދަ ކުލަވަރެވެ. އެހެން އިނދެފައި ދޭތެރެއަކުން ނައިނާގެ ކެބިންއާއި ދިމާލަށް ބަލާލަނީ އަމިއްލަ އިހުސާސްތަކުގެ މައްޗަށް ބާރު ނުފޯރުވިގެންހެންހީވެއެވެ.\nމޭޒުގެ މަތީގައި ބާއްވާލެވިފައިވާ ފޯން ވައިބްރޭޓްވާންފެށުމާއިއެކު ހައިޒަލް ފޯނާއި ދިމާލަށް ބަލާލިއިރު ނުދަންނަ ނަންބަރަކުން ގުޅަމުންދިޔަތަން ފެނިފައި ކުޑަކޮށް ބުމަކައިރިވާގޮތްވިއެވެ. ދެފަހަރަކު ފޯން ރިންގްވުމާއިއެކު ހައިޒަލް ފޯނުނަގައި ކަންފަތުގައި ޖައްސާލިއެވެ.\n“ކާކު…” ހައިޒަލް ވާހަކަދެއްކީ އަމުރުވެރި ރާގަކަށެވެ.\n“ނޭނގުނުތަ… ނޭނގުނީމަ ދެރަވެއްޖެ… އަހަރެންގެ ކުޑަ އިންޓްރޯއެއް ދިނީމަ އިނގޭނޭކަމަށް ހީކުރީ…” އެއަޑުގައިވީ ނުރައްކާތެރިކަމާއިއެކު ކުރީރޭ ނުދަންނަ ޒުވާނާގެ ފަރާތުން އިވުނު ވާހަކަތައް ސިކުނޑީގައި ބުރުޖަހާލިއިރު ހައިޒަލްގެ ހަށިގަނޑުން ހީބިހިނަގައިގެންދިޔައެވެ.\n“އަފްލާހް…” އެ ނަން ހައިޒަލްގެ ދުލުން ބޭރުވީ ހައިޒަލްއަށް ނުވެސް އިނގިއެވެ. އެއާއިއެކު އަފްލާހްގެ ބާރު ހުނުމުގެ އަޑުއިވުނެވެ.\n“ކަލޭގެ ޖޫލިއެޓް އެބައިން އަހަރެންގެ ބެލުމުގެ ދަށުގައި… ޔަގީންކޮށްލަން ބޭނުންތަ؟” އަފްލާހް ފޯނުގައި ހުރެފައި ނައިނާގެ އިސތަށިގަނޑުގައި ހިފާ ދަމައިގަތުމާއި ނައިނާ ހަޅޭލަވައިގަތް އަޑުއިވިފައި ހައިޒަލްއަށް ވީގޮތްވެސް ނޭނގުނެވެ. ވަގުތުން މޭޒުމަތިން ތެދުވެވުނުއިރު ކަންބޮޑުވުމުގެ އަސަރުތައް މޫނުމައްޗަށް ވެރިވެގަނެެއްޖެއެވެ.\n“ނައިނާ މަރާލުމުގެ ކުރިން ރޯމިޔޯއަށްދައްކާލަންވާނެއެއްނު… ބްލޫސް ވެރީ ވަން އައިލެންޑްގައި ކަލޭގެ ޖޫލިއެޓް އެބަ އޭނަގެ ރޯމިޔޯއަށް އިންތިޒާރުކުރޭ…” އަފްލާހްގެ އަޑުގައިވީ މަލާމަތުގެ އަސަރުން ހައިޒަލްގެ ލޭކެކިގެންދިޔައެވެ.\n“ނައިނާއަށް ކުޑަ އަނިޔާއެއްދިނަސް އަހަރެން އަތުން ކަލޭ މަރުވާނެ…” ހައިޒަލްގެ ދަތްތަކަށް ބާރުވެގެންދިޔައިރު އެ ލޮލުން ފެނިލި ކުލަވަރުން ހިތްވަރުގަދަ ހިތްތައްވެސް ސިހިގެންދާނެއެވެ.\n“ހާސްނުވޭ… އޭނައަށް ކުރާ އަނިޔާއެއް ކުރާނީ ކަލޭ ކުރިމަތީ.. އޭރުންނެއްނު ރޯމިޔޯ އެންޑް ޖޫލިއެޓްއަށްވާނީ….” އަފްލާހްގެ އެންމެ ފަހު ޖުމްލައާއިއެކު ނުލަފާ ހިނިގަނޑެއް ޖަހާލަމުން ފޯނު ކަނޑާލިއެވެ. އޭރު ހައިޒަލް އަތްވެސް ބިރުންގޮސް ފިނިވަމުންދިޔައިރު ހިތްތެޅެމުންދިޔަލެއް ބާރުކަމުން ދިރޭރަހަފޮދަކާއި ތަފާތެއްނެތެވެ. ވަގުތުން ކެބިންއިން ނިކުތްގޮތަށް ގްރައުންޑް ފްލޯރއަށް ދާން މިސްރާބުޖެހިއިރު ހައިޒަލް ހުރީ ވަގުތު ހިނގާލެއްވެސް އަވަސްވެފައެވެ. ފާއިތުވެގެންދާ ކޮންމެ ވަގުތުކޮޅަކާއިއެކު ނައިނާއަށް ކޮންމެފަދަ ނުރައްކަލެއްވެސް ކުރިމަތިވެދާނެއެވެ.\nކަނޑުން އަންނަމުންދިޔަ ތެތްފިނިރޯޅިތައް ހަށިގަނޑުގައި ބޮސްދީފައި ދުރަށްދާއިރު ހަށިގަނޑުގައި ގަނޑުފެން އަޅާލެވޭހެން ހީވެއެވެ. ރޭގަނޑުގެ އަނދިރިކަމުގައި ކަނޑުވެސް ފެންނަނީ އަނދިރި ސާލެއްފަދައިންނެވެ. ހޮޅިލާނަގަމުން އައި ރާޅުތައް ރުޅިވެރިކަމާއިއެކު މުގުރަމުންދިޔައަޑު މާހައުލު ހިމޭންކަން ނަގާލަމުންނެވެ. ވެހެމުންދިޔަ ހިމަފޮދުވާރޭގެ ތިކިތައް ކަނޑުގެ ސަތަަހައަށް ބޮސްދީފައި ފެންގަނޑު ތެރެއަށް އަރަޤުވެގެންދަނީ ފުންމިންނޭނގޭ ކަނޑުގެ ނުރައްކާތެރިކަން އަންގައިދެމުންހެން ހީވެއެވެ.\nތެތްފިނިރޯޅިތައް ނައިނާގެ ފަންއިސްތަށިގަނޑާއި ސަމާސާކުރަމުން ހަށިގަނޑަށް ބޮސްދެމުންދިޔައިރު ފިނިން ގޮސް ނައިނާގެ ތުންފަތާއި ދަތްދޮޅިއަށްދާންދެން ތުރުތުރުއަޅަމުންދިޔައެވެ. ހިމަފޮދުވާރޭގެ ތިކިތައް ހުރަހެއްނެތި ހަށިގަނޑާއި އަމާޒުވަމުންދިޔައިރު ގަނޑުފެނުގެ ތޫނު ހަށިތަކުން ހަންގަނޑު ފޫދުއްވަމުން ދާހެން ހީވެއެވެ. އެއޮމާން މޫނުމަތީ މަލެއްގެ މިސާލުގައި ފެންތިކިތައް ވިދަމުންދިޔައިރު ބޮޑުކޮށް ލެވިފައިވާ މުށި ކަޅީގެ ތެރެއިން ފެންނަމުންދިޔަ ސިހުމުގެ ކުލަވަރުން މައުސޫމްކަން ދެގުނަވެފައިވެއެވެ. ރަށުގެ ގޮނޑުދޮށުން ފެށިގެން މޫދުގެ އެންމެ ފުންހިސާބަށް ދެމިގެންވާ ހަނި ފާލަމުގެ ކޮޅުގައި ނައިނާ ގޮނޑިއަކާއިލައި އައްސާފައި އިންއިރު ދެފަރާތުން ރާޅުތައް ބިންދަމުންދިޔަގޮތުން ކޮންމެ ވަގުތަކުވެސް އެ ހަލަބޮލި ރާޅުތަކުގެ އަމާޒަކަށް ނައިނާ ވެދާނެހެން ހީވެއެވެ. ބާރަށް އަތްއަޅާކޮއްޕާލިޔަސް އެ އަނދިރިކަމުގައި ކަނޑުގެ ރާޅުތަކުގެ ތެރޭ ނައިނާގެ ހަށިގަނޑު ގެނބިގެންހިނގައިދާނެއެވެ.\nފާލަމުގެ މެދަކާއި ހިސާބުގައި އަފްލާހް މަޑުކޮށްލައިގެން ހުރިއިރު ކޮންމެވެސް ކަމަކާއި އިންތިޒާރުކުރަމުން ދިޔަހެން ހީވެއެވެ. ލޮނުގަނޑު ކަފަމުން ވެރީ ވަން އައިލެންޑްގެ ފަޅުތެރެއަށް ވަދެގެން އައި ލާންޗް ފެނިފައި ފަތަހައިގެ ހިނިތުންވުމެއް އަފްލާހްގެ ތުންފަތްމައްޗަށް ވެރިވިއެވެ. ލާންޗް ރަނގަޅަށް ރަށާއި ކައިރިނުކުރެވެނީސް ހައިޒަލް ލާންޗްއިން ފުންމާލިއެވެ. ހަލަބޮލިވެފައިވާ ރާޅުތަކުގެ ހަމަލާއިން ހައިޒަލް ތެމިފޯވެގެންދިޔައިރު ރާޅުތަކުގެ ހަމަލާތަކުން ރެކެމުންކަހަލަގޮތަކަށް އެއްގަމަށް އެރިއެވެ. އެއާއިއެކު އެންމެ ބާރު ދުވުމުގައި ރަށުގެ ކޮޅުގައިވާ ފާލަމާއި ދިމާލަށް މިސްރާބުޖެހިއެވެ.\nފާލަމުގެ ފަތިތައް ގުޑާހާ ބާރަށް ހައިޒަލް ފާލަމަށް އަރައިގެން އައިގޮތަށް ހިފީ އަފްލާހްގެ ކަރުގައެވެ.\n“ކޫލް ޑައުން ބްރޯ… ހިތްވަރު ދައްކަން އުޅޭވަރަކަށް އަނިޔާވާނީ ކަލޭގެ ޖޫލިއެޓަށް…” އަފްލާހްގެ އަޑުގައިވީ ނުރައްކާތެރިކަމާއިއެކު ހައިޒަލް ވަގުތުން އަފްލާހްގެ ކަރުން ދޫކޮށްލަމުން ފަހަތަށް ފިޔަވަޅެއް އަޅާލިއެވެ. އެވަގުތު ގޮނޑިއަކާއިލައި އައްސާފައިވާ ނައިނާ ފެނުމުން ހައިޒަލްގެ ހިތް ފަޅިވެގެންދިޔަހެން ހީވިއެވެ. ލޮލުން ފެނިލި ވޭނާއިއެކު އަތްމުށްކެވިގެންދިޔައިރު ހައިޒަލް އަމިއްލަ ނަފްސު ކޮންޓްރޯލް ކުރަމުން ޖީބަށް އަތްޖަހާލައިފިއެވެ. ނައިނާ އެފަދަ ހާލެއްގައި އިންތަން ފެނުމުން އަފްލާހްގެ ފުރާނަ ނަގާލާވަރަށް ރުޅިގަދަވީނަމަވެސް ހައިޒަލް ކެތްތެރިވެލިއެވެ.\n“ނައިނާ ދޫކޮށްލާ އެއީ އަހަންނާއި އެއްވެސް ގުޅުމެއް އޮތް ފަރާތެއްނޫން…” ހައިޒަލް އަފްލާހްގެ މޫނަށް ނަޒަރު ހުއްޓާލިއިރު އެ މޫނުމަތީގައިވީ ކުލަވަރު ދެނެގަންނަން އަފްލާހްވެސް ނުކުޅެދުނެވެ. އޭރު ކަރުނުން ފުރެމުންދިޔަ ލޮލުން ނައިނާ ބަލާލިގޮތުން ހައިޒަލްގެ ހިތަށް ގޮތެއްވީއިރު އަވަހަށް ދުރުބަލައިލައިފިއެވެ. ނައިނާ ހިތަށް ލިބިފައިވާ ސިހުމެއްގެ ބޮޑުކަމުން އެއްވެސް ކަމެއް ނަގައިނުގަނެވޭފަދަ ހާލެއްގައި އިންއިރުވެސް އެ ޖުމްލަތައް ސިކުނޑީގައި ޖެހިގަތީ އެތަށް ހާސް ޓަނެއްގެ ބުރަދަނާއިއެކުގައެވެ.\n“ކަނޑުހުރަސްކޮށްފައި އައީ ގުޅުމެއް ނެތީމަތަ؟” އަފްލާހް މަލާމާތްކޮށްލިއެވެ.\n“ކަލޭ ބޭނުންވަނީ ކޮންކަމެއް؟” ހައިޒަލްގެ ދަތްތަކަށް ބާރުވެގެންދިޔައިރު ސުވާލުކޮށްލީ މަޑުމަޑުންނެވެ. އެދެމެދުގައި ދެކެވޭ ވާހަކަ ނައިނާއަށް އަޑުއިއްވަން ބޭނުންނުވެފައިހުރެއެވެ. ހައިޒަލް އެ ސުވާލުކޮށްލިއިރު މިއީ އަލްހާންގެ އަމަލެއްކަން ޔަގީނާއި ގާތަށް ހީވިއެވެ.\n“ތި ސުވާލު ގޮސް ކަލޭގެ ބައްޕައާއި ކޮށްލިއްޔާ މާ ރަނގަޅުވާނެ….” އަފްލާހްވެސް އެދެެމެދުގައި ދެކެވޭ ވާހަަކަަތައް ނައިނާއަށް އަޑުއިއްވާކަށް ނޫޅުނެވެ.\nނައިނާ ކަންފަތް ހުޅުވާލައިގެން އިންނަމަވެސް ވައިގެ އަޑުގެ ބާރުކަމާއިއެކު ހައިޒަލްއާއި އަފްލާހް ވާހަކަދައްކަމުން ދިޔަލެއް މަޑުކަމުން އެދެމެދުގައި ދެކެވެމުންދިޔަ ވާހަކަތައް އޮޅުމެއްނުފިލިއެވެ. ދޭތެރެއަކުން ހައިޒަލް ބާރަށް އެއްޗެކޭ ބުނެލާގޮތުން އެދެމެދުގައި އަރާރުންވުމެއް ހިނގަނީހެން ހީވެއެވެ. ދޭތެރެއަކުން ހައިޒަލް ދަތްތަކަށް ބާރުކޮށްލަމުން ދަތްކުޑިވިކާލާއިރު އަތްމުށްކެވިގެންދާގޮތުން އަފްލާހްގެވާހަކަތަކުން ހައިޒަލް ރުޅިގަދަވަމުންދަނީކަން ނައިނާއަށް ނަގައިގަނެވުނެވެ.\nއިރުކޮޅެއްފަހުން ދެޒުވާނުން ނައިނާއާއި ދިމާލަށް ހިނގައިގަތްއިރު އަފްލާހްގެ ލޮލުން ފެނުނު މަކަރުވެރި ކުލަވަރުން ނައިނާގެ ނޭވާހުއްޓުނެވެ. ފަރުދާގެ ފަރާތުގައި ނުބައިކުޅިބައެއް އަފްލާހް ރާވަމުންދާކަން ޔަގީންވެފައި ނައިނާގެ ހިތް ބާރުބާރަށް ތެޅިގަތެވެ.\nނައިނާއަށް ނުރައްކާތެރިކަމުން ފުރިގެންވީ ނަޒަރެއްދެމުން ނައިނާ ބަދެލައިފައިވާ ވާތަށް އަފްލާހް މޮހާލަދިނެވެ. އެއާއިއެކު ނައިނާ ހައިޒަލްއާއި ދިމާލަށް ދުއްވައިގަތުމާއިއެކު އަފްލާހްކޮށްލިކަމަކުން ހައިޒަލްގެ ދެލޯބޮޑުވެގެންދިޔައިރު ފާޑަކަށް ހަޅޭލަވައިގަނެވުނެވެ. ހަލަބޮލިވެފައިވާ ރާޅުތަކުގެ ތެރޭގައި ނައިނާގެ ހަށިގަނޑު ޖެހުނުއިރު “ހައި”އޭ ކިޔާފައި އަޑުގެ ކޮޅަށް ހަޅޭލަވައިގަތެވެ. ރާޅުތައް ބޯމަތިން ބިންދަމުންދިޔަގޮތުން ނައިނާގެ އަތާއި ފަޔަށް ހަރަކާތެއް ގެންނަން ނުކުޅެދުނުއިރު ބާރު އޮއެގައި ނައިިނާ ކަނޑާއި ދިމާލަށް ދަމައިގަތެވެ. އޭރު ހޮޅިލައިފައި ބިންދަމުންދިޔަ ބިޔަ ރާޅުތަކާއިއެކު ނޭވާ ނުލެވިގެން ނައިނާ ތެޅިފޮޅެމުންދިޔައިރު އަނގަޔާއި ނޭފަތަށް ވަންނަމުންދިޔަ ލޮނުތަކާއިއެކު ނޭވާ ހާސްވަމުންދިޔައިރު ހައިޒަލްއަށް ގޮވާލިއަޑު ހައިޒަލްގެ ހިނދުރީގެ ތެރޭ ހިފާލިއެވެ. އެއަޑުއިވިފައި ހައިޒަލްގެ ހަށިގަނޑުގައިވީ ހުރިހާ ލޯލިތަކެއް ކޮޅަށްޖެހިގެންދިޔައިރު އިރުކޮޅަކު ހުއްޓުން އަރާފައި ހުރެފައި ވިދުވަރެއްހާ ބާރުމިނުގައި ގޮސް މޫދަށް ފުންމާލިއެވެ. ރުޅިވެރިކަމާއިއެކު ނަގަމުންދިޔަ ރާޅުތަކާއި ހަނގުރާމަކުރަމުން ނައިނާއާއި ދިމާލަށް ފަތައިގަތްއިރު ދުވަހަކު ނުލިބޭފަދަ ބާރެއް ހަށިގަނޑެއް ހަށިގަނޑަށް ލިބިފައިވީހެން ހީވިއެވެ. ބުރަކަށީގައިވާ ޒަޚަމުން ނަގަމުން ދިޔަ ޒަވި ދިލަވެސް ހައިޒަލްއަށް އެވަގުތު އިހުސާސް ނުކުރެވޭފަދައެވެ. ރުޅިވެރިކަމާއިއެކު ބިންދަމުންދިޔަ ބިޔަ ރާޅުތަކުން ސަލާމަތްވެގެން ހައިޒަލްއަށް ކިރިޔާ ނައިނާގެ ގައިގައި ހިފާލެވުނުކަމެވެ. ނައިނާގެ ހަރަކާތްތަށް ހުއްޓި އަޑިއަށްދާންފެށީއެެވެ. ކުޑަވަގުތުކޮޅެއް ލަސްވިނަމަވެސް ހައިޒަލްގެ ލޯމަތިން ނައިނާ ގެއްލިގެން ދިޔައީހެވެ.\nހައިޒަލް ނައިނާ އުފުލާލައިގެން އައިސް އެއްގަމަށް އަރަމުން ދޮންވެލިގަނޑުމަތީ ނައިނާ ބާއްވާލިއެވެ. އެދޮންމޫނު ކަފަކޮޅެއްހާ ހުދުވެފައިވާއިރު ތުންފަތުގެ ކުލަވެސް ކެނޑިފައިވެއެވެ. ދޮންވެލިގަނޑުމަތީ ހަރަކާތްތެއްނެތި އޮތް ގޮތުން ބުދަކާއި ތަފާތެއްނެތެވެ. ހައިޒަލް ނައިނާއަށް ސީޕީއާރ ދިނުމާއިއެކު ވަރުދެރަގޮތަކަށް ކެއްސާލަމުން ލޯހުޅުވާލިއިރު ދެޒުވާނުންގެ ނަޒަރު ސީދާވީގޮތުން ހައިޒަލްގެ ހިތަށްވެސް ނޭނގޭފަދަގޮތެއްވެގެންދިޔައިރު ނައިނާއާއި ދުރުވެލައިފިއެވެ. އޭރު ނައިނާވެސް ކެއްސަމުން ކެއްސަމުން ތެދުވެ ދެފައި ގެނެސް މޭޔާލައި ބޮޑިކޮށްލައިފިއެވެ. އެ މޫނުމަތީގައިވީ ބިރުވެރިކަމުގެ ކުލަވަރާއިއެކު އަދިވެސް ޝޮކެއްގައި އިންހެން ހީވެއެވެ. ހައިޒަލް އޭނަގެ ސޫޓް ނައިނާގެ ގައިގައި ވަށާލަމުން އެ މޫނަށް ބަލާލިއެވެ.\n“އާރޔޫ އޯކޭ…” ހައިޒަލްގެ އަޑުގައިވީ ކަންބޮޑުވުމުގެ އަސަރާއިއެކުވެސް ނައިނާއަށް އިހުސާސްވީ ދުރުކަމެވެ. ނައިނާ މަޑުމަޑުން ބޯޖަހާލިއިރު ލޮލަށް ކަރުނަތައް ގިނަވެފައިވެއެވެ. އެ ކަރުނަތައް ދެކެން ކެތްނުވެގެން ހައިޒަލް ތެދުވެ ދުރަށް ހިނގައިގަތެވެ. ދުރަށް އަޅަމުންދިޔަ ކޮންމެ ފިޔަވަޅަކާއިއެކީ ހައިޒަލްގެ ހިތަށް ތަދުވަމުންދިޔައިރު އެނބުރިގޮސް ނައިނާ އެއަތުގެ ތެރެއަށް ގެންނަން އިންތިހާއަށް ބޭނުންވިއެވެ. އެއަތުގެ ތެރޭ ނައިނާ ފޮރުވާލާ މުޅި އުމުރަށް ހިމާޔަތް ދޭނަމޭ ބުނަން ބޭނުންވިއެވެ. އެ ހާލަށް ނައިނާ ދޫކޮށްލައިފައި ދިޔުމަށް ހިތް ދެކޮޅު ހެދިޔަސް މިއަދު ހައިޒަލްއަށް މަޖުބޫރެވެ. އޭނަ އަޅާ އެންމެ ކަތި ފިޔަވަޅަކުންވެސް ނައިނާގެ ހަށިގަނޑާއި ފުރާނަ ވަކިވެދާނެއެވެ. އަމިއްލަ ބޭނުންފުއްދަން ނައިނާ ހަތިޔާރަކަށް ހަދައިގެން ބައްޕަ ހުންނެވިއިރު އޭނަައަށް އެކަމާއި ދެކޮޅަށް ތެދުވެވޭނެހާ ހިތްވަރު ދެނެއް ނުކުރެވޭނެއެވެ. ނައިނާ މިލްކުކުރުމަށްވުރެ އޭނާއަށް ނައިނާގެ ސަލާމަތުން ހުރުން މާމުހިއްމު އިރު އަމިއްލަ އެދުމަށްޓަކައި ނައިނާ ދުވަހަކު އެފަދަ އަނދަވަޅަކަށް ވައްޓައެއް ނުލާނެއެވެ.\n“ހައިޒަލް…” ނައިނާގެ އަޑުއިވުމާއިއެކު ހައިޒަލްގެ ފިޔަވަޅުތައް ހުއްޓުނުއިރު ފަސްއެނބުރި ބަލައެއް ނުލިއެވެ. ނައިނާއާއި ނަޒަރު ދިމާވާގޮތުން އޭނާގެ ހިތްވަރުދޫވެ ހިތް ބަދަލުވެދާނެއަތީ ހައިޒަލްގެ ހިތުގައި ބިރުވެރިކަން އުފެދިފައިވެއެވެ.\n“އަހަރެންދެކެ ފޫހިވާއިރު ކީއްވެ އަހަރެން މަރުވާން ދޫނުކޮށްލީ… ހައިޒަލް ބޭނުންވީ އިތުރަށް ކަނިނުވާ އުންމީދެއްދީގެން އަހަރެން މާޔޫސްކުރުވަންތަ؟ ކީއްވެ އަހަރެން ސަލާމަތްކުރީ؟ މަރުވާން ދޫކޮށްލިނަމަ…” ނައިނާގެ ލޮލުން ކަރުނަތައް އޮހިގަތްއިރު ގިސްލުމުގެ އަޑު އެ ތުންފަތް ފޫއްދުވާލައިފައި އިވުނެވެ. ނައިނާއަށް ނޭނގުނީ އެ ޖުމްލަތަކުން ހައިޒަލްގެ ހިތަށްކުރި ނުބައި އަސަރެވެ.\n“ނައިނާގެ މަގާމުގައި ކޮންމެ ކުއްޖަކު ހުރިނަމަވެސް އަހަރެން ސަލާމަތްކުރާނަން….” ހައިޒަލް ތުންފަތުގައި ދަތްއަޅާލަމުން އޭނަގެ ހިތާމަތައް ވަންހަނާކުރިއެވެ. އޭނަގެ ހިތަށް ދުވަހަކު އެހާ ބޮޑު ލޮޅުމެއް ނާރާނެއެވެ. އެންމެ ފަހުވަގުތުކޮޅު އޭނައަށް ނައިނާގެ ގައިގައި ހިފަހައްޓާލެވުނީ ކިރިޔާކަން ހަނދާންވިޔަސް ހަށިގަނޑު ފިނިވެގެންދެއެވެ.\n“ހައި ކީއްވެ ތިހާ ބަދަލުވީ…” ނައިނާގެ ލޮލުން އޮހިގަތް ކަރުނަތަކާއިއެކު އެއަޑު ކުރެހިގެންދިޔައެވެ. އޭނަގެ ހިތްވެސް ފިސްފިސްވެގެންދަނީއެވެ. މިއީ ހައިޒަލްގެ ފަރާތުން އޭނަ ދުވަހަކު ދެކެން ބޭނުންވި ސިފައެއް ނޫނެވެ.\n“ހައި ލޯބިނުވެއޭ ބުންޏަސް އަހަރެންނަކަށް ގަބޫލެއްނުކުރެވޭ… މިރޭ މިހިނގިކަންތައް… ބުނެބަލަ… މީހަކު ހައިއަށް ބްލެކްމެއިލްކުރަނީތަ؟” ނައިނާ މަޑުމަޑުން ތެދުވަމުން ހައިޒަލްއާއި ދިމާލަށް ފިޔަވަޅުތައް ނަގަންފެށިއެވެ. އޭރު ހައިޒަލް ނައިނާއާއި ދިމާލަށް ބަލަހައްޓައިގެން ހުރީ ތަފާތު ނަޒަރަކުންނެވެ. އެ ސުވާލާއިއެކު ހައިޒަލްގެ ހިތުގެ އުނދަގޫކަމެއް ހިނގާލިކަން އެ މޫނުންވެސްވީ ހާމައަށެވެ. ނައިނާގެ ފުރާނައިން އޭނައަށް ބިރުދައްކަނީ އަމިއްލަ ބައްޕަކަމަށް އޭނަ ބުނާނީ ކޮންދުލަކުން ހެއްޔެވެ؟\n“ނައިނާ ބޭނުންކޮށްގެން އަހަންނަށް ބިރުދައްކާވަރުގެ ގުޅުމެއް އަހަރެމެން ދެމެދަކު ނޯންނާނެ…” ހައިޒަލް އަޑުގައިވީ ދުރުކަމުން އެދެމެދުގައި ހުރަސްވެގެންދިިޔަ ފާރުގެ ބޯކަން ނައިނާއަށް އިހުސާސްކުރެވުނެވެ. އެ ފާރު އޭނަ ފޫއްދުވާލާނީ ކިހިނެތް ހެއްޔެވެ؟\nނައިނާ ދެއަތް މެޔާލާ ބޮޑިކޮށްލައިގެން ހުރެ ކުރިއަށް ފިޔަވަޅު އަޅަމުން އެދެމެދުގައިވީ ދުރުމިން އިތުރަށް ކުޑަކުރަންފެށިއެވެ. އެވަގުތު ހައިޒަލްގެ ހުދުގަމީސް ލެއިން ފޯވަމުންދިޔަ ތަން ފެނި ނައިނާގެ އަތް ގެންގޮސް ހައިޒަލްގެ ކޮނޑުގައި ޖައްސާލިއެވެ.\n“ހައި… މި ތަން… ކީއްވެ…” ނައިނާ ދެލޯބޮޑުކޮށްލައިގެން ހުރިއިރު ކިޔާނޭ އެއްޗެއްވެސް ނޭނގުނެވެ.\n“އެއީ ނައިނާއާއި ބެހޭކަމެއް ނޫން…” ހައިޒަލް ނައިނާގެ އަތްދުރުކޮށްލަމުންދުރަށް ފިޔަވަޅެއް އަޅާލިއެވެ.\n“ހައި…” އެއަޑުގައިވީ ހަރުކަށިކަމުން ނައިނާގެ ހިތަށް އަސަރުކުރިއެވެ. މަޑުމަޑުން ހައިޒަލްގެ އަތުގައި ހިފާލެވުނުއިރު ހައިޒަލް އެއަތްތިލަ ނައްޓުވާލަމުން ދުރަށް ހިނގައިގަތެވެ. އެއަމަލުންވެސް ނައިނާއާއި ވާހަކަދެއްކެމުގެ އެއްވެސް ޝައުގުވެރިކަމެއްނެތްކަން ހައިޒަލް އަންގައިދިންއިރު ނައިނާ ފާޑަކަށް ހިމޭންވިއެވެ.\nހައިޒަލް ގުޅައިގެން ލާންޗް އައުމާއި ހަމަޔަށްވެސް އެދެމެދުގައި އިތުރު ވާހަކައެއް ނުދެކެވުނެވެ. ދެޒުވާނުން ދުރުގައިތިބިއިރު ދޭތެރެއަކުން ނަޒަރު ބައްދަލުކުރެވެނީ ކޮންމެވެސް އެއްޗެކޭ ބުނަން ބޭނުންވެފައި ތިބެއެވެ. ނަމަވެސް ދުލުގެ ކުރިއަށް އެ ބަސްތައް ގެނައުމުގެ ހިތްވަރު އެކަކަށްވެސް ނުކުރެވުނެވެ.\nމޭޒުމަތީގައި ތަރުތީބުކަމާއިއެކު އަތުރާލެވިފައިވާ ފައިލްތައް ބިންމައްޗަށް ފައިބައިގެން ބާރު އަޑާއިއެކު ފުޅާ ކުޑަދޮރު ކައިރީ ދޮރާއި ފަސްދީގެންހުރި އަލްހާން ފަސްއެނބުރި ބަލާލެއްވިއެވެ. ފުޅާ މޭޒުގައި ދެއަތުން ހިފަހައްޓައިލައިގެން ގުދަށް އޮތް ހައިޒަލްގެ ނަޒަރު އަލްހާނާއި ސީދާވެފައިވާއިރު އެ މޫނުމަތިން ފެނިލި ކުލަވަރުން އަަލްހާން ކަންބޮޑުވެލެއްވުމުގެ ބަދަލުގައި އެ މޫނުމަތިން ފެނިލެއްވީ ކާމިޔާބީގެ ކުލަވަރެވެ. ތުންފަތަށް ވެރިވެގެންދިޔައީ ފަހަތައިގެ ހިނިތުންވުމެކެވެ.\n“ބައްޕާ… އާދޭސްކުރަން… ހެޔޮނުވާނެ ނައިނާ ދޫކޮށްލާ… ތިދޭ އަނިޔާއެއް އަހަންނަށްދީ… ނައިނާގެ އެއްވެސް ކުށެއްނެތް…” ހައިޒަލް ރުޅިންގޮސް އަމިއްލަ ނަފްސު މައިތިރި ނުކުރެވޭގޮތްވި ނަމަވެސް ކެތްތެރިވެލައިގެން ހުރެ ވާހަކަދެއްކީ މަޑުމައިތިރިކަމާއި އެކުގައެވެ. ނައިނާގެ ފުރާނަ ނުރައްކަލަށް ހުށަހެޅިފައިވާއިރު އޭނަ ރުޅި އިސްކޮށްފިނަމަ ކަންތައް ގޯހުން ގޯހަށް ހިނގައިދާނެއެވެ. އެހެން ކަންތައްވެެގެންދާކަށް ހައިޒަލްއަކަށް ދުލެއްނުކުރެވޭނެއެވެ. އޭނަ މިހިރީ ނައިނާގެ ފުރާނައަށްޓަކައި ބައްޕަގެ ފައިދޮށަށް ވެއްޓި ސަލާމްޖަހަން ޖެހުނަސް އެކަންކުރަންވެސް ތައްޔާރަށެވެ.\n“ނައިނާއަށް އަނިޔާ ލިބުމުގެ ސަބަބަކީ ހައިޒަލްގެ ތި ގޮތްދޫނުކުރުމާއި ބޯހަރުކަން… އަމިއްލަ ހުށިޔާރުކަން ދައްކަން ހަދައިގެން ހުރިހާ ދެރައެއް ލިބެނީ އެކުށެއް ނެތް އަންހެންކުއްޖާއަށް…” އަލްހާންގެ މޫނުމަތިން ފެނުނު ކުލަވަރުން އެކަނިވެސް ބަދަލު ހިފުމުގެ ރޫހުގައި ބައްޕަ ފަހަނައަޅާފައި އިންތައް މިންކޮށްލެވުނެވެ. އަމިއްލަ އެދުމަށްޓަކައި ބައްޕަ އެފަދަ ފެންވަރަކަށް ވެއްޓިގަންނަން ފަސް ނުޖެހޭނެކަން ހާމަވިއެވެ. އަމިއްލަ އެދުން ހާސިލްކުރަން އިންސާނެއްގެ ފުރާނައިން ބިރުދެއްކުމަކީ ބައްޕަ ޖެހިލުންވާވަރުގެ ކަމަކަށް ނުވިއެވެ.\n“ނައިނާގެ ކުށަކީ ކޮބާ؟ ނައިނާދެކެ ލޯބިވީ އަހަރެން… އެ ލޯތްބަކީ ނައިނާއަށް ޒަހަރަކަށްވުރެ ހިތި އެއްޗަކަށް ވާނެތީ ނައިނާގެ ހިތްހަލާކުކޮށްލައިފަވެސް ދުރުކުރީ… އަހަރެމެން ދެމީހުންގެ ދެމެދުގައިވީ ގުޅުން އަހަރެން ކަނޑައިލައިފިން… ވީއިރު ނައިނާ ހަތިޔާރެއްގެ ގޮތުގައި ބޭނުންނުކުރޭ…” ހައިޒަލްގެ އާދޭހުން ހިތަހިތެއްވެސް މަޑުކޮށްލާނެއެވެ. އެލޮލުން އޮހޮނު ވޭނީކަރުނަތައް ކޯތާފަތުގައި ބޮސްދޭންފެށިއިރު އެދެލޮލުން ނައިނާދެކެ ވާލޯބި ހާމަކޮށްދިނެވެ. ހައިޒަލްގެ ބޮޑާ ޝަހްސިއްޔަތު އެހެން މީހެއްގެ ކުރިމަތީ އާދޭސްކުރަން މަޖުބޫރުކުރީ އެ ތެދުވެރި ލޯތްބެވެ.\n“ނައިނާގެ ކުށަކީ ހައިޒަލްދެކެ ލޯބިވީކަން… އަމިއްލަ ފެންވަރު އޮޅުނުކަން… އަހަރެން ފަހަރެއްގައިވެސް ހައިޒަލް އެފަދަ އަންހެންކުއްޖަކާއި ގުޅޭކަށް ގަބޫލެއްނުވާނަން… ހައިޒަލްގެ ގޮތްދޫނުކުރުމުގެ ސަބަބުން މިހެން މިވަނީ…. ފުރަތަމަވެސް ޝަލީންއާއި އިންނަން އެއްބަސްވިނަމަ….” އަލްހާންގެ ވާހަކަ ހުރިގޮތުންވެސް ގޮތްދޫކުރުމުގެ ހިޔާލު ނުގެންގުޅޭކަން ހައިޒަލްއަށް ވިސްނުނެވެ. ނުފޫޒާއި ބާރު ބޭނުންކޮށްގެން އޭނަ ގަނެލަން އަމިއްލަ ބައްޕަ ހުރީ ފައިވިއްދާލާފައެވެ.\n“އަހަރެން މުޅި އުމުރަށް ނައިނާއާއި ދުރަށް ހިނގައިދާނަން… އަހަރެން މިކަމަށް ވައުދުވަން… ވީއިރު ނައިނާ ދޫކޮށްލާ… ނައިނާއަށް އަނިޔާއެއް ނުދީ… އާދޭސްކުރަން…” ހައިޒަލްގެ ލޯ މެރިގެންދިޔައިރު ކަރުނަތައް ކޯތާފަތުން ތިރިއަށް ދެމިގެންދިޔައެވެ. ދިގު އެސްފިޔަތަށް ތެމިގެންދިޔައިރު ރީތި ލޯ ހުޅުވާލާނެހާ ހިތްވަރެއްވެސް ނުލިބުނެވެ.\n“ނައިނާގެ ރައްކާތެރިކަން އޮތީ ހައިޒަލްގެ އަތްމަތީ…” އަލްހާން ބުނުއްވުމާއިއެކު ހައިޒަލްގެ ނަޒަރު އަލްހާންއާއި ސީދާވިއެވެ. ނައިނާގެ ސަލާމަތަށްޓަކައި އޭނަ ނުކުރާނޭކަމެއް އޮންނާނޭހެން ބައްޕައަށް ހީވެލައްވަނީ ހެއްޔެވެ؟\n“ޝަލީންއާއި ކައިވެނިކުރަން އެއްބަސްވޭ…” އަލްހާންގެ ޖުމްލައާއިއެކު ހައިޒަލްގެ ދުނިޔެވެސް ހުއްޓުނުފަދައެވެ. ބުދެއްފަދައިން ހުއްޓުން އެރިއިރު ލޮލުން އޮހެން ތައްޔާރުވެފައިވާ ކަރުނަތަކަށްވެސް ހުއްޓުމެއް އައެވެ.\nAlhey dhiraa ehn nuhadhabaa hai ah😭😭mayaan kbaatha..alhe haadha interesting kohlaafa ey thi nihmaaly…kniraku next part… eagerly waiting for the next part… Masha Allah..as always the story is nice..keep it up dhiraa\ndhira ah vure kurin comment kohlaafa dho miothy.. thankss dear… mayaan vee thaneh shalee ah neyngey iru dhira ah ves neyngeyne dho… alhe hai ah ehen hadhanveema dhira ves varah dheravey… ekm keehkuraanee dho… next part on wednesday night… keep waiting\nheres the 37th part… hope you will all like it… feel free to comment… next part on wednesday night… enjoy reading,,, good night\nVarah reethi.. 💕❤💕\nVarugadha bafaeh thee 😡😡😡\nkeekey dhn bunaanee.. nuvisney bappa in vx ulhenee\nDhiraa alhe ehn nuhadaa hai ah😭😭😢…\nAlhe I’m so curious mihaaru..Mi part vec vv rythi..Nd Wednesday ga dhw next…will be waiting ingey dhiraa ..luw yuh😘😘😘❤❤❤❤🤞🏻🤞🏻🤞🏻🤞🏻\nAlheyyy Dhen ehme fahun haizal jeheynee shaleen aa marry kuran kahneyge 😭😭anyways varah reethi keep it up dhiraa 👏😘♥\ndhn ehn nahadhaga dhiraa.. but v interesting.keep it up..\nBTS ❤ says:\nAlhe rovey eba mihaaru😌😅🙏 dhiraa..konme gotheh hadhaafa vs haizal aa shaleen marry nukuru vahcheyy… 😥 Plxxxxxx\nhehehhe.. haizalge kamehnu eii.. dhiraa ah buneveynee hai gaathu…\nDhiraa let me meet to Alhaan I just wanna kill that guy…. 😤😤😤 alhey v curious kohfa thi ninmaaliy…. Eagerly Waiting for the next part….. Story v v nice… Kyp up the grt wrk dear…. Much love 😍 😍 😍 😍 😍 😍 😍 😍\nyeah u can meet him.. dhiraa appointment hama jahsaala deynan… should i give uagun oranife… u can kill him directly..\nHe hey… Sis ragalhuvaane nife eh dhinihyaa… Eyrunthaa aniyaakohfa maraaleveyniy….. Lol😂😂😂😂😂\nlaalu alhaan ah ehjeh visnai dheefa dho maraalan vaanee… ehenve dhira ves maa bodah alhaa nulaa mi huhnanee… ekm laalu ah huhdha dheefin eyna maraalan… hehehe\nAlhe ehn nuhadha balaedhe kudhinnah…😭😭mi part vx hama vrh habeys… waiting4Wednesday…😘😄\nMi story varah loabi….curiously waiting for the next part ❤❤❤😘😘👑👑\nvvvvv reethi.ethah faharaku kiyaalaifin.\nHizal ah haadha kamei nuveye..anhen kuje hen roan othyma loabi kaamiyaabu vey tha..huvaa thakaa ahudhu thah vefa balaaba naina ah kanthah kura goi…v foohi haizal ge character mihaaru..abadhu majubooru vegn goi husvefa\nI agree Moba\nAdhi haizal ge character ah varah gina twists ahnaane… abadhaku eynaves nuhunaane dho ehgothakah.. hingaa dho vaagotheh balamaa..\nAdhi ehen ulhenikoh\nAlhaanah kamehve nuvatha maruvaane nama huri hamaekani firihen dhareege kaivenyaa gabooluvaan nukerey findi bappaeh\nalhaange haters haadha gina eyy dho… ekm eyna maraalan vaanee ehjeh visnai dheefa ehnu.. alhaange visnun aslu sakaraathee ey dho\nwhn up vaanee nxt part\nup vaany kon irakun tha dhn\ndear mihaaru story upvefa ihnaanee


Hageegee Haadhisaa: Mussandhi Kamuge Dhahivethikamugai Aailaa Ge2Meehaku Maraaligothuge Vaahaka - Vaguthu\nމިއީ މީގެ ތިރީހަކަށް އަހަރު ކުރީން ދެކުނުގެ ރަށެއްގައި ހިނގި ހަގީގީ ހާދިސާ އެކެވެ. އެދުވަސްވަރާއި ބަލާއިރު މިއީ އޭރު ރަށެއްގައި މިފަދަ ގޮތަކަށް ހިނގައިދިޔަ އެންމެ ބޮޑު ހާދިސާ އެވެ. ރަށުތެރޭގައި އެންމެންގެ ހިތަށް ބިރުވެރިކަން ގެނުވި އެއް ވާހަކަ އެވެ. އެންމެންގެ ތުންތުންމަތީން އޭރު ދެކެވުނު އެއް ވާހަކަ އެވެ. މިހާދިސާގެ ވާހަކަތައް މިހާރުވެސް މަދުން ނަމަވެސް ދެކެވެމުން ދެއެވެ.\nފާތުމާފުޅުގެ އުމުރަކީ އޭރު ގާތްގަނޑަކަށް 40 އަހަރެވެ. އޭނާގެ ފިރިމީހާ އާއި އެކު އުޅެމުން އައީ ރަށުގައި ވަރަށް އާދައިގެ ދިރިއުޅުމެއްގައި އެވެ. ފާތުމާފުޅާއި އޭނާގެ ފިރިމީހާގެ ހަތް ކުދީން ތިބެއެވެ. އަވައްޓެރިން ބުނާގޮތުގައި ފާތުމާފުޅަކީ މުއްސަނދިކަމަށް ވަރަށް ލޯބިކުރާ މީހެކެވެ. މުއްސަނދިކަމަށް ކަރުހިތްކައިގަނެފައިވާ ވަރުން އޭނާގެ އާއިލާގެ ދެމީހަކު މަރާލަން ޖެހިލުމެއް ނެތްކަން ހާމަވީ ހިސާބަކީ އޭނާގެ އާއިލާ ބިރުވެރިކަމަށް ހުށައެޅުނު ހިސާބެވެ. އާއިލާގެ ތެރޭގައި ބިރުވެރިކަން އުފެދިގެން ދިޔައީ އެހިސާބުންނެވެ.\nމީހުން ކިޔައިދޭ ގޮތުގައި ފާތުމާފުޅު ވަނީ އޭނާގެ އާއިލާގެ ދެމީހަކު މަރާލާފަ އެވެ. އަދި އެކަން ފަޅާއަރައި އޭނާ ވަނީ ޖަލަށްވެސް ލާފަ އެވެ. ފާތުމާފުޅު ވަނީ އޭނާގެ ދަނބިދަރިއަކާއި އޭނާ އަށް ބޮޑުދައިތަ ކިޔާ މީހަކު މަރާލާފަ އެވެ.\nފާތުމާފުޅަށް މައިދައިތަ ކިޔާ އަންހެން ކުއްޖަކު މަރާލާފައި ވަނީ އެކުއްޖާ ވިހައިގެން މަހެއްހާ ދުވަސް ނުވަނީސް އެވެ. އެކުއްޖާ މަރާލީ އޭނާ ވިހައިގެން އޭރު އަދި މިހާރުވެސް ދިވެހީން ހަދައި އުޅޭ ބޭހެއްގެ ތެރެއަށް ވިހައެއް އަޅައިގެން ބޯންދީގެން ކަމަށް އޭރުގެ ދުވަސްވީ ފަރާތްތަކުން ކިޔައިދީފައި ވެއެވެ. އަދި އެ އަންހެން މީހާ ހޮޑުލުމުން އެ ވިހައިގެ އަސަރު ހޮޑުގައި ހުރި ކަމަށް އެމީހުން ބުނެއެވެ. ފާތުމާފުޅު އެކަން އޮތީ އަވައްޓެރީންނަށް ސިއްރު ކޮށްފަ އެވެ.\nފާތުމާފުޅަށް ބޮޑުދައިތަ ކިޔާ މީހަކު މަރާލި ގޮތް\nފާތުމާފުޅަށް ބޮޑުދައިތަ ކިޔާ ފިރިހެން ކުއްޖަކު މަރާލީ އެކުއްޖާއަށް ލިބިފައިވާ މުއްސަނދިކަމުގެ ދަހިވެތިކަމުގައި އެވެ. އެކުއްޖާގެ އަތުގައި ހުރި މުދަލާއި ލާރީގެ ބޭނުމުގައި އެވެ. އިންސާނިއްޔަތުގެ ކަންފުޅެއްވެސް ފާތުމާފުޅުގައި ނެތުމުން އޭނާ ހިންގި މި އަމަލުން އޭނާގެ އާއިލާވެސް ލަދުގަންނުވާލިއެވެ. އެނގިފައިވާ ގޮތުގައި ފާތުމާފުޅާއި އެކު އޭނާގެ ތިން ފިރިހެން ކުދީންވެސް މި އަމަލުގައި ބައިވެރިވި ކަމަށް ވެއެވެ.\nހަސަން ނަމަކަށް ކިޔާ އެ މީހަކީ ބޭރުދަތުރުކުރަން އުޅުނު މީހެކެވެ. ހަސަންގެ އަނބިމީހާ އަކީ ހާއްސަ އެހީއަށް ބޭނުންވާ މީހެކެވެ. އެތައް މަހަކަށް ފަހު ބޭރު ބޯޓު ދަތުރު ކޮށްފައި އެއްކުރި ލާރި ހިފައިގެން އެނބުރި ރަށަށް އައިތަނާ ދުވަސްކޮޅެއް ފަހުން ލާރީގެ ދަހިވެތިކަމުގައި ބޮޑުދައިތަ އޭނާ މަރާލީ އެވެ. ރަށުގެ މީހުން ބުނާ ގޮތުގައި ހަސަން މަރާލީ އޭނާއާއި ކުރި ޒުވާބަކަށް ފަހުއެވެ. އެ ޒުވާބަކީ ހަސަން އަތުން ފާތުމާފުޅު ބޭނުންވާ ވަރަށް ފައިސާ ނުދިނުމުން ކުރި ޒުވާބެއް ކަމަށް މީހުން ކިޔައިދެއެވެ.\nހަސަން އާއި ފާތުމާފުޅުގެ ޒުވާބު ހޫނުވެ އެދެމެދަށް ފާތުމާފުޅުގެ ތިން ފިރިހެން ދަރީން ވަދެ ފާތުމާފުޅާއި އެއްބައި ވެގެން ހަސަން ހިފަހައްޓާ އަނިޔާވެރިގޮތަކަށް މަރާލި އެވެ. ހަސަން މަރާލުމުގައި ފާތުމާފުޅާއި އޭނާގެ ތިން ކުދީން ވަނީ ހަސަން ގައިގައި ހިފަހައްޓައި ބަނދެ އޭނާގެ ގައިގައި ހޫނު އިސްތިރި އަޅާފަ އެވެ. ހަސަން މެރުމުގެ ތެރޭގައި އޭނާގެ ރުއިމުގެ އަޑު ނީއްވުމަށްޓަކައި ލަވަޖަހާ ސްޕީކަރެއްގެ ބޭނުން ކުރި ކަމަށް ވެއެވެ.\nހަސަން މަރާލުމަށްފަހު ފާތުމާފުޅުގެ އާއިލާއިން އެއީ ގުދުރަތީ މަރެއް ގޮތަށް ނިންމައި ކަށުނަމާދުގެ ކަންތައްތައް އެ ޢާއިލާގެ ފަރާތުން ނިންމާލިއެވެ. އަދި އަވައްޓެރީންނަށް ފާތުމާފުޅުގެ އާއިލާއިން ކިޔައިދިން ގޮތުގައި ހަސަން މަރުވިކަން އެމީހުންނަށް އެނގުނީ ހެނދުނު ހޭނުލައިގެން ހަސަން އަށް ގޮވުމުންނެވެ. އޭރު އަވައްޓެރީން ހީކޮށްގެން ތިބީ އެ އާއިލާއިން ދެއްކީ ހަގީގަތެއް ކަމަށެވެ. އެހެން ކަމުން އެމީހުން އެކަމުގައި އެއްވެސް ޝައްކެއް ނުކުރެއެވެ.\nހަސަން މަރާލިތާ ހަފްތާއެއްހާ ދުވަސް ފަހުން ފާތުމާފުޅު ވަނީ ހަސަން ބޭންކުގައި ރައްކާކޮށްފައި ހުރި ލާރި ނެގުމަށް ބޭންކަށް ގޮސްފަ އެވެ. ބޭންކުން ހަސަން މަރުވި ގޮތް ކިޔައިދޭން ފާތުމާ ފުޅުގެ ގާތުގައި އެދުމުން އަވައްޓެރީންނަށް ކިޔައިދިން ވާހަކަތައް ބޭންކަށްވެސް ކިޔައިދިނެވެ. ބޭންކުން ހަސަންގެ އަންހެނުން ބޭންކަށް ގެނެސް ސުވާލު ކުރުމުން ހަސަން މަރުވި އިރު އޭނާގެ ގައިގައި ޒަހަމްތައް ހުރިކަން ކިޔައިދިން ކަމަށް ވެއެވެ. އަދި ބޭންކުން ހަސަންގެ މަރާއި މެދު ސުވާލުއުފެދޭ ކަންކަން ހުރުމުން ފުލުހުންނަށް އެމައްސަލަ ރިޕޯޓު ކުރި އެވެ.\nހަސަންގެ ކުއްލި މަރާއި ގުޅިގެން ފުލުހުން އެ މައްސަލަ ތަހުގީގު ކުރަން ފެއްޓި އެވެ. ހަސަންގެ އަންހެނުން ކިޔައިދިން ވާހަކަތަކަށް ބަލައި ފުލުހުން މައްސަލައިގައި ޝައްކުވާ މީހުން ހައްޔަރު ކުރި އެވެ. އެއީ ފާތުމާ ފުޅާއި އޭނާގެ ތިން ފިރިހެން ދަރީންނެވެ. ފުލުހުން ކުރި ތަހުގީގުން އެނގިފައިވާ ގޮތުގައި ފާތުމާފުޅާއި އޭނާގެ ތިން ކުދީން އެއްބައި ވެގެން ހަސަން މަރާލުމަށްފަހު މެރުމަށް ބޭނުންކުރި އިސްތިރި އާއި ގޮދަޑި އަދި ފޮތިތައް ރަށުގެ މީހުން ނޫޅޭ ސަރަހައްދަށް ގޮސް އަންދާލާފައެވެ. އަދި އެތަކެތި ފުލުހުންނަށް ވަނީ ފަހުން ދައްކާފަ އެވެ.\nހަސަން މަރާލި ގޮތުގެ މައްސަލަ ތަހުގީގުކޮށް ފާތުމާފުޅާއި އެކު ބައިވެރިވި ތިން މީހުންގެ މައްޗަށް ވެސް ވަނީ ދަޢުވާ ކޮށްފަ އެވެ. އަދި ގިނަ އަހަރުތަކެއް ވަންދެން އެމީހުން ޖަލުގައި ހައްޔަރުގައި ތިބުމަށް ފަހު ފަހުން ވަނީ މިނިވަން ކޮށްފަ އެވެ،\nމި ލިއުމުގައި ބޭނުންކޮށްފައިވާ ނަންތަކަކީ ހާދިސާގައި އުޅޭ މީހުންގެ އަސްލު ނަންތަކެއް ނޫނެވެ. ހަގީގަތް ތިލަކޮށްދިނުމަށާއި އާއިލާގެ ރައްކާތެރިކަމަށްޓަކައި ބައެއް ބަދަލުތައް ގެނެސްފައިވެއެވެ.\nޖެނުއަރީ 4, 2021 10:40\nމިކިޔާނާ އައ އްޑޫ ސިޓީ ހިތަދޫ މީހާގެ ވާހަކަ.\nމި އީ ހަމަ ތެދު ވާހަކަ އެއ އް\nޖެނުއަރީ 4, 2021 10:54\nތިވަރުގެ މުޖުރިމުންގެ އަސްލު ނަން ޖަހަން ބިރުގަންނަނީތޯ\nޖެނުއަރީ 4, 2021 12:49\nމީހަކު މެރީމަވެސް ޖަލުން ސަލާމަތްވާނެކަން އެގޭވިއްޔާ އެކަމަކު މީ100% އިސްލާމި ޤައުމެއް އަދި މިޤައުމުގައި އަމަލުކުރަނީ އިސްލާމްދީންގައި އައިސްފައިވާ ހުކުމްތަކޯއެކަމަކު އެކި ކުށުގެ ހައްދު ކަނޑައަޅަނީ އިސްލަމް ދީނުގައި އައިސްފައިވާ ހުކުމްތަށް މޮޑިފައިކޮށްގެން އެހުކުމާއި ދިމާ ދެކޮޅަށް މިޤައުމުގައި ރައްވެހިން އުޅޭ އިސްލާމްދީން ޤަބޫލްނުކުރާ، ދީނާދެކޮޅުމީހުން ވެސް އެމީހެއް ބޭނުންގޮތަކަށް ބޭނުންކަމެއް ކުރަނީ، ބޮޑެތި މުޖުރިމުންނަށް ސުވަރުގެ ދެން ކިހިނެއްތޯ 100% މުސްލިމުޤައުމަކަށްވަނީ.\nޖެނުއަރީ 4, 2021 13:31\nތި އައްޑު އަތޮޅު ހިތަދޫގައި ހިނގި ކަމެއް......ހަސަންގެ ރޫހު މިހާރުވެސް އެގޭތެރެއިން ފެންނަކަމަށްވަނީ......އެގޭ ހުންނަނީ މިހާރު ފަޅަށް...\nޖެނުއަރީ 4, 2021 17:24\nރޫހު އެއީ އުޅޭ އެއްޗެއްނޫން. މަރުވީމަ ފުރާނަ ވާނީ ބަރްޒަޚް ގެ ޢާލަމް ގަ. އެކަމު ޖިންނީން ހަސަނުގެ ސިފަ ޖެހިގެން ފެނިދާނެ. ކޮންމެ އިންސާނަކާ އެކު ޤަރީނު ޖިންނިއެއް ވެޔޭ ވެސް އޮވެއެއްނުން\nޖެނުއަރީ 4, 2021 16:00\nހިތަދޫކަމަށް ގަބޫލުކުރެވޭ. މީގެ 30 އަަހަރުކުރިން މާބައިވަރު ރައްރަށަކު ބެންކެއް ނުހުންނާނެދޯ.\nޖެނުއަރީ 4, 2021 19:09\nމުހައްމާދީ މެރީ އޭނަގެ އަންހެނުންގޭގައި ކޮޓަރިއެއް ހަދައިގެން އެގެއަށްދާން އޮތްދުވަހުގެ ކުރީރޭ. ކޮފީ ތައްޓެއްދޭށޭ ބުނުމުން ދިން ކޮފީތަށިތެރެއަށް ވިހައެއް އަޅާފައިދިނީ. އެބޮއިގެން ހޮޑުލާފައި ތިމަންނައަށް ޒަހަރުދިނީއޭ ބުނެ ދާންއުޅުމުން އައިސާފާނު ބުނެގެން އޭނަގެދަރިން އޭނަހިފަހައްޓާ މަރާލީ. ގޮދަނޑި އަންދައެއްވެސްނުލާ. އޭގެ ފަހުން އޭރުގެ ސިފައިން ގޮސް އެކޮޓަރީގެ އެނދުގައި އޮތް ގޮދަނޑި ފެޅިއިރު ގޮދަނޑި ތެރެއިން ވެސް ހިކިފައިވާ ލޭފެނުނު. މިލިޔުމުގައިވާ މައުލޫމާތު ސައްހައެއްނޫން. މައްސަލަ ތަހުގީގުކުރަން ސިފައިންގެއިން ދިޔަ ތައުފީގު މިވާހަކަ ތަހުގީގު ހިނގަމުން ދަނިކޮށް ކިޔާދިންއަިރު ކާރީގައި އިން އެކަކު އަހަންނަކީ.\nޖެނުއަރީ 4, 2021 21:35\nމީގަ އެބައިން ކަންނެންގެ ބުނެފަ ލިއުމުގައި ބޭނުންކޮށްފައިވާ ނަންތަކަކީ ހާދިސާގައި އުޅޭ މީހުންގެ އަސްލު ނަންތަކެއް ނޫނޭ އަދި ހަގީގަތް ތިލަކޮށްދިނުމަށާއި އާއިލާގެ ރައްކާތެރިކަމަށްޓަކައި ބައެއް ބަދަލުތަކެއް ގެނެސްފައޭ ވާނީ.. އެނީވޭސް އަސްލުވީ ގޮތް ކިޔާދިން ކަމައް ވަރަށް ބޮޑަށް ސުކުރިއްޔާ...


ތަރައްގީއަކީ ވޯޓު ހޯދަން ބޭނުންކުރާ ހަތިޔާރަކަށް ނުހަދަމާ!\nސޯޝަލް ހައުސިންގެ ނަމުގައި މިހާރު އަޅާފައިވާ ފްލެޓްތައް ކުޑަ\nމަގުހެދުމުގެ މަޝްރޫއުތަކުގައި އެއްވެސް ޕްލޭނެއް ނެތްކަން އެންމެ ސާފުކޮށް ފެންނަންއޮތީ އައްޑޫސިޓީން\nއިގްތިސާދީ ގޮތުން ގައުމެއް ކުރިއަރާ ދިޔުމަށް ފަސޭހަ ދަތުރުފަތުރުގެ ނިޒާމެއް އޮތުން އެއީ މުހިއްމު ކަމެއް\nއިންތިޚާބު ބޯމަތިވުމުން އަނެއްކާވެސް އެ ވައުދުތަކާއި އަހުދުތައް ހިފައިގެން ރައްޔިތުން ގާތަށް\nއިންތިޚާބުތަކަށް ކަޑަ ޖެހުމުގެ ނަތީޖާއަކަށް ވެފައި އޮންނަނީ ރާއްޖޭގައި ހިންގާ މަޝްރޫއުތައް ދެމެހެއްޓެނިވި ގޮތެއްގައި ކުރިއަށްގެންދެވިފައި ނެތުން\n16 އޭޕްރިލް 2021 | ހުކުރު 15:20\nމާލޭގެ މަގުތަކުގެ ހާލަތު\nތަރައްގީގެ ވާހަކައަކީ ދިވެހިން ދައްކާ ފޫހިނުވާ ވާހަކައެކެވެ. ރައީސް މައުމޫނުގެ ދިގު 30 އަހަރުން ފެށިގެން މިއަދާ ހަމައަށްވެސް އިވެނީ އެއްވާހަކަތަކެކެވެ. ބޯހިޔާވަހިކަމާއި، ބަނދަރާއި، ފަޅު ފުންކުރުމާއި، ނަރުދަމާއާއި އެއަރޕޯޓުގެ ވާހަކަތަކެވެ.\nފާއިތުވި ހުރިހާ އިންތިޚާބެއްގެ ކެމްޕެއިން ތަކުގައި ވެސް ރައްޔިތުން ގާތަށްގޮސް ކެންޑިޑޭޓުން ދައްކަނީ ވެސް މިވާހަކަތަކެވެ. ރައްޔިތުންގެ ސިކުނޑިއަށް މިކަންކަން ވައްދައިގެން ވޯޓު ހޯދައެވެ. ރައްޔިތުމީހާ ވޯޓު ދެނީ ރަށަށް އަންނާނެ ބަދަލުތައް ކުރެހުމާއި ލިޔުމުން ބަޔާންކޮށް ކުރިމަތީގައި އަތުރާލާ މެނިފެސްޓޯތަކާއި، ތަރައްގީގެ ޕްލޭންތަކަށެވެ. އެހެންކަމުން ގަބޫލުކުރަންޖެހޭ ހަގީގަތަކީ ރައްޔިތުންނަށް ތަރައްގީ މުހިއްމުކަމެވެ. ރައްޔިތުންނަށް އެމީހުންގެ ޒަރޫރީ ބޭނުންތައް ފުއްދުމަށްޓަކައި ވަސީލަތްތައް އަތްފޯރާ ފަށުގައި ހުރުން މުހިއްމުކަމެވެ.\nއެހެންނަމަވެސް ހިތާމައަކީ މިގޮތަށް ކޮށްފައިވާ ވައުދުތައް ނުފުދި ހުރުމެވެ. އިންތިޚާބު ބޯމަތިވުމުން އަނެއްކާވެސް އެ ވައުދުތަކާއި އަހުދުތައް ހިފައިގެން ރައްޔިތުން ގާތަށް ދެއެވެ. އެއްކަލަ ތަރައްގީއަށް ބޭނުވެ ފެންބޮވައިގެންފައިވާ ރައްޔިތުންނަށް އަނެއްކާވެސް ވޯޓުދޭން މަޖުބޫރުވަނީއެވެ.\nތެދެކެވެ. ކޮންމެ ވެރިކަމެއްގައި ވެސް ކޮންމެވެސް މިންވަރެއްގެ މަސައްކަތްތަކެއް ކޮށްފައިހުރިކަން ފެނެއެވެ. އެކި ވެރިކަމުގައި އެކި މިންވަރަށެވެ. އެހެންނަމަވެސް ސުވާލަކީ އެއީ ހަމަ އެ ރައްޔިތުންނަށް ބޭނުންވާ މިންވަރު ބާވައެވެ. ހައްގު މިންވަރު ބާވައެވެ. ކަންކަން ފުރިހަމަ ކުރުމުގައި ލަސްވަނީ ނުވަތަ ކުރާ ވައުދު މަތިން ގަސްދުގައި ހަނދާން ނައްތާލަނީ، އެހެން އިންތިޚާބެއްގެ ވޯޓު ހޯދުމަށް އެކަންކަން ވިއްކުމުގެ ބޭނުމުގައި ހެއްޔެވެ.\nއިންތިޚާބުތަކަށް ކަޑަ ޖެހުމުގެ ނަތީޖާއަކަށް ވެފައި އޮންނަނީ ރާއްޖޭގައި ހިންގާ މަޝްރޫއުތައް ދެމެހެއްޓެނިވި ގޮތެއްގައި ކުރިއަށްގެންދެވިފައި ނެތުމެވެ. މިކަމުގެ ސަބަބު ފަހުން އެ މަޝްރޫއުތަކަށް ކުރަންޖެހޭ ޚަރަދު ބޮޑުވެ، އެ ތަންތަނުން ޚިދުމަތްހޯދާ ރައްޔިތުންނަށް ބޮޑު ތަކުލީފަކަށްވުމެވެ. ރައްޔިތުންނަށް ފަސޭހަކުރުމަށް އެ ރައްޔިތުންގެ ލާބައާއި މަންފާއަށް އަޅާ އެއާޕޯޓުތަކާއި، ހަދާ ބަނދަރުތަކާއި މަގުތަކާއި، އަޅާ ފްލެޓްތަކަށް ބަލާލި ކަމުގައިވީނަމަވެސް މިއީ ހަގީގަތެއްކަން ސާފުކޮށް ފެންނަން އެބަހުއްޓެވެ.\nނިމިދިޔަ އިންތިޚާބުގެ ކެމްޕެއިންގައި އިވުނު އަޑުތަކަކީ ވެސް މިފަދަ އަޑުތަކެކެވެ. އެގޮތުން ބަނދަރު ކުޑަވުމާއި، އެއާޕޯޓު ރަންވޭ އާއި ޓާރމިނަލް ކުޑަވުމާއި، ފްލެޓް ނުވަތަ ގޯތި ނުލިބުމާއި، މަގުގެ ހާލަތު ގޯސްވެގެން ވެހިކަލްތައް ހަލާކުވާލެއް އަވަސްވާ ވާހަކަތަކުގެ އަޑު ގަދައެވެ. މިލިސްޓު މިހެން ކިޔަންފަށައިފިނަމަ، ކިޔާ ކޮޅުން ނުލާނެއެވެ.\nރާއްޖޭގެ އެކި ސަރަހައްދުތަކުގައި އަޅާފައިވާ އެއާރޕޯޓުތަކަށް ނަޒަރުހިންގާލަމާތޯއެވެ. ދަތުރުފަތުރުފުޅާވެ، ރާއްޖޭގެ އަދުގެ ހާލަތަށް ބަލާއިރު، ރާއްޖޭގެ އެކިކަންކޮޅުތަކުގައި އެއާޕޯޓުތައް އަޅަން މިވަނީ ފަށާފައެވެ. ރާއްޖޭގެ ވީހާވެސް ގިނަ ސަރަހައްދުތަކެއްގައި އެއާޕޯޓު އެޅުމަކީ ސަރުކާރުގެ ސިޔާސަތެކެވެ. އިގްތިސާދީ ގޮތުން ގައުމެއް ކުރިއަރާ ދިޔުމަށް ފަސޭހަ ދަތުރުފަތުރުގެ ނިޒާމެއް އޮތުން އެއީ މުހިއްމު ކަމެކެވެ. އެހެންނަމަވެސް މިކަމުގެ މަންފާ ފުރިހަމަ ގޮތުގައި ކުރާނީ ދެމެހެއްޓެނިވި ގޮތުގައި މިކަން ކޮށްގެންނެވެ. ވެރިކަމަށް ވަޑައިގަންނަވާ ކޮންމެ ބޭފުޅަކު އެއާރޕޯޓުގެ ރަންވޭއާއި ޓާރމިނަލް އަލުން ހަދަން ވެއްޖެއްޔާ މިކަންކަން ދާނީ ރަނގަޅަށޭ ނުދެންނެވޭނެއެވެ.\nރާއްޖޭގެ އެކިކަންކޮޅުތަކުގައި މިހާރު އަޅަމުންދާ އެއަރޕޯޓުތަކަށް ބަލާއިރު، ރާއްޖޭގެ އެކި ސަރަހައްދުތަކުގައި ފުޅާވަމުންދާ ފަތުރުވެރިކަމުގެ ސިނާއަތައް ކޭޓަރ ކުރުމަށްޓަކާ، މިއެއަރޕޯޓުތައް މުހިންމު ދައުރެއް އަދާކުރާނެއެވެ. މުސްތަގުބަލުގައި، ރާއްޖެއަށް ޒިޔާރަތްކުރާ ފަތުރުވެރިންނާއި ވިޔަފާރިވެރިން، ރާއްޖޭގެ އެކި ސަރަހައްދުތަކަށް ދަތުރުކުރުމުގައި މި އެއަރޕޯޓުތައް މުހިންމު ދައުރެއް އަދާ ކުރާނެކަމަށް ވެސް މިއަދު ހިސާބުތައް ޖަހަންޖެހެއެވެ. އެހެންކަމުން މި އެއާރޕޯޓުތަކުގައި ހަދާ ރަންވޭތަކަކީ މިކަންކަމަށް އެކަށޭނަ ރަންވޭތަކަށް ވާންޖެހެއެވެ.\nނަމަވެސް މިހާރު ފެންނަނީ މިމަންޒަރެއް ނޫންކަން މަޝްރޫއުތަކުގެ ތަފްސީލުތަކަށް ބަލާލުމުން އެނގެއެވެ.\nރާއްޖެއަށް ދަތުރުކުރާ ޖެޓްތަކަށް ސީދާ އެއަރޕޯޓަށް ލޭންޑްކުރުމަށް އެންމެ ކުޑަވެގެން 1200 މީޓަރުގެ ރަންވޭއެއް ބޭނުންވާއިރު ރާއްޖޭގެ އެކިހިސާބުތަކުގައި މިހާރު އަޅަމުންދާ އެއާޕޯޓުތަކުގެ ރަންވޭތަކަކީ މިއަށްވުރެ ކުޑަ ރަންވޭތަކެކެވެ. ކުރަންޖެހޭ ޚަރަދުގެ ގޮތުން މާބޮޑު ތަފާތުތަކެއް ނެތްއިރު، ދެމެހެއްޓެނިވި ތަރައްގީގެ މިފަދަ ވިސްނުންތައް ސިޔާސަތު ރާވާ ފަރާތްތަކުގެ ވިސްނުމުން ވިސްނައި ނުގަނެވެނީ، ރައްޔިތުންނަށް ހިންދެމި ލެވޭވަރުގެ ހަގީގީ ތަރައްގީއެއް ގެނައުމަށް ބޭނުން ނުވާތީއެއް ނޫނެވެ.\nމަގުހެދުމުގެ މަޝްރޫއުތަކަށް ބަލާއިރު ރާއްޖޭގައި ކުރިއަށްގެންދިޔަ މަގުހެދުމުގެ މަޝްރޫއުތަކުގައި އެއްވެސް ޕްލޭނެއް ނެތްކަން އެންމެ ސާފުކޮށް ފެންނަންއޮތީ، އައްޑޫސިޓީންނެވެ. އައްޑޫ ފޭދޫގެ ބޮޑު މަގުގެ ރީތި އަދި ދުއްވާލަން ވެސް ފަސޭހަ މިމަގުގައި ހިތްފަސޭހަކަމާއެކު ހަމަޖެހިލައިގެން ދުއްވާލެވޭވަރުވީ ހަތަރުވަރަކަށް އަހަރުވަންދެނެވެ. އެތަށް މިލިއަން ރުފިޔާއެއް ޚަރަދުކޮށްގެން ހަދާފައިވާ މި މަގު ހަދާފައިވަނީ، ނަރުދަމާ އެޅުމުގެ ކުރިން ކަމުން، ނަތީޖާއަކަށްވެގެން ދިޔައީ، އެތައް މިލިއަން ރުފިޔާއެއް ޚަރަދު ކޮށްގެން ނިންމާފައިވާ މި ހުރިހާ މަގެއްގެ ތާރުތައް ކަނޑާ މަގު އަލުން ކޮންނަންޖެހުމެވެ.\nމަސައްކަތް ކުރި މީހުންގެ ބުރަ މަސައްކަތާއި، ވަގުތާއި، އަދި މަގު ހެދުމަށް ކުރެވުނު އެތައް މިލިއަން ރުފިޔާއެއް، ބޭކާރު ވެގެން ދިޔައީއެވެ. އެހެންނަމަވެސް، މި ބިޔަ ޕްރޮޖެކްޓަށް ކުރި ހޭދަތަކުން ބައެއްގެ ޖީބަށް ބޮޑެތި މަންފާތަކެއް ކޮށްފައި ހުންނާނެއެވެ. ކެހި ލިބުނީ ރައްޔިތުންނަށެވެ.\nދެން މިއޮތީ ރައްޔިތުންގެ ލޭ ހޫނުވާ މައްސަލައެވެ. ބޯހިޔާވަހިކަމުގެ މައްސަލައެވެ. ކެންޑިޑޭޓުންގެ ވައުދު ލިސްޓުގެ ކުރީގައި އޮންނަނީ ވެސް މިކަމެވެ. އަދުގެ ޖީލު މިކަމަށް އެދި އާދޭސްކުރަނީ ކުރިއަށް އޮތް ޖީލުތަކަށް ކުރާ އިންވެސްޓްމެންޓްގެ ގޮތުގައެވެ. އެހެންނަމަވެސް އެކަމުންވެސް ރައްޔިތުން މޮޔަހެއްދުމުގައި ވެރިކަމަށް އަންނަ މީހުންނަށް އެވާރޑް ދޭވަރުވެއެވެ.\n20 އަހަރުން ކުލި ދައްކާ ޚަލާސްކުރާ ގޮތަށް ފަރުމާކޮށްފައިވާ ތަނުގެ ހާލަތާމެދު އެއްވެސް ޔަގީންކަމެއް ނެތް ކޮންކްރީޓް އޮނިގަނޑެއްގެ ތެރެއަށް ވަދެ، އާދައިގެ އާއިލާތަކުން މި ފްލެޓްތަކަށް ކުލި ދައްކަމުން، ހުރިހާ ޚަރަދުތައް ދެކޮޅު ޖެއްސުމުގައި ވާންޖެހޭނެ ގުރުބާނީތަކަށް ވިސްނާލަމާ ހިނގާށެވެ.\nސޯޝަލް ހައުސިންގެ ނަމުގައި މިހާރު އަޅާފައިވާ ފްލެޓްތައް ކުޑައެވެ. ފެންވަރުވެސް ދަށެވެ. އެތަންތަނުގެ މެއިންޓެނަންސަށް ކުރަންޖެހޭ ޚަރަދު އިންތިހާއަށް ބޮޑެވެ. ވާނީވެސް އެހެންނޫންތޯއެވެ. ހަފުތާއަކު އެއްފަހަރު ޓައިލްސް ނެއްޓިގެން ނުވަތަ ފާރު ކަނޑައިގެންގޮސްގެން މަރާމާތުކުރަން ޖެހެއެވެ. 20 އަހަރުން ތަން މިލްކުވާއިރު އެތަން އޮންނަނީ ބޮލަށް ވެއްޓެން ކައިރިވެފައެވެ. މިކަން އެންމެ ރަނގަޅަށް ފެންނާނެ އެއްޗަކަށް ވާނީ މާލޭގައި އަޅާފައިހުރި "ސިނަމާލެ" ފްލެޓްތަކެވެ. މިހުރިހާ ތަޖުރިބާއަކަށް ބަލާއިރު، ރާއްޖޭގައި މިހާތަނަށް ހިންގާފައިވާ ބޯހިޔާވަހިކަމުގެ މަޝްރޫއުތަކުން ފްލެޓްގެ ދިރިއުޅުމަށް ދެމެހެއްޓެނިވި ހަމަޖެހުމެއް ހޯދިދާނެކަމަށް ގަބޫލުކުރަންދަތިވެއެވެ.\nމީގެ ބަދަލުގައި ހަގީގީ، ދާއިމީ ބޯހިޔާވަހިކަމެއް ބޭނުންވެއެވެ. މިއީ ވެސް ވޯޓުހޯދުމަށް ކޮށާ މަގަކަށް ނުހަދަމާ ހިނގާށެވެ.\nމިފާހަގަކޮށްލެވުނީ މަދު މިންވަރެކެވެ. ނިމިދިޔަ ލޯކަލް ކައުންސިލް އިންތިޚާބުގައި ވެސް ތަރައްގީގެ ވައުދުތައް ގުނާ އަދަދު ނުކުރެވެއެވެ. އެހެންނަވެސް މިވައުދުތައް ފުއްދަނީ ނުވަތަ ފުއްދަން މަސައްކަތްކުރަނީ ކިހާ މިންވަރަކަށްތޯ ބަލަންތިބެމާ ހިނގާށެވެ.\nކޮންމެ ވެރިކަމެއްގައި ވެސް އެއްކަމެއް ތަކުރާރުކޮށް ކުރަން އުޅޭހާހިނދަކު އާ ކަމެއް ނުފެންނާނެކަން ޔަގީނެވެ. ވެރިކަމުގެ އާރާއި ބާރު ދެމި އޮންނާނީ ކިހިނެއްތޯ ނުވިސްނާ، ރައްޔިތުންނަށް އިޚްލާސްތެރިކަމާއެކު ކަންކަން ކޮށްދޭން މަސައްކަތްކޮށްފިނަމަ، ރައްޔިތުން ބޭނުންވެގެން މިއުޅޭ ހަގީގީ ތަރައްގީ ފެންނާނެކަން ޔަގީނެވެ. އެކި ވެރިކަންތައް ނިމިގެންދާއިރުވެސް ރައްޔިތުން އެއްކަމަކަށް ކުރާ އާދޭސް ހުއްޓިގެންދާނެއެވެ. ހަގީގީ މާނައިގައި ތަރައްގީ ގެނައުމަށް ދުރުރާސްތާ ޕްލޭނެއް ބޭނުންވެއެވެ. ތަރައްގީއަކީ ކޮންމެ އިންތިޚާބެއްގެ ވޯޓު ހޯދަން ބޭނުންކުރާ ހަތިޔާރަކަށް ނުހަދާށެވެ.\nރައީސް އޮފީސް މިނިސްޓްރީ އޮފް ޕްލޭނިންގ އެންޑް އިންފްރާސްޓްރަކްޗަރ ރޯޑް ޑިވެލޮޕްމެންޓް ކޯޕަރޭޝަން\n16 އޭޕްރިލް 2021 | ހުކުރު 16:36\nކުރީ ސަރުކާރު ގޯސްވެގެން އައިމީހުން އެވާހަކަ ނުދައްކާ ރަނގަޅު ކޮށްބަލަ! ވޯޓަށް ތަރައްޤީވާހަކަ ދެކެވޭނެ ދައްކާނަން. ކަލެމެން ކަމެއް ނުކުރެތިބެ ކުރީ ސަރުކާރު ކުރީ ސަރުކާރު މިނޫން ވާހަކައެއް ނެތް. މާލޭ އަށް ކަލެމެނަށް ގެނަވުނު ތަރައްޤީއެއް ބުނެބަލަ3އަހަރުވީއިރު. ޖެހުނު ކަޑައެއްވިޔަސް ބުނެބަލަ. ހަމަ ކުރީ ސަރުކާރުން ގެނައި ތަރައްޤީގެ ހޮސްޕިޓަލް ތިޔަ ވިއްކަލީ


Maleeh vakikurun Jameel sifakuravvanee badhalu hifumuge amalehge gothugai | Jazeera\tމަލީހް ވަކިކުރުން: ޖަމީލް ސިފަކުރައްވަނީ ބަދަލު ހިފުމުގެ އަމަލެއްގެ ގޮތުގައި - Jazeera\nމަލީހް ވަކިކުރުން ޖަމީލް ސިފަކުރައްވަނީ ބަދަލު ހިފުމުގެ އަމަލެއްގެ ގޮތުގައި\nމުޙައްމަދު އަފްޒަލް March 2, 2021 85 views0\nކުރީގެ ނައިބު ރައީސް ޑރ. މުހައްމަދު ޖަމީލް އަހްމަދު -- ފޮޓޯ: ވީނިއުސް\nމިނިސްޓަރ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީގެ މަގާމުގައި ހުންނެވި މުޙައްމަދު މަލީހް ޖަމާލް ވަކިކުރުމަކީ ބަދަލު ހިފުމުގެ އަމަލެއްގެ ގޮތުގައި ކުރީގެ ރައީސް އަބްދުﷲ ޔާމީންގެ ޤާނޫނީ ވަކީލް އަދި އެމަނިކުފާނުގެ ނައިބު ރައީސް ޑރ. މުޙައްމަދު ޖަމީލް އަހުމަދު ސިފަ ކުރައްވައިފި އެވެ.\nމަލީހުގެ އިތުބާރުގެ ނެތްކަމުގެ މައްސަލާގައި ކުރެއްވި ޓްވީޓެއްގައި ޑރ. ޖަމީލް ވަނީ ކުރީގެ ރައީސް އަދި މިހާރުގެ ރައްޔިތުންގެ މަޖިލީހުގެ ރައީސް މުހައްމަދު ނަޝީދަށާއި، ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހަށް ވަރަށް ބޮޑަށް ފާޑު ވިދާޅުވެފައެވެ.\nޑރ. ޖަމީލް ރައީސް ސޯލިހް އަށާއި ރައީސް ނަޝީދަށް ފާޑު ވިދާޅުވެފައިވަނީ، ކުރީގެ މިނިސްޓަރ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީ މަލީހު ޖަމާލްގެ އިތުބާރު ނެތް ކަމުގެ މައްސަލައާ ގުޅިގެންނެވެ.\nމަލީހުގެ އިތުބާރު ނެތްކަމުގެ ވޯޓު ނެގިއިރު ތަޅުމުގައި 70 މެމްބަރުން ތިއްބެވިއެވެ. ވޯޓުގައި 64 މެމްބަރުން ބައިވެރިވެވަޑައިގެންފައިވާއިރު، މަލީހަށް އިތުބާރު ނެތްކަމަށް 59 މެމްބަރަކު ވޯޓުދެއްވީ އެވެ. ވަކި ގޮތަކަށް ވޯޓު ދެއްވަން ބޭނުންނުވާ ހަތަރު މެމްބަރުން ތިއްބެވި އެވެ.\nރައީސް ނަޝީދަކީ ބަދަލް ހިފުމާއި ޒާތީވުމަށް ފެންބޮވައިގެންފައިވާ އެފަދަ ދެވަނައެއް ނެތްފަދަ ޚުދުމުޚުތާރު ބޭފުޅެއް. ބާރު ލިބިވަޑައިގަތުމުން މިހާރު ބަދަލުވެފައިވަނީ ޖައްލާދަކަށް. ރ އިބޫގެ ފިނޑިކަމާއި ނާގާބިލްކަން ފަޅާއަރާ ނިމިއްޖެ. pic.twitter.com/4Hb9PWHVzL\n— Mohamed Jameel Ahmed (@MJameelAhmed) March 1, 2021\nއިއްޔެގެ ރައްޔިތުންގެ މަޖިލީހުގެ ޖަލްސާއާ ގުޅިގެން، ރައީސް ނަޝީދަކީ ބަދަލު ހިފުމާއި ޒާތީވުމަށް ފެންބޮވައިގެންފައިވާ ބޭފުޅެއް ކަމަށާއި އެފަދަ ދެވަނައެއް ނެތްފަދަ ހުދުމުހުތާރު ބޭފުޅެއް ކަމަށް ޖަމީލް ވިދާޅުވިއެވެ. ބާރު ލިބިވަޑައިގަތުމުން ރައީސް ނަޝީދު ޖައްލާދަކަށް ބަދަލުވެފައިވާ ކަމަށްވެސް ޖަމީލް ވިދާޅުވިއެވެ.\nރައީސް އިބްރާހިމް މުހައްމަދު ޞާލިހަށް ފާޑު ވިދާޅުވަމުން ޑރ. ޖަމީލް ވިދާޅުވީ، މަލީހްގެ އިތުބާރު ނެތް ކަމަށް ނިންމި މައްސަލައިގެ ތެރެއިން ރައީސް ޞާލިހުގެ ފިނޑިކަމާއި ނާގާބިލްކަން ހާމަވެއްޖެ ކަމަށެވެ. ބެލެވޭ ގޮތުން ޑރ. ޖަމީލް އެ އިޝާރާތްކުރައްވަނީ ކުރީގެ މިނިސްޓަރ މަލީހުގެ ދިފާއުގައި ރައީސް ޞާލިހު ނިކުންނަވާފައި ނުވާތީ އެކަމަށެވެ.\nމީގެ ކުރިންވެސް ބައެއް މިނިސްޓަރުންގެ މައްސަލަ ރައްޔިތުންގެ މަޖިލީހަށް ހުށަހެޅުމަށް މަސައްކަތް ކުރެއްވުމުން ރައީސް ޞާލިހު ވަނީ އެ ބޭފުޅުންގެ ދިފާއުގައި ވާހަކަފުޅު ދައްކަވާފައެވެ.\nމަލީހުގެ އިތުބާރު ނެތް ކަމުގެ މައްސަލައަކީ ރައީސް އިބްރާހިމް މުހައްމަދު ސޯލިހްގެ ކެބިނެޓް ވަޒީރެއްގެ އިތުބާރުނެތްކަމަށް މަޖިލީހުން ނިންމި ފުރަތަމަ ފަހަރު އެވެ. މަލީހް ވަޒީރުންގެ މަޖިލީހަށް ވަޑައިގެންނެވީީ ޖުމްހޫރީ ޕާޓީގެ ސްލޮޓެއްގަ އެވެ.\nޖިންސީ ހާނިއްކަ ކޮށްފައިވާ މައްސަލައެއްގައި މީހަކު ހޯދަނީ\n"މިއަދު އުޅުނީ ޝަކުވާއަކާއި ގުޅިގެން ވޯޓު ފޮށި ހުޅުވާކަށް ނޫން"\nމަލީހް ވަކިކުރުން: ޖަމީލް ސިފަކުރައްވަނީ ބަދަލު ހިފުމުގެ އަމަލެއްގެ ގޮތުގައި


India in loanu dhenee aharumenaa gulhun kandan sharuthu koh: China\nއިންޑިއާއިން ލޯނު ދެނީ އަހަރުމެންނާ ގުޅުން ކަނޑާލަން ޝަރުތުކޮށް: ޗައިނާ\nރައީސް ކަމުގެ ހުވާކުރެއްވި ދުވަހުގެ ރޭ، ރައީސް ސޯލިހު އިންޑިއާގެ ބޮޑު ވަޒީރު ނަރެންދުރަ މޯދީ އާ ބައްދަލު ކުރައްވަނީ -- އަވަސް ފައިލް ފޮޓޯ\nރާއްޖޭގެ ބަޖެޓުގެ ދަތިކަން ހައްލު ކުރުމުގެ ގޮތުން އިންޑިއާ އިން ދޭން ނިންމާފައިވާ އެއް ބިލިއަން ޑޮލަރުގެ ލޯނު ދެނީ ޗައިނާ އާއި ގުޅުން ކަނޑާލުމަށް ޝަރުތުކޮށް ކަމަށް ޗައިނާ އިން ތުހުމަތުކޮށްފި އެވެ.\nރައީސް އިބްރާހިމް މުހައްމަދު ސޯލިހް ވެރިކަމާ ހަވާލުވެވަޑައިގަތުމަށް ފަހު، ރާއްޖެ އާއި އިންޑިއާގެ ގުޅުން އަންނަނީ ވަރަށް ބޮޑަށް ބަދަހި ކުރައްވަމުންނެވެ. އެމަނިކުފާނު މަގާމުގެ ހުވާކުރެއްވި ރަސްމިއްޔާތަށް އިންޑިއާގެ ބޮޑުވަޒީރު ނަރެންދުރަ މޯދީ ވަޑައިގެންނެވިއިރު، އާ ސަރުކާރުގެ ފޮރިން މިނިސްޓަރު އަބްދުﷲ ޝާހިދު ރަސްމީ ދަތުރެއްގައި އެންމެ ފުރަތަމަ ވަޑައިގަތީ ވެސް އިންޑިއާ އަށެވެ.\nއިންޑިއާގެ ބައެއް ނޫސްތަކުން ދާދި ފަހުން ހަބަރުފެތުރި ގޮތުގައި ރާއްޖޭގައި އިންޑިއާގެ އަސްކަރިއްޔާ ބައިތިއްބާ ގޮތަށް ދިވެހި ސަރުކާރުން އެއްބަސްވާ ނަމަ ރާއްޖެއަށް އެއް ބިލިއަން ޑޮލަރުގެ ލޯނެއް ދޭން އިންޑިއާއިން ވަނީ ހުށަހަޅައިފައި ކަމަށެވެ. އެކަން ފޮރިން މިނިސްޓްރީން ދޮގުކުރެ އެވެ.\nނަމަވެސް، އެ ރިޕޯޓުތަކަށް ހަވާލާދީ ޗައިނާ ސަރުކާރުގެ ވިސްނުމާއި ސިޔާސަތުތަކަށް ވާގިދޭ "ގްލޯބަލް ޓައިމްސް" ނޫހުން ބުނެފައިވާ ގޮތުގައި، އިންޑިއާގެ ބޭނުމަކީ ޗައިނާއިން ހެޔޮނިޔަތުގައި ރާއްޖެއަށް ވެފައިވާ އެހީތަކުގެ ނުބައި ތަސައްވަރެއް އުފައްދައިގެން ރާއްޖެއަށް އަތްގަދަ ކުރުން ކަމަށެވެ.\nހަގީގީ އެހީތެރިކަމުގެ އަތެއް ދިއްކުރުމުގެ ބަދަލުގައި، އިންޑިއާގެ މަގްސަދަކީ ރާއްޖޭގެ ބޮލުގައި ދަރަނި އެޅުވުން ކަމުގައި ވެސް އެ ނޫހުން ވަނީ ތުހުމަތުކޮށްފަ އެވެ.\n"ޗައިނާގެ ވިސްނުމަކީ ރާއްޖެ ވެސް ހިމެނޭގޮތަށް ސިލްކު އެންޑް ބެލްޓް ރޯޑު މަޝްރޫއުގައި ބައިވެރިވާ ގައުމުތަކުގެ އިގުތިސޯދު އަމިއްލައަށް ބިނާކޮށް، ވަރުގަދަ ކުރުމަށް އެހީތެރިވެދިނުން،" ނޫހުގައި ބުނެފައިވެ އެވެ.\nނަމަވެސް، އިންޑިއާގެ ރޭވުމުގެ ދަށުން، އިންޑިއާ ކަނޑުގެ ސަރަހައްދަށް އަތްގަދަ ކުރަން އުޅޭ "އާ ކްރެޑިޓަރެއްގެ" އުނގަށް ވެއްޓުން ފިޔަވައި އިތުރުކަމެއް ރާއްޖެއަށް ނުވާނެކަމަށް އެ ރިޕޯޓުގައި އިތުރަށް ބުންޏެވެ.\n"ކުރީގެ ލޯނުތަކެއް ދައްކަން އާ ލޯނު ނެގުމަކީ އެއްވެސް ފައިދާއެއް ނެތް ބޭކާރުކަމެއްކަން އެއީ ފެންނަން އޮތް ހަގީގަތެއް، ހާއްސަކޮށް އެއްވެސް ފައިދާއެއް ނުވާ އެހީގެ ޝަރުތަކީ ޗައިނާ އާ ގުޅުން ކަނޑާލަން ކަމުގައިވާތީ."\nބޭރުގެ ފަރާތްތަކަށް ރާއްޖެއިން ދައްކަން ޖެހޭ ޖުމްލަ ދަރަނީގެ އަދަދު، 3.7 ބިލިއަން ޑޮލަރަށް އަރާއިރު، އޭގެ ތެރެއިން ޗައިނާ އަށް ރާއްޖެ އިން 1.4 ބިލިއަން ޑޮލަރުގެ ދަރަނި ދައްކަން އެބަ އޮތް ކަމަށް ފައިނޭންސް މިނިސްޓަރު އިބްރާހިމް އަމީރު މި ހަފްތާގެ ތެރޭގައި ވަނީ ހާމަކުރައްވައިފަ އެވެ.\nއިންޑިއާ ރައީސް އިބްރާހިމް މުހައްމަދު ސޯލިހު އިންޑިޔާގެ ބޮޑުވަޒީރު މޯދީ + ޗައިނާ ފޮރިން މިނިސްޓްރީ އަބްދުﷲ ޝާހިދު


Dharani boduve, Miadhu ufanvi kujja ves, dholhu lakka Rufiya in...\nދަރަނި ބޮޑުވެ، މިއަދު އުފަންވި ކުއްޖާ ވެސް ދޮޅު ލައްކަ ރުފިޔާއިން ދަރައިފި!؟\nބޮލަކަށް ޖެހޭ ދަރަނި 144،784ރ. އަށް އަރާ\nސަރުކާރުގެ ދަރަނި 35 އަހަރުގެ ދަރަންޏާ ނުބައްދަލު\nބޭރުގެ ދަރަނީގެ 75 ޕަސެންޓް ޗައިނާއަށް\nކ. މާލެ9ޖޫން 2018 | ހޮނިހިރު 11:58 11,378\nށ. ފުނަދޫ ރައްޔިތުން: ސަރުކާރުގެ ދަރަނި ބޮޑުވުމުން، ކޮންމެ ދިވެއްސެއްގެ ބޮލަކަށް ޖެހޭ ދަރަނި 145،000 އަރާ - ޙުސައިން ޙަސަން\nއެންމެ ފަހުގެ ބޯހިމެނުމުން ދައްކާ ގޮތުން، ރާއްޖޭގެ އާބާދީއަކީ 338،434 އެވެ. އެއީ 171،962 ފިރިހެނުންނެވެ. އަދި އަންހެނުންގެ އަދަދު 166،472 އެވެ. މި ކުޑަ އާބާދީ ދެ ބައި ކުޅަ އެއްބައި މީހުން މާލޭގައި ގަނަތެޅެމުންދާއިރު، އުފުލަންޖެހޭ ބުރަ އަނެއްކާ ވެސް ބޮޑުވެގެންދާނެއެވެ. ތަރައްގީގެ ކުލަވަރުތައް ފެނުނަސް އުފުލަންޖެހޭ ބުރަ ކުޑަވެގެން ނުދާނެއެވެ. މިއަހަރު ނިމޭއިރު، ދައުލަތުގެ ދަރަނި 49 ބިލިއަން ރުފިޔާއަށް އަރާނެ ކަމަށް ވަނީ ލަފާކޮށްފައެވެ. އެހެންކަމުން ކޮންމެ ދިވެއްސެއްގެ ބޮލަށް ޖެހޭ ދަރަނި 144،784 ރުފިޔާއަށް އަރާނެއެވެ.\nނަމަވެސް މަޝްރޫއުތައް ކުރިއަށް އެބަދެއެވެ. މާލޭގެ މަލަމަތިން މާކަނައެއްގެ ކަރު ދިގު ކޮށްލާހެން، ކެރޭނުތައް ވެސް އެބަ ފެނެއެވެ. ކަނޑު ހުރަސްކޮށް، މާލެ އާއި ހުޅުލެއާ ފާލަމަކުން ގުޅާލާތަން ވެސް އެބަ ފެނެއެވެ. ދަރަނި ބޮޑު، ލޯނުތަކާ އެކު ރާއްޖޭގައި ހިންގާ ބޮޑެތި މަޝްރޫތައް ވެސް އެންމެން ދެކޭނެއެވެ. އެ މަޝްރޫތަކުން ވާނެ ފައިދާ އެންމެނަށް ވެސް އިނގެއެވެ. ނަމަވެސް މަޝްރޫތަކުން ލިބޭ ފައިދާއަށް ވުރެ، ފަރުދާގެ ފުރަގަހުގައި ހިނގާ ކަންކަން އިނގޭ ހެއްޔެވެ؟ އޭގެ ސަބަބުން ޖީލުތަކަށް ދިގު ދެމިގެންދާ ގޮތަށް އުފުލަންޖެހޭ ބުރަ އިނގޭ ހެއްޔެވެ؟\nދުނިޔޭގެ އެންމެ ބޮޑު ތިން ކްރެޑިޓް ރޭޓިން އެޖެންސީގެ ތެރޭގައި ހިމެނޭ މޫޑީސް އިންވެސްޓާސް ސާވިސް އިން ބުނެފައިވާ ގޮތުގައި ރާއްޖޭގައި ހިންގާ އިގްތިސާދީ މަޝްރޫއުތަކުގެ ސަބަބުން، ދުވަހަކު ވެސް ރާއްޖޭގެ ދަރަނި މައްޗަށް ނުދާ މިންވަރަށް މައްޗަށް ގޮސްފައިވާ ކަމަށެވެ. މިދިޔަ އަހަރުގެ ނިޔަލަށް ރާއްޖޭގެ ބޭރުގެ ދަރަނި 1.1 ބިލިއަން ޑޮލަރަށް އަރައި، މީގެ ކުރިން ދަރަނި ހުރި ވަރަށް ވުރެ 26 ޕަސެންޓް އިތުރުވެފައިވާ ކަމަށް މޫޑީސްއިންނާއި މަޝްހޫރު ހޮންކޮންގެ ކްރެޑިޓް ރޭޓިން ކުންފުނި "ފިޗް" ވެސް ވަނީ ބުނެފައެވެ.\nރައްޔިތުންގެ މަޖިލީހުގެ މާލިއްޔަތު ކޮމެޓީން އާންމުކޮށްފައިވާ ތަފާސް ހިސާބުތަކުން ދައްކާ ގޮތުން ރާއްޖޭގެ ބޭރުގެ ދަރަނީގެ 70 ޕަސެންޓު ދައްކަން ޖެހިފައި ވަނީ ޗައިނާއަށެވެ. ޗައިނާގެ ބޭންކުތަކަށެވެ. ވަކި ގައުމަކަށް ދައްކަންޖެހޭ ދަރަނި އިންތިހާއަށް ބޮޑުވެގެން ދިއުމަކީ މައްސަލައެކެވެ. ޗައިނާއިން ބޮޑެތި މަޝްރޫތަކެއް ރާއްޖޭގައި ހިންގަމުންދާއިރު، ރާއްޖޭގެ ބޭރުގެ ދަރަނީގެ 70 ޕަސެންޓް އެ ގައުމަށް ދައްކަން ޖެހިފައި ވުމަކީ ރާއްޖޭގެ މާލީ މިނިވަންކަމަށް އެކަމުގެ ނުރައްކާ ފޯރާފާނެ ކަމެއް ކަމަށް އިގްތިސާދީ މާހިރުން ވިދާޅުވެއެވެ.\nމާލިއްޔަތު ކޮމެޓީގެ މެމްބަރު އަދި އެމްޑީޕީ ޕާލަމެންޓްރީ ގްރޫޕުގެ ލީޑަރު އިބްރާހިމް މުހައްމަދު ސާލިހު (އިބޫ) ވިދާޅުވީ ރާއްޖެއިން 11 ބިލިއަން ރުފިޔާ ޗައިނާއަށް ދައްކަން ޖެހިފައިވާ ކަމަށެވެ. އެއީ ބޭރުގެ ދަރަނީގެ ޖުމްލަ އަދަދު ކަމަށްވާ 14 ބިލިއަން ރުފިޔާގެ 70 ޕަސެންޓު ކަމަށް އިބޫ ވިދާޅުވިއެވެ.\n"14 ބިލިއަން ރުފިޔާގެ ތެރެއިން ހަމައެކަނި ޗައިނާއިން ނަގާފައި އެބަ އޮތް 11 ބިލިއަން ރުފިޔާ. ދައުލަތުގެ ބޭރުގެ ދަރަނީގެ 70 ޕަސެންޓު މި ވަނީ އެންމެ ގައުމެއްގެ ދަށުވެފައި،" އިބޫ ވިދާޅުވިއެވެ.\nށ. ފުނަދޫ ރައްޔިތުން މަގެއްގައި އިށީންދެގެން: ދިވެހި ދައުލަތުގެ ބޭރުގެ ދަރަނީގެ 75 ޕަސެންޓް ދައްކަންޖެހިފައި ވަނީ ޗައިނާއަށް-- ފޮޓޯ/ ޙުސައިން ޙަސަން\nބޭރުގެ ދަރަނީގެ ބޮޑު ނިސްބަތެއް ވަކި ގައުމަކަށް ބަރޯސާވެފައި ވުމަކީ ކިހާ ބޮޑު ނުރައްކަލެއް ހެއްޔެވެ؟ ޗައިނާގެ މާލީ ދަންތުރާގައި ޖެހި، އަވަށްޓެރި ސްރީލަންކާއަށް ވެގެން ދިޔައީ ކިހިނަކުން ހެއްޔެވެ؟ ރައްޔިތުންގެ މަސްލަހަތަށް ވުރެ, ބޭރު ގައުމެއްގެ މަސްލަހަތު އިސްކުރަން ޖެހޭ ހާލަތަށް ރާއްޖެ ވެސް ހިނގައިދާނެއެވެ. ގައުމުގެ ބޮޑު ބިމެއް، ބައެއްގެ ވިޔަފާރި މުދަލަކަށް ދޫކޮށްލަން ޖެހިފައިވުމަކީ ރާއްޖެއަށް ވެސް މުސްތަގުބަލުގައި ކުރިމަތިވެދާނެ ނުރައްކަލެކެވެ. މިޔަންމާ އާއި ބަންގުލަދޭޝް އާއި ޕާކިސްތާނަށް ވެސް ޗައިނާއިން ޖައްސާފައި އެފަދަ ދަންތުރައެކެވެ. އެފަދަ ނުރައްކަލެކެވެ.\nރައްޔިތުންގެ މަޖިލީހުގެ މިއަހަރުގެ ބަޖެޓުން ދައްކާ ގޮތުން މިއަހަރު ނިމޭއިރު ދައުލަތުގެ ދަރަނި 49 ބިލިއަން ރުފިޔާއަށް އިތުވެގެންދާނެއެވެ. މިދިޔަ އަހަރު ދައުލަތުގެ ދަރަނި ހުރީ 42 ބިލިއަން ރުފިޔާގައެވެ. އަހަރުން އަހަރަށް ދައުލަތުގެ ދަރަނި ހަލާސް ނުކުރެވި، ދައުލަތް ވަނީ ބަރުހެލިވެފައެވެ. ނުރައްކަލުގެ ރަތް ރޮނގު ވަނީ ހުރަސްކޮށްފައެވެ. ދަރިންނާއި ދަރިންގެ ދަރިންގެ މުސްތަގުބަލަށް އުފުލަންޖެހޭ ބުރައަކަށް ދަރަނި ވަނީ ވެފައެވެ.\nދައުލަތުގެ ދަރަނި 49 ބިލިއަން ރުފިޔާއަށް އިތުރުވެގެން ދިޔުމަކީ ކޮންމެ ދިވެއްސެއްގެ ބޮލަކަށް ޖެހޭ ދަރަނި ދޮޅު ލައްކައަށް އިތުރުވެގެން ދިއުމެވެ. އެގޮތުން މިއަދު އުފަންވި ތުއްތު ކުއްޖާގެ ބޮލަށް ވެސް ދަރަނީގެ ގޮތުގައި 144،784 ރުފިޔާ ދައުލަތަށް ދައްކަން އެ ވަނީ މަޖުބޫރުވެފައެވެ. ދަރިންނާއި ދަރިންގެ ދަރިންނަށް ނުއުފުލޭ ވަރުގެ ދަރަންޏަކާ ދިވެހި ދައުލަތަށް ކުރިމަތިލާން މި ވަނީ ޖެހިފައެވެ.\nމަޖިލީހުން އާންމުކޮށްފައިވާ ތަފާސް ހިސާބުން ދައްކާ ގޮތުން ރައީސް މައުމޫންގެ ވެރިކަން ނިމުނުއިރު، ދައުލަތުގެ ދަރަނި ހުރީ 10 ބިލިއަން ރުފިޔާގައެވެ. އަދި ރައީސް މުހައްމަދު ނަޝީދުގެ ވެރިކަން ނިމުނުއިރު، ދައުލަތުގެ ދަރަނި ހުރީ 24 ބިލިއަން ރުފިޔާގައެވެ. ރައީސް ޔާމީންގެ ވެރިކަން ނިމޭއިރު، ވޭތުވެދިޔަ 40 އަހަރުގެ ދަރަންޏާ އެންމެ ހަތަރު އަހަރުގެ ދަރަނި ވަނީ ނުބައްދަލުވެފައެވެ. ސަރުކާރުގެ ދަރަނި އެ ވަނީ ދެ ގުނަ ބޮޑުވެ، 49 ބިލިއަން ރުފިޔާއަށް އަރާފައެވެ.\nޔާމީންގެ ވެރިކަމުގެ ހަތަރު އަަހަރު ދުވަހުގެ ތެރޭގައި ދަރަނި އެ ވަނީ އިންތިހާއަށް މައްޗަށް ގޮސްފައެވެ. ރައްޔިތުންނަށް ދަޅަ ދައްކަމުންދިޔަ ތަރައްގީގެ މަޝްރޫތަކުން އާހިރުގައި، އުފުލަން ޖެހޭ ބުރަ އެ ވަނީ ބޮޑުވެފައެވެ. ތަރައްގީގެ ނަމުގައި މަޝްރޫއެއް ހިންގައިފިނަމަ، ކޮރަޕްޝަން އިންތިހާއެއެވެ. އެންމެ އުހަށް ނެގި އައިޖީއެމްއެޗް އިމާރާތް ވެސް ހަދާފައި އެ ވަނީ ދައުލަތަށް 89 މިލިއަން ޑޮލަރު (1.3 ބިލިއަން) ރުފިޔާ ގެއްލުންވާ ގޮތަށެވެ. އަދަދު ނުކުރެވޭހާ ފަޅު ރަށްތަކާއި ފަޅުތައް ވިއްކާލައި، ތާރީހު ނުދެކޭހާ ކޮރަޕްޝަން އެ ވަނީ ހިއްކާފައެވެ. އެތައް ބިލިއަން ރުފިޔާއަކަށް ހިޔާނާތްތެރިވެ، ފަސާދައިގެ ހުޅު ޖަހާފައި އެ ވަނީ ދިވެހި މާލިއްޔާގައެވެ.\nދިވެހިންގެ ކުރިމަތީގައި މި ހުރިހާ ކަމެއް ނިއުޅެމުންދާއިރު، ތަރައްގީގެ ނަމުގައި ދައްކާ ކުލަވަރަކަށް ދިވެހިން ދީލައި ނުލާނެއެވެ. ވަރިހަމަކޮށްގެން ނުތިބޭނެއެވެ. ގޮތް ނިންމާނީ ޖީލުތަކަށް ބުރައަކަށް ނުވާނެ ގޮތަށެވެ.


SunOnline: Report: Bridge balan platform akaa eku Male' City ge iru dhekunah hiygaimu badhaleh!\nބްރިޖު ވިއުއިންގް ޕްލެޓްފޯމް ނިމުމުން އެސަރަހައްދު ހުންނާނެ ގޮތުގެ ނަމޫނާ --\nބްރިޖު ބަލާ ޕްލެޓްފޯމް ގާއިމުކުރާ ސައިޓުގައި، ނިއުޕޯޓް ރެސްޓޯރަންޓާއި ކުޑަކުދިން ކުޅޭ އިންޑޯ ޕްލޭ އޭރިއާގެ އިމާރާތް: މުޅި ސަރަހައްދުގައި ގްރެނައިޓް ޖަހައި، ބޮކި ދިއްލާނެ -- ސަން ފޮޓޯ/ މުހައްމަދު އަފްރާހު\nބްރިޖު ބަލަން ޕްލެޓްފޯމަކާ އެކު މާލޭ އިރު ދެކުނަށް ހިތްގައިމު ބަދަލެއް!\nޑިޒައިންތަކަށް ވުރެ މާ ފުރިހަމަވާނެ\nޗާޓައިމް، ނިއުޕޯޓް އަދި ކުޑަކުދިންނަށް އިންޑޯ ޕްލޭގްރައުންޑެއް ވެސް\n2017 ގެ ކުރީކޮޅު ހުޅުވާނެ\n2 އަހަރު6މަސް ކުރިން - 20 ޑިސެމްބަރ 2016 29\nމާލެއާ ހުޅުލެއާ ދެމެދު އަޅާ ޗައިނާ މޯލްޑިވްސް ފްރެންޑްޝިޕް ބްރިޖުގެ މަސައްކަތް ކުރިއަށްދާއިރު އެ މަންޒަރުތައް ބަލައިލެވޭނޭ ގޮތަށް، ރާޅުގަނޑު ސަރަހައްދުގައި "ބްރިޖު ވިއުއިންގް ޕްލެޓްފޯމެއް" އަޅާ ވާހަކައާ އެކު ގިނަ ބަޔަކު ދިޔައީ ރަތަށެވެ. އެއާ ގުޅުވައިގެން ހަޖޫ ޖެހި މީހުންގެ އަދަދުވެސް މަދެއް ނޫނެވެ.\nއެހެން ނަމަވެސް ފާޑު ކިޔުންތަކަށް ބެލުމެއް ނެތި އެމަސައްކަތްވެސް ދަނީ ކުރިޔަށެވެ. ސަބަބަކީ، އެތަނުގެ ޕްލޭނުގެ ފުރިހަމަކަމާއި، އެތަނަށް ކުރާ އުންމީދުތަކުގެ ބޮޑުކަމެވެ.\nބްރިޖުގެ މަސައްކަތް ކުރިޔަށް ދާ ގޮތް ބެލޭނެ ގޮތަށް މާލޭގެ އިރު އުތުރުން، ހެންވޭރު ބޮޑުތަކުރުފާނުމަގުގައި ޓަސްކަލޫސާ ކުރިމަތިން ބްރިޖު ވިއުއިންގް ޕްލެޓްފޯމެއް އެޅުމަށް ހައުސިންގް މިނިސްޓްރީން ހަވާލުކޮށްފައިވަނީ ސްޓްރާޑާ ޕްރައިވެޓް ލިމިޓެޑާއެވެ.\nއެ ކުންފުނިން ވަނީ، ބްރިޖު ވިއުއިންގް ޕްލެޓްފޯމު ހަދާ ސަރަހައްދަށް ވަދެ، އެތަނުގެ މަސައްކަތް ކުރިޔަށްދާ ގޮތް ބަލާލުމުގެ ފުރުސަތު "ސަން" އަށް ދީފައެވެ.\nބްރިޖު ބަލާ ޕްލެޓްފޯމް ގާއިމުކުރާ ސައިޓު: ޕްލެޓްފޯމް ބަހައްޓާ ފައުންޑޭޝަންގެ މަސައްކަތް ވަނީ ނިމިފައި-- ސަން ފޮޓޯ/ މުހައްމަދު އަފްރާހު\nސްޓްރާޑާއިން މައުލޫމާތު ދޭ ގޮތުގައި، އެތަނުގެ މަސައްކަތުގެ 70 ޕަސަންޓު ވަނީ ނިމިފައެވެ. މި ފެށޭ 2017 ވަނަ އަހަރުގެ ޖެނުއަރީ މަހުގެ ފަހުކޮޅު، ނުވަތަ ފެބްރުއަރީ މަހުގެ ކުރީކޮޅު ހުޅުވޭނެއެވެ.\nޕްލެޓްފޯމް ސަރަހައްދުގައި މައިގަނޑު ތިން ސްޓްރަކްޗާއެއް ހުންނާނެއެވެ. އެއީ ބްރިޖު ބަލާ ޕްލެޓްފޯމާއި، ކުޑަކުދިން ކުޅުމަށް ހަދާ އިންޑޯ ޕާކަކާއި، އަދި ސްޓްރާޑާއިން ހިންގާ ނިއުޕޯޓުގެ އާ ރެސްޓޯރަންޓެކެވެ. އެ ސަރަހައްދު މުޅިން ތަރައްގީކުރަނީ ބިންމަތީގައި ގްރެނައިޓް ޖަހައިގެންނެވެ.\nޕްލެޓްފޯމާ އެކު، މާލޭގައި ބެހެއްޓޭނެ އެންމެ ބޮޑު ފަންކާވެސް\nސްޓްރާޑާގެ މެނޭޖިންގް ޑިރެކްޓަރ ޒާހިދު ރަމީޒް ވިދާޅުވި ގޮތުގައި، 350 މީހުންގެ ޖާހައިގެ، ބްރިޖު ވިއުއިންގް ޕްލެޓްފޯމް އަޅަނީ 11 ލެވެލްއަށް ހުންނަ ސިޑިއެއް ގޮތަށެވެ. ޗައިނާއިން ޕްރީފެބްރިކޭޓްކޮށް ތައްޔާރުކޮށްގެން ގެނެސް، ރާވައިގެން ހަދާ ޕްލެޓްފޯމުގައި، ދެ ދުރުމި ހަރުކުރާނެއެވެ.\nޒާހިދު ވިދާޅުވީ ޕްލެޓްފޯމްގައި ބަހައްޓާ ދުރުމިތަކަކީ، ފްރާންސްގެ ޕެރިހުގައި، އެއިފެލް ޓަވަރުގައި ހުންނަ ކަހަލަ ދުރުމިތަކެއް ކަމަށެވެ.\nޕްލެޓްފޯމް ހުންނާނީ، އޭގެ ރޫފް ނުވަތަ ފުރާޅާ އެކު ބޮޑު ސަރަހައްދެއް ހިޔާވާ ގޮތަށެވެ. އެއީ ވިއްސާރަ ވެއްޖެ ނަމަ ބޮޑު ސަރަހައްދަކަށް ހިޔާވަހިކަން ފޯރުކޮށްދިނުމަށެވެ.\nޒާހިދު ވިދާޅުވި ގޮތުގައި، ޕްލެޓްފޯމުގައި، 20 ފޫޓުގެ ބޮޑު، ދެ ފަންކާ ހަރުކުރެވޭނެއެވެ. އެމެރިކާގެ "ބިގް އޭސް ފޭންސް"އިން ގެންނަ މި ދެ ފަންކަލަކީ މިހާތަނަށް މަލޭގައި ގެނެސް، ބޭނުންކުރެވޭނެ އެންމެ ބޮޑު ދެ ފަންކަލެވެ.\nސްޓްރާޑާއިން ހިންގާ އެހެނިހެން ތަންތަނުގައި ވެސް ފަންކަލަކީ ތަފާތު އެއްޗެކެވެ. އެގޮތުން، ސްޓްރާޑާއިން މާލޭގައި ހިންގާ، އިންޑިއާގެ ފްރޯޒަން ޔޯގަޓް ޗެއިން ކޮކޯބެރީގެ ކެފޭގައިވެސް 14 ފޫޓުގެ ބޮޑު ފަންކަލެއް ހަރުކޮށްފައިވެއެވެ.\nޒާހިދު ވިދާޅުވީ، ޕްލެޓްފޯމުގެ ފައުންޑޭޝަން މިހާރު އަޅާފައިވާ އިރު، ދެން ކުރަންޖެހޭ މަސައްކަތަކީ ޕްލެޓްފޯމްގެ ޕްރީފެބްރިކޭޓެޑް ބައިތައް މާލެ ގެނައުމުން އެތަކެތި ގެނެސް މައުންޓްކޮށް، ރޭވުން ކަމަށެވެ.\nއިންޑޯ ޕްލޭ އޭރިއާ: ކުޑަކުދީންނަށް ބޮޑު ހަދިޔާއެއް\n24 ގަޑިއިރު، ތިން ޝިފްޓަކަށް ބެހިގެން މަސައްކަތްތެރީން އެސަރަހައްދުގެ މަސައްކަތްތައް ކުރިޔަށް ގެންދާ އިރު، ކުޑަކުދީންނަށް ކުޅެވޭނެ އިންތިޒާމުތަކާ އެކު އިންޑޯ ޕްލޭ އޭރިއޭއް، ޕްލެޓްފޯމާ ޖެހިގެން ހަދަމުން ދެއެވެ. މިއީ މި މަޝްރޫއުގެ އިޖްތިމާއީ ޒިންމާގެ ބައެވެ.\nޕްލެޓްފޯމާ ޖެހިގެން ކަހަލަ ގޮތަކަށް އިންޑޯ ޕާކުގެ އިމާރާތް ހަދާ ނިންމާފައިވާ އިރު، ސްޓްރާޑާއިން މައުލޫމާތު ދޭ ގޮތުގައި ދެން ޖެހޭނީ އެތަނުގައި ގާއިމުކުރަންޖެހޭ ކުޅޭ ސާމާނު މާލެ އައުމުން އެތަކެތި ރާވައި، އިންސްޓޯލް ކުރާށެވެ.\nބްރިޖު ބަލާ ޕްލެޓްފޯމާ ޖެހިގެން ކުޑަކުދިން ކުޅުމަށް ޚާއްސަކޮށްގެން ހަދާ އިންޑޯ ޕްލޭ އޭރިއާގެ އިމާރާތް: އެތަނުގެ 80 ޕަސަންޓު މަސައްކަތް ނިމިފައިވާ ކަމަށް ސްޓްރާޑާއިން ބުނޭ -- ސަން ފޮޓޯ/ މުހައްމަދު އަފްރާހު\n"ކުޑަކުދީން ކުޅޭ ތަނުގައި ފުދޭވަރަކަށް އެކްޓިވިޓީޒް ހުންނާނެ. މަލްޓި ފަންކްޝަނަލް ޕާކެއް އެއީ. ސީސޯ ކަހަލަ އެއްޗެއްސާއި، ކުޑަކުދިން ކުޅުމަށް ބޯލް ޕިޓަކާ، އެކަހަލަ އެއްޗެހި ހުންނާނެ،" ޒާހިދު ވިދާޅުވިއެވެ.\nމީގެ އިތުރުން އެ ސަރަހައްދުގެ ބޭރުގައި ގްރެނައިޓް ޖަހާފައިވާ އިރު، ކުޑަކުދީން ކުޅުމަށްޓަކައި ދުއްވޭނެ އެނިމަލް ރައިޑްސް އަދި ކާރު ފަދަ، ކޮއިން އޮޕަރޭޓެޑް، ރީޗާޖަބަލް ރައިޑްސްވެސް އެތަނަށް ގެނެވޭނެއެވެ.\nނިއުޕޯޓު އަދި މަޝްހޫރު ޗާޓައިމް!\nފުޑް އައުޓްލެޓްތަކެއް ހުޅުވުމަކީ އެ ބިން ކުއްޔަށް ނެގި ފަރާތަކުން ބްރިޖު ވިއުއިންގް ޕްލެޓްފޯމް ގާއިމުކުރުމާ އެސަރަހައްދުގައި ކުރަންޖެހޭ ކަމެކެވެ.\nސްޓްރާޑާއިން ނިންމީ އެ ކުންފުނިން މާލޭގައި ހިންގާ ނިއުޕޯޓްގެ ބޮޑު ރެސްޓޯރަންޓެއް އެތަނުގައި ހުޅުވާށެވެ. ނިއުޕޯޓަކީ މިހާރުވެސް އާންމުންނާއި، ފަތުރުވެރީންގެ ގިނަ ބައެއްގެ މެދުގައި މަގުބޫލު ރެސްޓޯރަންޓެކެވެ.\nބްރިޖު ވިއުއިންގް ޕްލެޓްފޯމް ސަރަހައްދުގައި ނިއުޕޯޓުގެ ރެސްޓޯރަންޓް ހުންނާނެ ގޮތުގެ ނަމޫނާ -0\n300 މީހުންގެ ޖާގައާ އެކު އެތަނުގައި ހުޅުވާ ނިއުޕޯޓު ރެސްޓޯރަންޓު ހުންނާނީ، ކުޑަކުދިން ކުޅޭ އިންޑޯ ޕްލޭ އޭރިއާއާ ޖެހިގެންނެވެ. ޕްލޭ އޭރިއާ ބޮޑުކުރުމަށްޓަކައި، ނިއުޕޯޓަށް ޚާއްސަކުރި ބިމުން ބައެއް ވަނީ ދޫ ވެސް ކޮށްލައިފައެވެ.\nޒާހިދު ވިދާޅުވި ގޮތުގައި އެތަނުގައި ހަދާ ނިއުޕޯޓު ހުންނާނީ އޯޕަން އެއާކޮށެވެ. އެއް ބުރިއަށް ހުންނަ އެ އިމާރާތުގައި، ކޮންމެ ދުވަހަކުވެސް ހެނދުނުގެ ނާސްތާ، މެންދުރުގެ ކެއުން، ހަވީރުގެ ސައި އަދި ރޭގަނޑުގެ ކެއުމަށް ބުފޭ ތައްޔާރުކޮށްފައި ހުންނާނެއެވެ.\nރާޅުގަނޑާ ދިމާލުން ތަރައްގީކުރާ ސަރަހައްދުގައި ޖަހާފައި ހުރި ޗާޓައިމްގެ ބިލްބޯޑެއް -- ސަން ފޮޓޯ/ މުހައްމަދު އަފްރާހު\nނިއުޕޯޓުގެ އިތުރުން، ދެން އެސަރަހައްދަށް އަންނަނީ ބައިނަލްއަގުވާމީ ފްރެންޗައިޒެއްގެ އައުޓްލެޓެކެވެ. ޓައިވާންގެ ޓީހައުސް ފްރެންޗައިޒް "ޗާޓައިމް"އަކީ ބަބްލް ޓީ، އައިސްޑް ޓީ، އަދި ސައިގެ އެކި ވައްތަރުތައް ސާވް ކުރާ، ދުނިޔޭގެ ގިނަ ބައެއްގެ މެދުގައި މަގުބޫލު ޗެއިންއެކެވެ.\nޗައިނާ މޯލްޑިވްސް ފްރެންޑްޝިޕް ބްރިޖުގެ މަސައްކަތް ހިނގަމުންދާ އިރު، ބްރިޖުގެ ސައިޓު ފެންނަ ގޮތަށް ރާޅުގަނޑު ސަރަހައްދުގައި އަޑި ޕާކު ކުރިމަތިން ބްރިޖު ބެލުމަށް ޕްލެޓްފޯމެއް އެޅުމުގެ ބޭނުމަކީ، ހައުސިންގް މިނިސްޓަރު ޑރ މިނިސްޓަރު ވިދާޅުވި ގޮތުގައި، މިހާތަނަށް ރާއްޖޭގައި ކުރާ އެންމެ ތާރީޚީ މަސައްކަތް ކުރަމުންދާ ގޮތް ބަލާލައި، އެކަމުގައި ބައިވެރިވުމުގެ ފުރުސަތު އާންމުންނަށް ވެސް ދިނުމެވެ.\nސަރުކާރުން މި ޕްލެޓްފޯމް އަޅަން އެއްވެސް ޚަރަދެއް ނުކުރެއެވެ. ސަރުކާރުން ބިން ކުއްޔަށް ދިނުމުން، ސްޓްރާޑާއިން ސަރުކާރަށް ކުލި ދައްކަމުން، އެތަން ތަރައްގީ ކުރަނީއެވެ. ބްރިޖު އެއްކޮށް އަޅައި ނިންމާލުމުން ޕްލެޓްފޯމާއި، އެތަނާ ގުޅުވައިގެން އެސަރަހައްދުގައި އަޅާފައިވާ އިމާރާތްތައް ނަގާނެއެވެ. ސަބަބަކީ، އެސަރަހައްދަކީ ބްރިޖު މާލެއާ ގުޅޭ ހިސާބަށް ވެފައި، ބްރިޖާ ގުޅުވައިގެން އެސަރަހައްދަށް ޚާއްސަ ތަރައްގީއެއް ގެންނަން ޖެހޭތީއެވެ.\nބްރިޖު ވިއުއިންގް ޕްލެޓްފޯމް ނިމުމުން އެސަރަހައްދު ހުންނާނެ ގޮތުގެ ނަމޫނާ: ކުރެހުންތަކަށް ވުރެ މާ ފުރިހަމަވާނެ ކަމުގެ ޔަގީންކަން ސްޓްރާޑާއިން ދޭ --\nއެކުންފުނީގެ މެނޭޖިންގް ޑިރެކްޓަރ ޒާހިދު ރަމީޒް ވިދާޅުވީ، ސްޓްރާޑާއިން އެތަނުގައި ގާތްގަނޑަކަށް އަށް މިލިޔަން ރުފިޔާ އިންވެސްޓްކޮށް، ވަރަށް ފުރިހަމަކޮށް ޑިޒައިންކޮށްގެން އެސަރަހައްދު ތަރައްގީކުރަނީ، އެސަރަހައްދަކީ މާލޭގައި އެންމެ ގިނައިން މީހުން ޒިޔާރަތްކުރާ، ހިތްގައިމު ތަނަށް ހެދުމުގެ އުންމީދުގައި ކަމަށެވެ.\nއަދި ޑިޒައިންތައް ދައްކުވައިދޭ ފޮޓޯތަކުން ފެންނަ ފެނުމަށް ވުރެ މާ ބޮޑަށްވެސް އެތަން ފުރިހަމަވެފައި، ހިތްގައިމުވާނެ ކަމުގެ ޔަގީންކަން އޭނާ ދެއްވައެވެ.\n"ޓާގެޓަކީ ރަސްފަންނަށް ވުރެ ދެގުނައަށް މީހުން މިތަނަށް ގެނައުން،" އޭނާ ވިދާޅުވިއެވެ.\nރިޕޯޓް ފީޗަރ މާލެ-ހުޅުމާލެ ބްރިޖް ނިއުޕޯޓް ސްޓްރާޑާ\nޖޭޕީގެ ހުދުމުހުތާރު ނިންމުމާ އެކު ކޯލީޝަން ރަތަށް! 1 ދުވަސް 8 ގަޑި ކުރިން\nބާއިސް ޗެމްޕިއަނަކަށް ހަދައިދިނީ އިންމަ! 1 ދުވަސް9ގަޑި ކުރިން\nމޯލްޑިވްސް ބިޒްނަސް އެވޯޑްސްއަށް ކުރިމަތިލާންވީ ކީއްވެ؟2ދުވަސް6ގަޑި ކުރިން\nވޯލްޑް ކަޕްގެ ފޯރި އެންމެ ގަދައީ ދިވެހި އަންހެނުންގެ މެދުގައި!4ދުވަސް5ގަޑި ކުރިން\nޔަމަންގެ ހުދައިދާގެ ހަނގުރާމައާއެކު އެރަށުގެ ރައްޔިތުންނަށް ކާންބޯން ނުލިބޭތާ ހަތަރު ދުވަސް4ދުވަސް6ގަޑި ކުރިން


Raajjey gai post-mortem hadhan feshun muhinmu: Dr. Hasan\nވީހާވެސް އަވަހަށް ޕޯސްޓްމޯޓަމް ހަދަން ފެށުން މުހިންމު: ޑރ. ހަސަން\nއިންސްޕެކްޓާ އޮފް ޕޮލިސް، ޑރ. ހަސަން އުމަރު\nމަރުގެ މައްސަލަތައް ތަހުގީގު ކުރަން ރާއްޖޭގައި ވީހާވެސް އަވަހަކަށް ޕޯސްޓްމޯޓަމް ހަދަން ފެށުމަކީ ވަރަށް ބޮޑު އުންމީދެއް ކަމަށް އިންސްޕެކްޓާ އޮފް ޕޮލިސް، ޑރ. ހަސަން އުމަރު ވިދާޅުވެއްޖެ އެވެ.\nފުލުސް އިދާރާގެ ވެބްސައިޓްގައި އޭނާއާ ހަވާލާދީ ޝާއިއު ކޮށްފައިވަ ލިޔުމެއްގައި ބުނެފައި ވަނީ މީހަކު މަރުވުމުން އެއީ ގުދުރަތީ މަރެއްކަން ނުވަތަ ނޫން ކަމަށް ސީދާ ކަނޑައެޅިގެން ބުނެދެވެން ނޯންނަ ހާލަތްތަކާއި ގަސްތުގައި މަރާލާފައިވާ ކަމަށް ބެލެވޭ ހާލަތްތަކުގައި ސަބަބު ބުނެދެވެން އަންނަނީ ޕޯސްޓްމޯޓެމް ނުވަތަ އޮޓޮޕްސީއެއް ހަދައިގެން ކަމަށާއި ދިވެހި ފުލުހުންނަށް ޕޯސްޓްމޯޓެމް ހެދުމުގެ ބާރު މިހާރުގެ ގާނޫނުން ލިބޭ ކަމަށެވެ. އަދި މި ހިދުމަތް ރާއްޖޭގައި ފަށަން ތައްޔާރު ވަމުން އަންނަ ކަމަށާއި އެ އިންތިޒާރުގައި ހުންނެވި ކަމަށެވެ.\nއުމަރަކީ ޕެތޮލޮޖީގެ ދާއިރާއިން މަތީ ތައުލީމު ހާސިލު ކުރައްވައި ފުލުހުންގެ ހިދުމަތުގައި ދެމިހުންނެވި ބޭފުޅެކެވެ.\n"އަޅުގަނޑަށް އަބަދުވެސް ޔަގީންކަން އޮވޭ ރާއްޖޭގައި ވެސް މި ހިދުމަތް ފެށޭނެ ކަން. ކުރިއަރަމުންދާ ގައުމެއް. ދުނިޔޭގެ ހުރި ހުރިހާ ޕްރޮފެޝަނަލް ހިދުމަތްތަކެއް ވެސް ފޯރު ކޮށްދިނުމަށް މަސައްކަތް ކުރަމުންދާ ގައުމެއް. އެހެންވީމަ، އަޅުގަނޑުމެންނަށް ވަރަށް މުހިއްމު ބޭނުންތެރި ދާއިރާއެއް މިދާއިރާކީ" އޭނާ ވިދާޅުވެފައި ވެއެވެ. "ހާއްސަކޮށް ރާއްޖެއަށް އެތަކެއް ފަތުރުވެރިންނެއް ޒިޔާރަތް ކުރާއިރު އަޅުގަނޑުމެންގެ ތެރޭގައި ކަންކަން ޕްރޮފެޝަނަލްކޮށް އިންތިޒާމްވެފައި ހުރުމަކީ އެފަދަ ފަރާތްތަކުގެ ވެސް އިތުބާރު ބޮޑުވެގެން ދާނެ ކަމެއް،"\nއޭނާ ވިދާޅުވި ގޮތުގައި އޮޓޮޕްސީ ނެހެދޭތީ ގިނަ މަރުތަކުގައި މަރުވާ އަސްލު ސަބަބު ބުނެއެއް ނުދެވެ އެވެ.\nމީހެއްގެ ގަބުރު މޯޗަރީއަށްލާން ވެހިކަލުން ބާލަނީ\n"އޮޓޮޕްސީއެއް ހެދުމުން މި ބަލާ އެއްކަމަކީ މީހަކު މަރުވުމަށް އިނިޝިއަލީ ދިމާވި ސަބަބަކީ ކޮބައިކަން. އެންމެ ފުރަތަމަ ދިމާވީ ކޮން ސަބަބެއްތޯ. އޭގެ ސަބަބުން ދެން އަންނަ ޗެއިން އޮފް ރިއެކްޝަންތަކަކުން މީހަކު މަރުވެގެން މިދަނީ. ހާއްސަކޮށް ޖިނާއީ މައްސަލަތަކުގައި ކޯޓުގައި ސާބިތު ކޮށްދޭން ޖެހޭ އެއްކަމަކީ އެއީ،"\nޑރ. ހަސަން އުމަރު ފުލުހުންގެ ހިދުމަތާ ގުޅިވަޑައިގެންނެވީ 2009 ވަނަ އަހަރުގެ ތެރޭގަ އެވެ. އެއީ ފުލުހުންގެ ހިދުމަތުގެ ކަންކަން ތަރައްގީވަމުން ޕްރޮފެޝަނަލް ވަމުންއައި ދުވަސްވަރެވެ. ހިދުމަތަށް ނުކުންނެނީ މެޑިކަލް ޑޮކްޓަރެއްގެ ގޮތުގަ އެވެ. ނަމަވެސް މިހާރު ފުލުހުންގެ ދާއިރާއިން ވެސް މަތީ ފެންވަރުގެ ތަމްރީނު ފުރިހަމަ ކުރައްވާފައިވެ އެވެ.\nރާއްޖޭގައި ހަދަން ޖެހޭ އޮޓޮޕްސީތައް ހަދަން ހަށިގަނޑު ބޭރަށް ފޮނުވާއިރު ރާއްޖޭގައި އޮޓޮޕްސީ ހަދަން ކުރަންޖެހޭ މަސައްކަތްތައް ދޭތެރެ ދޭތެރެއިން ކުރެއެވެ.\nމޯލްޑިވްސް ޕޮލިސް ސާވިސް ޕޯސްޓްމޯޓެމް ހެދުން\nމަރާލި ކުއްޖާގެ ހަށިގަނޑު ރާއްޖެ ގެެނެސްފި


ޔުނިވަރސިޓީގެ އިއުލާން ނަމްބަރ MNU-CA-FM/2019/10 އަށް އެކަށީގެންވާ އަދަދަށް އިޖާބަދީފައިނުވާތީ އެއިއުލާން ބާތިލްކޮށް އަލުން އިއުލާން ކުރަމެވެ.\nދިވެހިރާއްޖޭގެ ޤައުމީ ޔުނިވަރސިޓީ/ފެކަލްޓީ ސެންޓަރ ތަކުގައި މަސައްކަތް ކުރަމުންދާ ލެކްޗަރައިން ބޭއްތިއްބުމަށްޓަކައި 01 ކޮޓަރީގެ 04 އެޕާޓްމަންޓް ( ފަރުނީޗަރާއި، ހިފާގެންގުޅޭ ތަކެއްޗާއެކު ކައްކާކެވޭގޮތަށް) 01 އަހަރު ދުވަހުގެ މުއްދަތަށް ކުއްޔަށް ހިފުމަށްބޭނުންވެއްޖެއެވެ.\nވީމާ، މިކަމަށް އެދިވަޑައިގަންނަވާ ފަރާތްތަކުން ތަނުގެ ކުރެހުމާއި އިންވެންޓްރީ އަދި ލިބެންހުރި އެހެނިހެން ޙިދުމަތްތައްބަޔާންކޮށް ކުޔަށްދިނުމަށް ގަސްތުކުރާ އަގު 30 ޖޫން 2019 ވަނަ ދުވަހުގެ 10:00 އަށް ގައުމީ ޔުނިވަރސިޓީގެ މަރުކަޒީ އިދާރާއަށް ވަޑައިގެން އަގުހުށައެޅުއްވުން އެދެމެވެ.\nސުންގަޑި: 30 ޖޫން 2019 1000


Akshay Kumar Ge Mamma Maruvehje - Vaguthu\n3 މަސް ކުރިން ( ސެޕްޓެމްބަރު 8, 2021 )\nބޮލީވުޑްގެ ކުޅަދާނަ ފިލްމީ ތަރި އަކްޝޭ ކުމާރްގެ މަންމަ، އަރޫނާ ބާތިޔާގެ ހާލު ދެރަވެ ހޮސްޕިޓަލުގެ އައިސީޔޫގައި އެޑްމިޓްކޮށްގެން ފަރުވާދެމުން ދަނިކޮށް މަރުވެއްޖެއެވެ.\nއަރޫނާ ބާތިޔާގެ ސިއްހީ ހާލު ދެރަވެ ހޮސްޕިޓަލްގެ އައިސީޔޫގައި އެޑްމިޓްކުރީ އިއްޔެގެ ވަގުތެއްގައެވެ. އޭނާ މަރުވީ އައިސީޔޫގައި ފަރުވާ ހޯދަމުން ދަނިކޮށް މިއަދު ހެނދުނުގެ ވަގުތެއްގައެވެ. އަކްޝޭ ކުރި މީސްމީޑިއާ ޕޯސްޓެއްގައި ބުނީ މަންމަ މަރުވުމުން ވަރަށް ބޮޑު ހިތާމައެއް ލިބިއްޖެ ކަމަށާއި މި ހާލަތުގައި އެންމެންގެ ހެޔޮ ދުއާތައް މަންމައަށް ކޮށްދިނުމަށް އެދޭ ކަމަށެވެ.\nއަރޫނާ ބާތިޔާ އަކީ ބޮލީވުޑްގެ ފިލްމީ ދާއިރާގައި ފާހަގަ ކޮށްލެވޭ ފަރާތެކެވެ. އެގޮތުން އޭނާ އަކީ މޮޅު ފިލްމު ޕްރޮޑިއުސާ އަކަށްވާއިރު މިހާތަނަށް އޭނާ ވަނީ ގިނަ ފިލްމުތައް ޕްރޮޑިއުސް ކޮށްފައިކަން ފާހަގަ ކުރެވެއެވެ. އޭގެ ތެރޭގައި ނާމް ޝަބާނާ، ރަސްތަމް އަދި ހޮލިޑެއި ހިމެނެއެވެ. އަދި އޭނާ އަށް ވަނީ ބިގް ސްޓަރ މޮސްޓް އެންޓަޓައިނިން އެކްޝަން ފިލްމް އެވޯޑްވެސް ލިބިފައެވެ.\nއަކްޝޭގެ މަންމަ ހޮސްޕިޓަލުގައި އެޑްމިޓް ކުރިކަމުގެ ހަބަރު ލިބުނު އިރު އޭނާ ހުރީ ފިލްމް "ސިންދްރެއްލާ" ގެ ޝޫޓިން އަށް އިނގިރޭސިވިލާތުގައި އެވެ. ނަމަވެސް މަންމަ ހޮސްޕިޓަލަށް ގެނައުމާއެކު އަކްޝޭ ވަނީ ވަގުތުން އިންޑިއާއަށް ގޮސްފައެވެ.\nއަކްޝޭގެ މަންމަގެ މަރުވެފައިވާއިރު އޭނާ ބައްޕަ ވަނީ 2014 ވަނަ އަހަރު މަރުވެފައެވެ.\nކުޅަދާނަ އެތަކެއް ފިލްމެއް ކުޅެފައިވާ އަކްޝޭ އެންމެ ފަހުން ފެނިގެންގޮސްފައި ވަނީ ފިލްމް ބެލްބަޓަން އިންނެވެ. ބޮޑު ކާމިޔާބީއެއް އެ ފިލްމަށް ލިބެމުންދާއިރު އޭނާގެ އަންނަން ހުރި ފިލްމުތަކުގެ ތެރޭގައި ރަކްޝާ ބަންދަން، ސޫރްޔާވަންޝީ، ރާމް ސޭތޫ، ބައްޗަން ޕާންޑޭ އަދި އަތްރަންގީ ރޭ ހިމެނެއެވެ.\nގޭތެރޭގެ ހަރަދުތައް ބަލަހައްޓާގޮތް ކާޖޮލް އަދި ޓުވިންކަލް ހާމަކޮށްފި


PHOTO: Kurufali jehun - R. Fainu | Fainu Online\nކުރުފަލި ޖެހުން - ރ. ފައިނު\nކުރުފަލި ޖެހުމަކީ ޒަމާނުއްސުރެ ރާއްޖޭގައި ޢީދުގެ ޙަރަކާތެއްގެެ ގޮތުގައި ކުޅެ އުޅޭ އައިޓަމެކެވެ. ގިނަ ދުވަސްތަކަކަށްފަހު ފައިނުގައި މިކުޅިވަރު އަލުން ފަށާފައިވަނީ މިދިޔަ އަހަރެވެ. ފޮޓޯ: އިސްމާޢީލް ޝަފީޢު / ޑްރޯން ޝޮޓްތައް: އިބްރާހީމް ޠާއިފް\nފޮޓޯ: އިބްރާހީމް ޠާއިފް


Viheumah fahu kasrathukuranfashanvee konirakun..?\nވިހެއުމަށްފަހު ކަސްރަތުކުރަން ފަށަންވީ ކޮންއިރަކުން؟\nބަލިވެއިންނަ ކޮންމެ އަންހެނެއްގެ ވާހަކަ ވެސް ބަލިވެއިންނަ އަނެއް އަންހެނާގެ ވާހަކައާ ތަފާތެވެ. ވިހެއުމުގައި ތަޖުރިބާކުރަން ޖެހޭ ކަންކަމާއި އަޅާ ވޭނާއި ރަނގަޅުވުމަށް ހޭދަކުރަން ޖެހޭ މުއްދަތު ވެސް ބައެއް ހާލަތްތަކުގައި ތަފާތުވެ އެވެ.\nހަމަ މިގޮތަށް ބަލިވެއިންނައިރު ހަށިގަނޑުގެ ބަރުދަނަކީ ވެސް އެކި މީހުންގެ މެދުގައި ތަފާތުވެފައި އޮންނަ ކަމެކެވެ. ބައެއް މީހުން ވަރަށް ބަރުވެ އެވެ. އަދި އެއްގޮތަކަށް ވެސް ޕްރެގްނެންސީގެ އަސަރުކޮށް ފަލަނުވާ މީހުން ވެސް އުޅެ އެވެ.\nއެހެންވީމަ ސުވާލަކީ ވިއެއުމަށްފަހު ކަސްރަތުކުރަން ފަށަންވީ ކޮންއިރަކުންތޯ އެވެ؟ ޖަވާބަކީ އެކި މީހުންނަށް ތަފާތު ޖަވާބެކެވެ.\nމާބަނޑު ދުވަސްވަރު ގަވައިދުން ކަސްރަތުކޮށް ވިއެމުގެ މަރުހަލާ ރަނގަޅަށް ދިޔަ އަންހެނެއް ނަމަ، ވިހައި ގަދަވުމުން ކަސްރަތުކުރަން ފަށަންވީ އެވެ. އަދި ފަށާނީ ލުއި ކަސްރަތު ތަކަކުންނެވެ. އަދި އެހާ އަވަހަށް ބަރު އުފުލުން އަދި ބަނޑުގެ ކަސްރަތުތައް ނުފަށާ ލުއި ކަސްރަތުކުރާށެވެ. އޭގެ ތެރޭގައި ފެތުން ނުވަތަ ހިނގުން ހިމެއެވެ.\nމާބަނޑު ދުވަސްވަރު ގަވައިދުން ކަސްރަތު ކުރާމީހެއް ނަމަވެސް ސިޒޭރިއަންއެއް ހެދިނަމަ އެހާ އަވަހަށް ކަސްރަތު ކުރަން ފެށުމަކީ ފަހުން ލިބޭ ގެއްލުން ބޮޑުވާ ކަމެކެވެ. އެގޮތުން ސިޒޭރިއަނެއް ހެދުމަށްފަހު ރަނގަޅުވުމަށް މަދުވެގެން6ހަފްތާ ބޭނުންވެއެވެ. އަދި މަދުވެގެން ދެ މަސްދުވަހު ބަރުތަކެތި އުފުލާ ބުރަކޮށް މަސައްކަތް ނުކޮށް އަރާމު ކުރަން ޖެހެއެވެ. އެއަށްފަހު ތަދުމަޑުވެ ފަސޭހަ ވުމުން ކަސްރަތުކުރަން ފަށަންވީ އެވެ. އެގޮތުން ފުރަތަމަ ދެ ހަފްތާ ވަރަށް ލުއި ކަސްރަތު ކުރާށެވެ. ބަނޑުގެ ކަސްރަތުތަކާއި ބަރުއުފުލައިން ބޭނުންކުރާ ކަސްރަތުތައް އެއް ގޮތަކަށްވެސް .ނުކުރާށެވެ. އެކަމަކު ފެތުނ،ް ހިނގުން ނުވަތަ ބައިސްކަލު ދުއްވުންފަދަ ކަސްރަތެއް ރަނގަޅެވެ\nވިހެއުމުގެ އިހުސާސް ނުކުރާ މީހަކަށް އެހެންމީހުންގެ އިހުސާސް ދެނެގަތުން އުނދަގޫ ވާނެއެވެ. އަދި ވިހެއުމަށްފަހު ފަލަކަމަށް މީހުން ބުނި ކަމުގައި ވިޔަސް ހިތްވަރު ދެރަނުކުރާށެވެ. ވަގުތު ޖެހުމުން އެކަމުގެ ނަތީޖާ ދައްކާލާށެވެ.